
ভূমিক 


চিকিৎসা বিজ্ঞানের নিরলস গবেষণা ও সাধনার কাহিনী 
সাধারণ মানুষের কাছে পৌছে দেবার বাসনায় কলম 
ধরেছিলাম। “আবিষ্কারের পিছনে শিরোনামে সেগুলি 
ধারাবাহিকভাবে “শুকতারা? পত্রিকায় প্রকাশিত হয়েছিল | 
পরে এ নামেই বই আকারে প্রকাশিত হয়। বইখানি 
সাধারণ পাঠক, সমালোচক প্রত্যেকের কাছ থেকেই কুষ্ঠ 
শুভেচ্ছা ও প্রশংসা পেয়েছে | অন্ুরোধও এসেছে অনেকের 
কাছ থেকে এ বিষয়ে আরও লেখার জন্য । সেই অনুরোধ 
রাখার চেষ্টায় এই বই। তাদের যদি ভালো লাগে তাহলেই 
আমি খুশী। অত্যন্ত দ্রুততার সঙ্গে বইটি প্রকাশ করার 
জন্য বেশ কিছু মুদ্রণপ্রমাদ থেকে গেছে। বইয়ের শেষে 
সেগুলি যথাসম্ভব সংশোধন করে একটি  শুদ্ধিপত্র 
সংযোজিত হয়েছে। 
মনীশ প্রধান 


রক্তদানের ইতিকথা 


উনবিংশ শতকের শেষের দিকে বিজ্ঞানের সব বিভাগে উন্নতির 
সূচনা হয়েছিল। তার ফলশ্রুতি হিসাবে বিশ শতকের শুরু থেকেই 
বিজ্ঞানের বিকাশ আরও দ্রুত হতে থাকে | 

বিজ্ঞানের এই অগ্রগতি একদিকে নিয়ে এসেছে বিশ্বধ্বংসের 
ভয়াবহ সম্ভাবনা ; অন্যদিকে পাশাপাশি আর এক শ্রেণীর বিজ্ঞানী 
নিরলসভাবে চেষ্টা করে চলেছেন কি উপায়ে মানব সমাজের কল্যাণ 
সাধন সম্ভব হতে পারে । তাই আমরা দেখি একদিকে চলেছে উন্নততর 
মারণাস্ত্র উদ্ভাবনের প্রতিযোগিতা, একই সঙ্গে অন্যদিকে দেখতে পাই 
নানারকম রোগের কবল থেকে মানুষকে রক্ষা করার চেষ্টা। নানা 
দেশে পরিবেশ শুদ্ধিকরণ করে প্রাকৃতিক ভারসাম্য রক্ষার চেষ্টার সঙ্গে 
দেখি প্রাণী জগৎকে ধ্বংসের কবল থেকে রক্ষা করার সংগ্রাম | 

এই শতকের প্রথম দিকে চিকিৎসা বিজ্ঞানের নান! বিভাগে অনেক 
উন্নতি হয়েছিল । বিজ্ঞানীরা সেই সময় একটা বড় বাঁধা অতিক্রম 
করতে সক্ষম হলেন যখন বিজ্ঞানসম্মত উপায়ে মানুষের শরীরে রক্ত 
সঞ্চালন করে তাকে নিশ্চিত মৃত্যুর কবল থেকে রক্ষা করা সম্ভব হল। 

এই প্রচেষ্টায় সাফল্য এসেছে এই শতকে কিন্তু প্রাথমিক চেষ্টা 
আরম্ভ হয়েছিল অনেক বছর আগে | 

সভ্যতার আদি থেকেই মানুষ জানতো যে রক্ত মানুষের জীবন 
ধারণের জন্য একান্ত প্রয়োজনীয় ! প্রাচীন রোমের কবিরা গান গেয়ে 
বলতেন রোগীর রক্ত বদল করে, যাছ্মন্ত্রের সাহায্যে রোগ সারানো 

সম্ভব। পোপ অষ্টম ইনোসেনট-এর শরীরে শক্তি সঞ্চারের জন্য 
তিনজন তেজী শক্তিশালী যুবককে হত্যা করে, তাদের শরীরের রক্ত 
পাত্রে ভরে পোপকে পান করানো হয়েছিল । পোপ অবশ্য বাঁচেননি ; 
তবে তার চিকিৎসক পালিয়ে নিজের প্রাণ বাঁচিয়েছিলেন। 

আজ যে বৈজ্ঞানিক পদ্ধতিতে মানুষের শরীরে রক্ত দেওয়া হয়, 
তার warts কিন্তু স্তার ক্রিষ্টোফার রেন নামে এক দার্শনিকের কাজের 
মধ্য দিয়ে। তিনি ছিলেন ইংলগ্ডের ‘রয়েল সোসাইটির, একজন 
ফেলো | ১৬৫৭ সালে থেকে তিনি বিভিন্ন জন্তুর শিরার মধ্যে নানা 
রকমের তরল রাসায়নিক পদার্থ ইনজেকশন দিতেন, জন্তুর ব্লাডারে ভরে 
ফাঁপা সুচের সাহায্যে । তাতে কোন কোন ক্ষেত্রে হয়ত কিছু খারাপ 
হোত না; কিন্তু বেশীর ভাগ প্রাণীর শরীরে এর ফলে খারাপ প্রতিক্রিয়া 
ঘটতে দেখা যেত। কখনও হয়তো সেই Geld মারা পড়ত। 

এই পরীক্ষার আট বছর পরে উইনকিন্স নামে এক বিজ্ঞানী 


কুকুরের প্রধান শির! থেকে রক্ত নিয়ে একটি ব্রাডারে ভরে, সেই রক্ত . 


অপর এক কুকুরের পায়ের শিরায় ইনজেকশন দিলেন। এর ফলে 
দ্বিতীয় কুকুরটির শরীরে কোন খারাপ প্রতিক্রিয়া! দেখা যায় নি। 

এই ঘটনায় উৎসাহিত হয়ে সে যুগের বিজ্ঞানীরা অন্য জন্তুর শিরায় 
রক্ত সঞ্চালন করেন। অনেক ক্ষেত্রে ফল খারাপ না হলেও কোন কোন 
ক্ষেত্রে খারাপ ফল দেখা গিয়েছিল | 

১৬৬৭ সালের ১৫ই জুন ডেনিস নামে একজন চিকিৎসক ভেড়ার 
গলার ধমনী থেকে নয় আউন্স রক্ত নিয়ে একজন ১৫ বছরের বালকের 
শিরায় ইনজেকশন করেন। বালকটির শরীরে এর ফলে কোন খারাপ 
প্রতিক্রিয়া দেখা যায়নি। মাস পাচেক পরে ডাঃ লোয়ার ভেড়ার রক্ত 
একজন মান্গুষের শিরায় ইনজেকশন দিয়েছিলেন । এক্ষেত্রেও কোন 
খারাপ প্রতিক্রিয়া দেখা যায়নি | 

সাফল্যে উৎসাহিত হয়ে ডাঃ ডেনিস আরও রোগীর শিরায় রক্ত 
সঞ্চালন করেন। কিন্তু চতুর্থ রোগীর ক্ষেত্রে বিরূপ প্রতিক্রিয়া দেখা 

গেল। প্রথমবার রক্ত দেওয়ার সময় কোন খারাপ ফল দেখা যায়নি ; 
দ্বিতীয় বার কিছু খারাপ লক্ষণ দেখা যায়। কিন্তু তৃতীয় বার রক্ত 
দেওয়ার পর রোগীটি মারা যায়। তখন সেই রোগীর পত্নী আদালতে 
অভিযোগ করলেন যে ডাঃ ডেনিস বিষ প্রয়োগ করে তার স্বামীকে 
হত্যা করেছেন । পরে তদন্তে জানা গিয়েছিল রোগীকে বিষ প্রয়োগ 


করেছিলেন তার স্ত্রী । 
সত্য প্রকাশ পাওয়া সত্বেও রক্ত সঞ্চালন চিকিৎসা পদ্ধতি এই 


অপবাদে দারুণ বাধা পেয়েছিল। ডাক্তাররা ভয় পেয়েছিলেন, যেজন্ত 
গত শতক পৰ্যন্ত আর কেউ রক্ত ইনজেকশন দিতে সাহস করেন নি। 

শেষ পর্যন্ত গত শতকে লগ্ুনের গাইজ-হাসপাতালে ডাঃ ব্লানডেন 
মানুষের শরীরে কি উপায়ে নিরাপদে রক্ত দেওয়া সম্ভব হতে পারে 
সেই বিষয়ে নানাভাবে পরীক্ষা করেন। তিনি প্রমাণ করেন একজাতীয় 
প্রাণীর রক্ত অন্য জাতের প্রাণীর শরীরে ইনজেক্শন দিলে ক্ষতি হবার 
সম্ভাবনা বেশী। সেই জন্য তিনি সিদ্ধান্তে এলেন, মানুষের জন্যে 
দরকার মানুষের রক্ত। কিন্তু এই তথ্য কিভাবে তিনি প্রমাণ 
করবেন। কাউকে রক্ত দিতে গিয়ে যদি রোগীর মৃত্যু হয়, তাহলে 
তিনি বিপদে পড়বেন। 

তবে শেষ পর্যন্ত এই সমস্যার হোল। খুব খারাপ রোগী, যার 
বাঁচার সম্ভাবনা নেই, আত্মীয়রা দায়িত্ব নিয়ে লিখিত অনুমতি দিলে 
সেই রোগীকে রক্ত ইনজেকশন দেবেন ডাঃ ব্লানডেন। রক্ত দেওয়ার 
পরে যদি রোগীর মৃত্যু হয়, আত্মীয়রা ডাক্তারকে দায়ী করতে 
"পারবেন না। 

১৮১৮ সাল। এমন এক রোগী এলো যাকে রক্ত না দিলে 
মৃত্যু নিশ্চিত। কিন্তু রক্ত কোথায় পাওয়া যাবে? এগিয়ে এলেন 
ডাঃ ব্লানডেনের সহকারীরা। এক একজনের কাছ থেকে সিরিঞ্জে 
রক্ত ভরে নিয়ে রোগীর শিরায় ইনজেকশন দেওয়া হোল। রোগীটি 


বেঁচে গেল। 

পরবর্তী কয়েক বছরে তিনি উনিশজন গুরুতর অসুস্থ রোগীর 
শরীরে রক্ত ইনজেকশন দিয়েছিলেন। রোগীর আত্মীয়রা লিখিত 
অনুমতি দিয়েছিল। ডাঃ ব্রানডেনের বক্তব্য ছিল, এর! যদি বেঁচে 
যায় খুব ভাল ; কারণ এদের বাঁচবার কোন সম্ভাবনা নেই। এখন রক্ত 
দিয়ে দেখা যাক কোন খারাপ ফল হয় কিনা? আর খারাপ যদি হয়, 
তার প্রকৃতি কি? একথা আজ স্বীকার করতে হবে যে বিজ্ঞানভিত্তিক 
রক্ত সঞ্চালন পদ্ধতি ডাঃ ব্লানডেন সর্বপ্রথম আরম্ভ করেন। 

এক মানুষ থেকে অন্ত মানুষের শরীরে নিরাপদে কি ভাবে রক্ত- 
দান সম্ভব, এই বিষয়ে ডাঃ ব্লানডেন পরে বহু বছর ধরে গবেষণা 
করেছিলেন। ১৮২৯ সালে, অর্থাৎ তিনি প্রথম যাঁকে রক্ত দিয়ে- 
ছিলেন সেই ঘটনার এগারো পরে এমন এক রোগী এলো যার 
বাঁচার সম্ভাবনা ছিল খুব কম। সেই রোগীর শিরাতে ৮ আউন্স পরিমাণ 
রক্ত ইনজেকশন দিয়েছিলেন | এই রক্তটুকু তিনি নিয়েছিলেন তার 
এক সহকারীর শরীর থেকে | রক্ত দিতে সময় লেগেছিল তিন ঘণ্টা 
এবং বোধ হয় এর ফলে রোগীর জীবন রক্ষা হয়েছিল। 

' রক্ত ইনজেকশন বেশী সংখ্যক রোগীর ওপর দেওয়ার সময় নতুন 
অসুবিধা দেখা গেল, সেট! হল রক্ত জমে যাওয়া | এর ফলে ইনজেকশন 
দেওয়ার Wb বন্ধ হয়ে রক্ত নষ্ট হতে লাগল । এই সমস্তা এড়াতে 
হলে দাতার শরীর থেকে রক্ত নিয়ে সঙ্গে সঙ্গে গ্রহীতার শিরায় দিতে 
হবে। 

পরে ডাঃ জেমস এভেলিং ১৮৬৩ সালে এমন একটি যন্ত্র তৈরী করেন, 
যার দ্বারা একজনের শরীর থেকে রক্ত নিয়ে অন্তের শরীরে দেওয়া 
খুব সহজ হয়েছিল । যন্ত্র ছিল খুব ছোট, পকেটে করে নিয়ে যাওয়া 
যেত। এবার এভেলিং রোগী খুঁজতে লাগলেন, কাকে রক্ত দেওয়া 
দরকাঁর। কিন্তু কেউ রাজী হতে চায় al | রক্ত না দিয়ে শান্তিতে মরা 
অনেক ভাল | রক্ত দেওয়ার পরে জ্বর, কণাপুনি নিয়ে মরতে কেউ রাজী 
নয়। ডাঃ এভেলিং কিন্তু হাল ছাড়েননি, সুযোগের অপেক্ষায় রইলেন। 

সুযোগ এলো দীঘন’বছর পরে ফ্রাঙ্কো-প্রুশিয়ান যুদ্ধের সময়। 
এই যন্ত্রের সাহায্যে দাতার রক্ত নিয়ে আহত সৈন্যদের শরীরে সোজা- 
gfe দেওয়! সম্ভব হয়েছিল৷ 

রক্ত সংগ্রহ ও রক্ত ইনজেকশন এইভাবে বহু বছরের চেষ্টা ও 
ব্যর্থতার পর সম্ভব হয়েছিল। বিজ্ঞানী ও চিকিৎসকরা রোগীদের 
শিরায় রক্ত ইনজেকশন দিতে গিয়ে বহুবার বিপদের মুখে পড়েছেন। 
এক সমন্তা ছিল রক্ত কি ভাবে তরল রাখা যায়। সঙ্গে সঙ্গে রক্ত 
দেওয়া তো সব ক্ষেত্রে সম্ভব AT! এই সমস্তার সমাধান পাওয়া গেল 
১৯২৪ সালে। দেখা গেল সোডিয়াম সাইট্রেট নামে একপ্রকার 
রাসায়নিক পদার্থ রক্ত জমাট হওয়া বোধ করতে পারে | 

একটি গুরুতর সমস্যার কোন সমাধান পাওয়া যাচ্ছিল না । যেমন, 
একজনের রক্ত অন্যের শিরায় ইনজেকশন দেওয়ার পরে গায়ে ব্যথা, 
কীপুনি দিয়ে জবর হওয়া, কালো প্রস্রাব হওয়া এবং শেষে রোগীর মৃত্যু ৷ 
পরে জানা গেল অন্যের রক্ত ইনজেকশন দেওয়ার পরে রোগীর লোহিত 
কনিকাগুলি ভেঙে যাওয়ার জন্য এই প্রতিক্রিয়া হয়। এই ভয়াবহ 
উপসর্গের কোন চিকিৎসাও জানা নেই | চিকিৎসক এই দৃশ্যের 
অসহায় দর্শক, পরে রোগীর আত্মীয়দের কাছে তার জুটত ছুনণম ও 
অপমান। 

তবে এই সমস্তারও সমাধান হয়েছিল। কার্ল ল্যাগুস্টিনার নামে 
এক বিজ্ঞানী এই বিষয়ে গবেবণা করেন। তার জন্ম অষ্টীয়ায়, তবে 
তিনি গবেষণা করেন আমেরিকায় । ১৯০০ সালে তিনি পরীক্ষা 
দ্বারা জানালেন বিভিন্ন মানুষের রক্তের প্রকৃতি ভিন্ন রকম হতে পারে। 
একটি পরীক্ষা দ্বারা তিনি এই তথ্য প্রমাণ করলেন যে একজনের রক্তের 
জলীয় অংশের ( Pata) সঙ্গে কোন কোন ক্ষেত্রে লোহিত কণিকাগুলি 
দলা পাকিয়ে ( agglutination ) যায়; আবার কোন ক্ষেত্রে তা হয় 
all লোহিতকণিকা অন্যের সিরামের মধ্যে বেশ মিলে মিশে 
থাকে। প্রথম ক্ষেত্রে লোহিতকণিকার ও অন্যের সিরাম এক 

কার্ল ল্যাপ্টিনার 


ধরণের নয়। একজনের রক্ত অন্যের ভিন্ন প্রকৃতির রক্তে মিশলে মৃত্যু 
ঘটতে পারে। আর দ্বিতীয় ক্ষেত্রে একের রক্ত অন্তের শরীরে কোন 
খারাপ প্রতিক্রিয়া সৃষ্টি করবে না। কারণ উভয়ের রক্তের প্রকৃতি 
একই রকমের | 

ল্যাগুষ্টিনার এই পরীক্ষার কাজে ল্যাবরেটারীর সহকারীদের রক্ত 
ব্যবহার করেছিলেন। তার রক্ত এই পরীক্ষায় লেগেছিল। তিনি 
দেখেছিলেন মানুষের রক্তে তিন ধরনের জটিল পদার্থ আছে তার নাম 
ACOA | রক্তের শ্রেণী ভাগ অন্নসারে এর নামকরণ কর! 
হয়েছিল। ইতিপূর্বেই তিনি রক্ত তিন শ্রেণীতে ভাগ করেছেন 
‘এ, ‘বি’ এবং "| তার রক্তের গ্রপ্র ছিল_'ও,। তীর এই 

আবফ্কারের পরের বছরেই তারই সহকারী ও ছাত্র স্টুরলি ও ভন 
ডি ক্যাসটেলো নতুন এক গ্র,প আবিষ্কার করেন__“এ-বি' | এই শ্রেণীর 
রক্ত খুবই কম পাওয়া যায়। 

এই চার Oa বা শ্রেণী অনুসারে চার ধরনের এগ্রটিনোজেন পাওয়া 
যায়। লোহিতকণিকা ও সিরাম যদি ভিন্ন গ্রুপের হয় ছুটির মিশ্রণে 
রক্ত দলা পাকিয়ে যায় ( এগ্রটিনেশন )। 

বিশ্বের মানুষকে রক্তের শ্রেণী হিসাবে চার ভাগে ভাগ করা যায়। 
এক শ্রেণীর গ্রপ “এ” কিছু লোকের কণিকা ‘বি’ al খুব কম 
লোকের ‘এ-বি’ গ্রপ এবং পৃথিবীর জনসংখ্যার প্রায় অর্ধেকের ‘এ-বি’ 
কোন এন্টিজেন থাকে না তারা ‘ও’ গ্রনপের। পশ্চিমবঙ্গে ৩৭৯৪৫ জন 
রক্ত দাতার উপর সমীক্ষায় এ’ গ্রপে শতকরা ২৭, ‘বি’ গ্রুপে ৩৪, 
‘ও’ গ্রপে ৩৩ এবং ‘এবি’ গ্রথপে ৯ জন শ্রেণীভুক্ত বলে জানা 
গিয়েছে। এখন যদি কোন লোককে এমন এক লোকের রক্ত দেওয়া 
হয় যার এণ্টিজেন ভিন্ন প্রকৃতির, সে ক্ষেত্রে উভয়ের রক্ত একসঙ্গে 
মিশলে বিরূপ প্রতিক্রিয়া হবে, এমন কি মৃত্যুও হতে পারে। যদিও 
ayte@ata ১৯১০ সালের মধ্যে এই যুগান্তকারী গুরুত্বপূর্ণ গবেষণা 
করেন তার স্বীকৃতি দিতে নোবেল কমিটি খুব দেরী করেন। ১৯৩০ 
সালে তাকে এ কাজের জন্য নোবেল পুরস্কার দেওয়া হয়। পুরস্কার 
নেওয়ার সময় তিনি খুব বিনয়ের সঙ্গে বলেছিলেন, “এই কাজটা এমন 
কিছু কঠিন নয়। মাইক্রোস্কোপে চোখ দিলে সহজেই দেখা যাবে 
বিপরীত ধর্মী রক্ত ও সিরাম কিভাবে দলা পাকিয়ে যায়। খালি 
চোখেও দেখা যেতে পারে ৷” 

১৯৪০ জালে ল্যাগুস্টিনার বানর ও মানুষের রক্তে আর এক 
বিশেষত্বের সন্ধান পেলেন। সেই কাজে তার সহযোগী ছিলেন 
আলেকজাণ্ডার উইনার। সহকারী উইনার বানরের রক্ত নিয়ে পরীক্ষা 
নিরীক্ষা করছিলেন। বানরের শ্রেণী ছিল “রিসাস' গোষ্ঠীর | দেখা যায় 
সেই বানরের সিরাম শতকরা ৮৫ জন ককেশীয় শ্রেণীর মানুষের রক্ত: 

দলা পাকিয়ে দিচ্ছে। তাহলে সেই বানরের রক্তে এমন কি জিনিষ 
থাকতে পারে__যা এই বিরূপ প্রতিক্রিয়া ঘটায়। গবেষণায় জানা গেল 
মানুষের শরীরে শতকরা ৮৫-_৯০ টি ক্ষেত্রে ‘রিসার্স জাতীয় পদার্থ বা 
আর-এইচ-ফ্যাকটর (Rh factor) থাকে । যদি এই বিষয় পরীক্ষা 
না করে রক্ত দেওয়া হয় হয়ত প্রথমবারে কিছু হবে না, পরে বিরূপ 
প্রতিক্রিয়া হতে পারে। মাও তার শিশুর ক্ষেত্রে এই ফ্যাকটর 
বিপরীত ধর্মী হলে শিশুর মৃত্যু হতে পারে। 

এই ধরনের গুরুত্বপূর্ণ গবেষণা করার সময়ে ১৯৪৩ সালে কার্ল 
ল্যাগুষ্টিনার পরলোক গমন করেন। পরে অন্ত গবেষকদের চেষ্টায় রক্তে 
আরও কয়েক প্রকার এন্টিজেনের সন্ধান পাওয়া গিয়েছে, তবে সেগুলি 
কম গুরুত্বপূর্ণ | 


* * * 


রক্ত বিষয়ে আমাদের জ্ঞানবৃদ্ধির ফলে দ্বিতীয় বিশ্বযুদ্ধের সময় বহু 
আহত সৈনিক ও নাগরিকের জীবন রক্ষা সম্ভব হয়েছিল সময়মত 
তাদের শরীরে রক্ত সঞ্চালন করে। কোন গুরুতর আঘাতে যদি 
অনেক রক্ত শরীর থেকে বেরিয়ে যায়, কোন কোন রোগ যেখানে 
রক্তনালী বা জলিকা ছি'ড়ে রক্ত বেরিয়ে যায় অথবা এমন কোন রোগ 
যেখানে দরকার মত রক্ত শরীরে তৈরী হয় না, সেই সব অবস্থায় 
রক্ত দেওয়া হলে অনেক সময় মৃত্যুকে পরাজিত করে মানুষ জীবন 
ফিরে পেতে পারে | 

একটি বিজ্ঞাপন খবরের কাগজ, রাস্তায় বা হাসপাতালের পোষ্টারে 
অথবা সিনেমার পরদায় আমাদের চোখে পড়ে । সেই সঙ্গে থাকে 
রক্তদানের আবেদন | 

‘এক বোতল রক্ত আমার জীবন ফিরিয়ে দিয়েছে; সেই রক্ত 
কি তুমি আমাকে দিয়েছিলে ? সঙ্গে একটি শিশুর ছবি, সে যেন তার 
সামনে কাউকে এই কথা জিজ্ঞেস করছে। 

কিছু লোক আছে যাদের পেশা বিভিন্ন হাঁসপাতলে বা ল্যাবরে- 
টারীতে গিয়ে নিজের রক্ত বিক্রি করা। এদের রক্ত কিন্ত ভাল নয়। 
কারণ যারা অভাবে রক্ত বিক্রি করে, তারা অপুষ্টিতে ভোগে ; তাদের 
রক্তের মান খারাপ । তাছাড়৷ ম্যালেরিয়া, কালাজ্বর, জনডিস্‌ ও এইডস্‌ 
ব্যাধিও থাকতে পারে তাদের | অনেক সময় প্রয়োজনের তাগিদে এসব 
পরীক্ষা করে দেখা সম্ভব হয় Al | 


আর এক শ্রেণীর দাতা রক্ত দিতে আসেন নেহাত দায়ে পড়ে; 
যখন কোন নিকট আত্মীয়ের রক্তের প্রয়োজন হয়। আজকাল অবশ্ঠ 
কোন ক্লাবে বা কলেজে, কোন বিশেষ দিনে একসঙ্গে অনেকে রক্তদান 
করেন। রক্ত ব্যাঙ্ক থেকে ভারপ্রাপ্ত ডাক্তার al তার সহকারীর! বরফের 
বাক্সে রক্তের বোতল ভরে ব্যাঙ্কে এনে জমা রাখেন । কারো যখন রক্ত 
দরকার হয় তখন তার রক্তের নমুনা ব্যাঙ্কে রাখা রক্তের সঙ্গে মিলিয়ে 
দেখে সরবরাহ করা হয়। এই রক্ত কত শত শত অসুস্থ লোককে 
নিশ্চিত মৃত্যু থেকে ফিরিয়ে আনছে তা হিসেব করে বলা সম্ভব শয়। 

এখন দেশের প্রায় সব বড় হাসপাতালে রক্ত ব্যাঙ্ক স্থাপিত 
হয়েছে। সেখানে রক্তের উৎস কিন্তু মানব সেবায় অনুপ্রাণিত 
জনসাধারণ। যদি আমরা ব্যাঙ্কে নিজে থেকে রক্ত না দিই, তাহলে 
রক্ত আসবে কোথা থেকে? কোন প্রাণীর রক্ত তো মানুষকে দেওয়া 
সম্ভব নয়। এটা আমাদের দেখা উচিত যেন দাতার অভাবে ব্যাঙ্কের 
কাজে ব্যাঘাত না ঘটে। জেনে রাখা ভাল, যে রক্ত দিলে দাতার 
শরীরে কোন ক্ষতি হয় না। অল্প দিনেই দান করা রক্ত আবার শরীরে 
তৈরী হয়। আমাদের দেখা উচিত এই জনহিতকারী ও অতি প্রয়ো- 
জনীয় ব্যাঙ্ক যেন আরও বড় ও সমৃদ্ধশালী হয়, যেন রক্তের অভাবে 
একটি মানুষকেও পৃথিবী থেকে অকালে চলে যেতে না হয়। একটি 
শিশুর রক্তের প্রয়োজন যদি আপনার দেওয়া রক্তে পুরণ হয়, তার চেয়ে 


আর কি হতে পারে? 

বুদ Tes 


“তোমার মধ্যে নাট্যকার হওয়ার সম্ভাবনা কম। তুমি যখন 
ওষুধের দোকানে কাজ করো, তোমার ডাক্তারী পড়তে যাওয়া 
উচিত। 

এই উপদেশ দিয়ে সোণ বিশ্ববিদ্যালয়ের সাহিত্যের অধ্যাপক ও 
খ্যাতনামা নাট্য সমালোচক গিয়াডিন ১৮৩৪ সালে এক একুশ বছর 
বয়সের যুবকের নাটক রচনার বাসনায় সমাপ্তি ঘটিয়েছিলেন। সেদিন 
তিনি চিকিৎসা বিজ্ঞানের যে কতখানি উপকার করেছিলেন তা কেউ 
অনুমান করতে পারে নি। 

অধ্যাপক গিয়াডিনের উপদেশে যুবকটি সাহিত্য সাধনা ইতি করে 
সেই বছরেই প্যারী'র মেডিকেল স্কুলে-ভতি হলেন। 

যুবকটির নাম ক্লদ AIC | ১৮২৩ সালের ফ্রান্সের সাঁ-জুলে গ্রামে 
এক গরীবের ঘরে তার জন্ম। বাবা আন্দুরের ক্ষেত পাহারা দিতেন; 
আর অসচ্ছল সংসারে কিছু আয় বাঁড়াবার জন্যে অবসর সময়ে গ্রামের 
ছেলেদের পড়াতেন। স্কুলের বাড়ী ছিল না, নিজের বাড়ীতেই পাঠশালা 
বসত। পরে তিনি নিজে জেন্ুইট কলেজে গ্রীক, অঙ্ক ও জ্যামিতি 
শিক্ষা করেন। 

বদের ছাত্রজীবনে কোন বিশেষত্ব লক্ষ্য করা৷ যায়নি | পড়তে 
তার একেবারেই ভাল লাগত না) সুতরাং সময় নষ্ট না করে মাত্র 
আঠারো বছর বয়সেই তাঁকে একটি ওষুধ প্রস্তুতকারক প্রতিষ্ঠানে 
শিক্ষানবীশ কর্মচারী হিসাবে কাজ করতে পাঠানো হল। কাজটা ছিল 
খুবই সামান্য, একটি পণ্ড চিকিৎসা বিদ্যালয়ে নিয়মিত ওযুধ পৌছে. 

ক্লদ বানার্ড 
দেওয়া | বোধহয় এই কাজই তীকে প্রাণীর উপরে পরীক্ষামূলক 
চিকিৎসার প্রেরণা এনে দিয়েছিল। 


এই কাজ কিছুদিন করার পর একঘেয়েমির ক্লান্তি তাকে আচ্ছন্ন 
করে। তীর প্রথম নাটক প্রকাশিত হয় ১৮৩৩ সালে। কিছুটা 
সাফল্য দেখা গিয়েছিলে প্রথম নাটকটিতে । উৎসাহিত হ'য়ে রাজা 
জনের বিয়োগান্ত কাহিনী অবলম্বন করে দ্বিতীয় নাটকটি রচনা৷ করেন। 
এই নাটকটি অসফল হওয়াতে FH সব কাজ ছেড়ে মেডিকেল স্কুলে 


ভৰ্তি হলেন। 


মেডিকেল স্কুলে ছাত্র হিসাবে তিনি কিন্তু সাধারণ ছাত্রদের উপরে, 

উঠতে পারেন নি। এনাটমি'র (Anatomy) মৌলিক বিষয়গুলি বুঝতে 
তার বেশ সময় লেগেছিল। অবশ্য এই সময়ে অর্থাভাবের জন্য তাকে 
একটি বালিকা বিদ্ঠালয়ে আংশিক সময়ের শিক্ষকতা করতে হয়েছিল। 

প্রতিযোগিতামূলক পরীক্ষার ক্দ বার্নার্ড কোনরকমে উত্তীর্ণ হন। 
কিন্ত ডাঃ ম্যাজেণ্ডির কাছে কাজ করার সময়ে তীর জীবনে বিরাট 
পরিবর্তন আসে । এই খ্যাতনামা শিক্ষক তীর ছাত্রের মধ্যে প্রতিভার 
Er দেখতে পেয়েছিলেন এবং SUCH স্নায়ু বিষয়ে গবেষণা করতে 
উৎসাহিত করেন। 

তীর প্রথম গবেষণামূলক প্রবন্ধ প্রকাশিত হয় মুখের পক্ষাঘাত 
বিষয়ে পরে পাকস্থলীরস সম্পর্কে গবেষণা করে তিনি এম-ডি ডিগ্রী 
লাভ করেন। 

উচ্চ ডিগ্রীধারী হয়েও ডাঃ ক্লদ বারনার্ড তার পরীক্ষাগার ছেড়ে 
চিকিৎসা বিষয়ে aa জ্ঞানকে অর্থ উপার্জনের জন্য কোনদিন ব্যবহার 
করেন নি। উপরন্ত ১৮৪৪ সালে এনাটমি ও ফিজিওলজির সহকারী 
অধ্যাপক পদ গ্রহণ করে নিজেকে সম্পূর্ণরূপে গবেষণার কাজে নিয়োগ 
করেন! তখন তার বয়স মাত্র একত্রিশ বছর | 

এই সময় তার দিন কেটেছে কঠিন ভাবে, দারুণ অর্থকষ্টে ; কিন্তু 
বিজ্ঞান তার বহুমুখী নিরলস সাধনায় বিশেষভাবে উপকৃত হয়েছিল। 

ডাঃ বানার্ড ১৮৪৭ সালে কলেজ দয ফ্রান্সে অধ্যাপক ম্যাজেণ্ডির 
বদলি অধ্যাপকের পদ লাভ করেন। এখানে তিনি পরীক্ষামূলক 
চিকিৎসা বিজ্ঞান গবেষণার সুচনা করেন! তার এক বক্তৃতায় তিনি 
বলেছিলেন, ‘পরীক্ষামূলক চিকিৎসা বিজ্ঞান, যা আপনাদের শিক্ষা 
দেবার জন্ত এসেছি, তার এখনও YP হয়নি । এখন শুধু ভিত্তিস্থাপন 
করে যেতে হবে এবং ভবিষ্যৎ বিজ্ঞানীরা তাকে রূপ দেবে। তার পরে 
শরীরতত্ব বিজ্ঞান দৃঢ় ভিত্তিতে গ্রতিঠিত হবে৷ 

ডঃ বা্সর্ডের বহুদিনের সঞ্চিত চিন্তাধারা প্রথম প্রকাশিত হয় 


*৮৬৫ সালে! বইটির নাম “eta ইনট্রোডাকশন টু গ্ স্টাডি অব 

একস্পেরিমেন্টাল মেডিসিন’ (An Introduction to the Study of 
Experimental Medicine )| অবশ্য ইতিমধ্যে তার বহু প্রবন্ধ বিজ্ঞান 
বিষয়ক পত্রিকায় প্রকাশিত হয়েছিল। মাত্র আটত্রিশ বছর বয়সেই 
তিনি পর পর তিনবার একস্পেরিমে্টাল ফিজিওলজির পুরস্কার লাভ- 
করেন এবং ফরাসী দেশের “লিজিয়ন অব অনার এর রেড রিবন 
পুরস্কার পান অগ্নাশয় ( Pancreas ) সম্বন্ধে গবেষণা করে। শরীরের 
মধ্যে চিনি কিভাবে we হয়, সেটি তিনি পরীক্ষা করে দেখান। 
কুকুরের শিরায় চিনি ইনজেকশন করার পরে প্রভাবের সঙ্গে বেরিয়ে 
যায়, কিন্ত চিনিকে পাকস্থলীর রসে কিছুক্ষণ রাখার পরে ইনজেকশন 
দিলে ত! প্রস্রাবের সঙ্গে বেরিয়ে যায় নাঁ। 

লিভারে কি অবস্থায় চিনি থাকে সে বিষয়েও তিনি আলোকপাত 
করেন। তিনি প্রমাণ করেন যে প্রাণীর রক্তে সব সময়েই কিছু চিনি 
থাকে। তিনি আরও দেখান যে প্রাণীর শরীরে জন্মের আগে থেকেই 
লিভারে চিনি তৈরী হয় এবং বহুমূত্র রোগীর মৃত্যুর পূর্বে প্রস্রাবে চিনি 
থাকে না এবং লিভারেও চিনি থাকে না। 

ডাঃ বানার্ড মানুষের খান্য পরিপাক বিষয়েও গবেষণা করেছিলেন | 
পূর্বে চিকিৎসকদের ধারণা ছিল খাতের পরিপাক ক্রিয়া পাকস্থলীতেই 
শেষ হয়। বার্ড পরীক্ষা দ্বারা প্রমাণ করেন যে অগ্নাশয়ের রস ছাড়া 
খানের স্নেহ জাতীয় পদার্থ ও কার্বোহাইড্রেট এর কিছু অংশের পরিপাক 
সমাপ্ত হয় al | 

এই সব ছাড়া WATS বহু বিষয়ে গবেষণা করেন। যথা__কুরারে 
(curare) কি ভাবে স্নায়ুর ওপর বিষ ক্রিয়া করে; কার্বন মনোক্সসাইড 
কি উপায়ে রক্ত কণিকায় মিশে প্রাণীর মৃত্যু ঘটায়, কিডনিতে কোঁন 
স্নায়ু কি ভাবে কাজ করে, মস্তিষ্কের বিশেষ অংশের বিশেষ কাজ কেমন, 
লালাগ্রন্থির উপরে কোন স্নায়ুর কি কাজ_ ইত্যাদি 

এ ছাড়া তিনি গলার দুপাশে যে সিমপ্যাথেটিক স্নায়ু আছে, তার 
একদিক কেটে প্রমাণ করলেন যে তার ফলে T_T পল 

মাত্রা বৃদ্ধি পায়। এই কাজের জন্য তিনি একাডেমি অব সায়েন্স থেকে 
চতুর্থ ও শেষ বার পুরস্কার পেয়ে | এর পর তাকে পুরস্কার 
দাতা কমিটির সভাপতি মনোনীত করা হয়। বোধ হয় অন্য গবেষক- 
দের কিছু পুরস্কার পাওয়ার স্থযোগ করে দেওয়ার জন | 


রাজকীয় নির্দেশনামায় ১৮৬৯ সালে তিনি ফরাসী সেনেটের সস 


প্রাণীর উপর পরীক্ষা করা নিষ্ঠুরতা বলে মনে করতেন। ১৮৭০ সালে 
তাদের বিচ্ছেদ হয়। এর পরেই তার স্বাস্থ্য ভেঙ্গে পড়ে। আসলে 
১৮৬০ সালে পায়লোনেফাইটিস (Phyelonepritis) কিডনিতে জীবাণু 


১৮৭৮ সালে তার জীবনের সমান্তি। তার মৃত্যুর পরে, তারই 
আবিষ্কারের সুত্র ধরে পরবর্তীকালে বিজ্ঞানীরা চিকিৎসা বিজ্ঞানের 
ANS উন্নতি করেছেন। তার আবিষ্কৃত প্রক্রিয়ায় হৃৎপিণ্ডের ভিতরে 
ক্যাথিটার দেবার প্রণালী বিষয়ে তার প্রবন্ধটি প্রকাশিত হয়। পরে 
১৯২৯ সালে জার্মানীতে ওয়ার্নার ফ্রসম্যান বোধহয় তার লেখা পড়ে 
নিজের হৃদপিণ্ডে ক্যাথিটার প্রবেশ করিয়েছিলেন। এ বিষয়ে তার 


লিখেছেন, বড় fata মধ্য দিয়ে ক্যাথিটার চালনা করলে, সেটি 
হৃদপিণ্ডের ভিতরে যাবে। হৃদপিণ্ডের ডানদিকে যাওয়া খুবই সহজ, 
তবে বাঁদিকে যাওয়া একটু কঠিন। হৃদপিণ্ডের ভিতরে ক্যাথিটার 

পাঠাতে পারলে আমরা তার ভিতরের অবস্থা আরও ভাল ভাবে বুঝতে 
পারব। 

আজ থেকে প্রায় একশ পনের বছর আগে তিনি এটা লিখে- 
ছিলেন। আর তিরিশ বছর আগে পৃথিবীতে নানা দেশে রোগ নির্ণয়ে 
সহায়ক হিসেবে হৃদপিণ্ডে ক্যাথিটার ব্যবহার প্রচলিত হয়েছে । জ্ঞানী 
লোকদের বিষয়ে প্রায়ই বলতে শোনা যায় যে ‘তারা সময়ের আগে 
জন্মেছেন’। ডাঃ ক্লদ বানার্ড প্রসঙ্গে বলতে ইচ্ছা হয় যে “তিনি সময়ের 
বহু আগে পৃথিবীতে এসেছিলেন’ 

কেমন করে হ’ল 


রক্তচাপ মাপার যন্ত্র 


কোন রোগীকে পরীক্ষা করতে হলে চিকিৎসকের যেমন স্টেথোস্‌- 
স্কোপ দরকার হয় ; তেমনি আরও কয়েকটি ay চিকিৎসকদের রোজই 
ব্যবহার করতে হয়, তার মধ্যে রক্ত চাপ মাপার aq (Sphymomano- 
Meter) অন্যতম । যে অতি পরিচিত যন্ত্রটি এখন আমরা দেখতে পাই, 
তা কিন্ত একদিনে তৈরী হয় নি। বহু বছর ধরে নানাভাবে পরীক্ষা 
করে, কিছুটা রেখে, কিছু বর্জন করে, আবার হয়ত কিছুটা বদল করে,, 
বহু লোকের পরিশ্রমের ফলে এই যন্ত্র আবিষ্কার সম্ভব হয়েছে। 

রক্তচাপ সঠিকভাবে জানার জন্য সর্বপ্রথম এগিয়ে এসেছিলেন 
মিডলসেক্স-এর এক পাদরী। তার নাম স্টিফেন হেলস্‌। তার জন্ম 
১৬৭৭ সালে। স্কুলের পড়া শেষ করে তিনি পদার্থবিদ্যা ও গণিতে 
উচ্চ শিক্ষালাভ করেন। তারপরে তিনি পাদরী হবার জন্য ধর্মশিক্ষা 
করেন। 

মিডলসেক্স-এর গীর্জায় পাদরী হলেও এই কাজে তার কতটা 
আগ্রহ ছিল, তা এখন জানা বাবে ay | তবে অজানাকে জানা, জীব- 
বিজ্ঞানের তত খুঁজে দেখার জন্য তার অপরিসীম বাসনা ছিল। 

কাজের অবসরে তিনি বসে থাকতে পারতেন al | মাথায় চিন্তা 
এলো হৃদপিণ্ড সঙ্কোচনের সময় ধমনীতে যে পার্শ্বচাপ সৃষ্টি হয়, তা কি 
মেপে দেখা ABE | 

যেই চিন্তা এলো, সেইমত কাজও আরম্ভ হোল। কাচের নল 
জোগাড় হোল। এক অংশ বেশ সরু, মাঝের অংশের ব্যস কমও নয় 

আবার খুব বেণীও নয়। আর একটি কাচের টিউব যেটি দাগ কেটে 
কেটে সমান ভাগে ভাগ করা । এটি এক ধরনের ম্যানোমিটার | 
রেভারেণ্ড হেলম্‌ কাচের নলের ছু চোল দিকটা প্রাণীর ধমনীর ভিতর 
ঢুকিয়ে দিলেন। রক্ত জোরে বাইরে এসে কাচের টিউবের মাঝের 
অংশে এল । এই টিউবের অপর প্রান্ত ম্যানোমিটার-এর সঙ্গে যোগ 
করা। রক্ত যখন এ ম্যানোমিটারে মধ্যে ঢুকে যেত, হেলম্‌ রক্তচাপ 
লক্ষ্য করে লিখে রাখতেন | 

তবে এইভাবে রক্তচাপ দেখ! মোটেই সহজ ব্যাপার ছিল না। 
রেভারেও হেলসের পন্ধতিতেএকটি ঘোড়ার রক্তচাপ মাপতে হলে কম 
পক্ষে এগারো! ফুট দীর্ঘ দাগ কাটা কাচের ম্যানোমিটার দরকার | 
কাগজে কলমে সম্ভব হলেও বাস্তব ক্ষেত্রে এটা তো সম্ভব নয়। সে 
সময়ের চিকিৎসক ও বিজ্ঞানীরা রেভারেণ্ড হেলস্‌এর কাজের কোন 
গুরুত্ব আছে বলে মনে করেন নি। কারণ রক্তচাপ যে কোন যন্ত্রের 
সাহায্যে নির্ণয় করা সম্ভব, এই চিন্তা তখন কারো মাথায় আসে নি। 

তবু রেভারেও হেলস্‌কে রক্তচাপ নিরুপণের ব্যাপারে পথ প্রদর্শক 
বলা যেতে পারে; তার কারণ আগে আর কেউ কোন রোগে যে রক্ত- 
চাপের কম-বেশী হতে পারে সেকথা চিন্তা করেন নি | রেভারেও হেলস্‌ 
১৭৬১ সালে পরলোক গমন করেন | 

এরপরে প্রায় একশ’ বছর কেটে গেল, রেভারেও্ড হেলস্-এর পরে 
আর কেউ রক্তচাপ নিয়ে চিন্তাভাবনা করেন নি! শেষে ১৮২৮ সালে 
এক ফরাসী শরীর বিজ্ঞানী লিওনাভ্ঁম্যারি পৌয়কুলি দাগ কাটা ছোট 
কীচের টিউবের ( manometer ) ভিতরে পারদ ব্যবহার করেন। 
পারদ তরল পদার্থ, কিন্তু রক্তের চেয়ে ওজনে ভারী | রক্তচাপ পারদকে 
ঠেলে বেশী উঁচুতে তুলতে পারে না । 

এর কয়েক বছর পরে ১৮৪৭ সালে কার্ল লাডউইগ রক্তচাপের রেকর্ড 
রাখার জন্য এক গোল ড্রামেরওপর মোটা কাগজে wal কালির প্রলেপ 
লাগিয়ে রক্তচাপের গ্রাফ লিপিবদ্ধ করার পদ্ধতি আবিষ্কার করেন। 

7৯৫১ অতি 


কিন্তু রক্তের চাপ মাপার এইসব পদ্ধতিতে একটি বড় অন্তুবিধা 
ছিল, সেটি হোল ধমনীর ভিতরে সরু কীচের নল ঢুকিয়ে তবে রক্তচাপ 
মাপতে হোত। ১৮৮১ সালে স্তামুয়েল সীগফ্রিভ বাহুর ধমনীর ওপর 
রবারের পটি বেঁধে রক্তচাপ নিরুপণের এক নতুন পদ্ধতি আবিষ্কার 
করেন। এ রবার পটি কন্গুই-এর একটু ওপরে বেঁধে তার ভেতরে 
ধীরে ধীরে হাওয়া ঢুকিয়ে দেওয়া হোত, যতক্ষণ না হাতের কজির 
সামনের ধমনীতে স্পন্দনের অনুভূতি বন্ধ হয়। এই পদ্ধতিতে অনেক 
সময় ভুল হোত, সেইজন্য এটি পরিত্যক্ত হয়েছিল | 


১৮৯৬ সালে ক্ষিপিওন রিভা-রেকিআজ যে ধরনের রক্তচাপ মাপার 
যন্ত ব্যবহার হচ্ছে, প্রায় সেইরূপ যন্ত্র আবিষ্ষার করেন। এতে ছিল 
দাগ কাটা কাচের ফীপা৷ নল (ম্যানোমিটার ), নীচে পারদ আধার, 
বাহুতে বাঁধার জন্য রবারের পটি, তার মধ্যে হাওয়া ঢোকাবার জন্য 
রবারের ছোট বল, রবারের টিউব প্রভৃতি সবই ছিল | 

এখন রক্তচাপ মাপার জন্য যে পারদ যন্ত্র ব্যবহার হয়__সেট ছিল 
মোটামুটি একই ধরনের। পারদ ছাড়া ঘড়ির আকারের রক্তচাপ 
মাপার যন্ত্র এখন খুব জনপ্রিয়__কারণ এটি আকারে ছোট, হালকা 
এবং বহন করে নিয়ে যাওয়া খুব সহজ । এখন বিশ্বের ধনী দেশে 
ইলেকট্রনিক ক্ষিগমোম্যানোমিটার ব্যবহার হচ্ছে 1 


থার্মোমিটার 
জর হলে সঠিকভাবে শরীরের তাপ নির্ণয় করার জন্য যে অত্যন্ত 
সাধারণ যন্ত্রটি আমরা ব্যবহার করি, তার নাম "থার্মোমিটার । এর 
ব্যবহার কেবল ডাক্তার বা নার্সের মধ্যে সীমাবদ্ধ নয়; বাড়ীতে 
কারো জর হলে রোগীর আত্মীয়রা এটি প্রয়োজন মত ব্যবহার 
করেন।_ এই থার্মোমিটার কেবলমাত্র চিকিৎসকের কাছে নয়, প্রতি 

Wa এক অতি প্রয়োজনীয় জিনিস । ছোট্ট এই যন্ত্রটি যা আমর! আজ 
ব্যবহার করি, সেটিও কিন্তু একদিনে হয়নি। অনেক বছর লেগেছে 
জর মাপার যন্ত্রটি আবিষ্কার করতে | 

মানুষের জ্বর সঠিকভাবে নির্ণয় করতে যে যন্ত্রের সাহায্য দরকার 
হবে, তা বহুবছর আগে সবপ্রথম অনুমান করেছিলেন একজন 
ইতালীয় চিকিৎসক, যায় নাম স্তাংটোরিয়াস_-১৫২২ সালে । কিন্ত 
১৮০০ সাল পর্যন্ত সঠিক ভাবে জ্বর নির্ণয় করাকে আর কৌন চিকিৎসক 
গুরুত্ব দেন নি। খুব কম চিকিৎসক থার্মোমিটার ব্যবহার করতেন, 
আর জরের গতি-প্রকৃতি লিখে রাখার তো কথাই নেই । এর কোন 
গুরুত্ব থাকতে পারে, তা কেউ ভাবতেই পারেন নি। 

১৮৪৮ সালে জার্মানীর লিপজিগে'র এক অধ্যাপক তীর রোগীদের 
eq দেখে লিখে রাখতে আরম্ভ করলেন । CHT ধরে বিশদভাবে লিখে 
রাখলেন, কোন Sarl কেমন জর হয়। কখন আসে, কখন যায়। 
He করে আসে, না ঘাম হয়। অল্পদিন নয়, দীর্ঘ কুড়ি বছর তিনি 
এইভাবে লিখে, জার্মান ভাষায় তার তথ্য সমৃদ্ধ প্রবন্ধ প্রকাশ করলেন | 
তিন বছর পরে এই মূল্যবান প্রবন্ধের ইংরাজী অনুবাদ প্রকাশিত 
হোল | 

এরপরে ১৮৫৩ সালে এক খ্যাতি সম্পন্ন ইংরাজ অধ্যাপক স্যার 
টমাস্‌ এলবার্ট সঠিক জর নির্ণয়ের গুরুত্ব বুঝতে পেরে, তীর নিজের 
রোগীদের জন্য একটি থার্মোমিটার ব্যবহার করতেন । কিন্ত সেই 
থার্মোমিটার ছিল দশ ইঞ্চি লঙ্কা । স্তার টমাস্‌ নিজেই উপহাস করে 
তার থার্মোমিটারকে বলতেন “ছাতার বীট”। ১৮৬৭ সালে তিনি এক 
ধরনের ছোট থার্মোমিটার তৈরী করেছিলেন, কিন্তু সেটিও ছিল ছয় 
ইঞ্চি লম্বা, আর জর উঠতে সময় নিত পাঁচ মিনিট । আরও পরে 
তিনি এর চেয়ে উন্নত ধরনের থার্মোমিটার তৈরী করেছিলেন! এটি 
মাত্র তিন ইঞ্চি লম্বা, যে আকারের থার্মোমিটার আমরা ঘরে বাইরে 


সবখানে ব্যবহার করছি। 

ইনজেকশন সিরিঞ্জ 


ডাক্তারবাবু বাড়ীতে এলেই শিশুরা ভয়ে ঘর ছেড়ে পালিয়ে বায়, 
ডাক্তারের কাছে আসতে চায় না। কেন? ভয়! কিসের ভয়? 
ইনজেকশন দেবার ভয় | 

এ ঘটনা আমাদের সকলের চোখে পড়েছে। আজ ডাক্তারের 
হাতে যেমন স্টেথসস্কোপ, রক্তচাপ মাপার aR, টর্চ, থার্মোমিটার থাকে 
তেমনি অপরিহার্য ইনজেকশন দেবার পিচকারী ও আপদকালীন 
চিকিৎসার জন্য কিছু ওষুধ | 

গত শতাব্দীর পরে যেমন একের পর এক নতুন ওষুধ আবিষ্কার 
হয়েছে, তেমনি পরিবর্তন হয়েছে তার প্রয়োগ পদ্ধতি। ওষুধ 
৷ খাওয়ানো ছাড়া, প্রলেপ দেওয়া, নাকে মুখে ভাপ নেওয়া প্রভৃতি 
পুরানো পদ্ধতির পরে এলো চামড়ার নীচে পেশীর মধ্যে অথবা শিরার 
ভিতরে ওষুধ প্রয়োগ । কিন্ত তার জন্যে চাই বিশেষ ধরনের যন্ত্র 
ভিতরটা হবে ফীপা,; যার মধ্যে ভরা যাবে তরল ওষুধ । একটি, 
পিস্টনের সাহায্যে চাপ দিলে, সামনের দিকে লাগান ফাপা সু coe, 
মধ্য দিয়ে এ ওষুধ শরীরের ভিতরে যারে। এইভাবে ওষুধ ব্যবহার 
করতে পারলে, তার ফল তাড়াতাড়ি পাওয়া সম্ভব 1 

ইনজেকশন দেওয়ার এই যন্ত্রটি কে আবিষ্কার করেছিলেন তা নিয়ে 
কিন্তু বিতর্কের অবকাশ আছে | বহুদিন এই ধারণা প্রচলিত ছিল যে 
ফরাসী শল্যবিদ ডাঃ প্রাভাজ ১৮৫৩ লালে ইনজেকশন দেওয়ার সিরিঞ্জ 
আবিষ্কার করেছেন ৷. "ঘটনাটি. কিন্তু ঠিক তা-নয় । ডাঃ প্রাভাজ কোন 
রোগীকে এ যন্ত্রের সাহায্যে ইনজেক্শান, দেন নি, আর তিনি নিজেও 
কোনদিন যন্ত্র আবিষ্কারের কৃতিত্ব দাবী করেন নি। তবে তিনি 
পরীক্ষামূলক ভাবে জন্তর শিরায় এর দ্বারা ইনজেকশন দিয়েছিলেন | 

মানুষের শরীরে ইনজেকশন দ্বারা ওষুধ. প্রয়োগের কৃতিত্ব-দাবী 

করতে, পারেন এডিনবরা'র ডাঃ আলেকজাগার উড | ১৮৫৩ সালে 
তিনি প্রথম এই প্রক্রিয়ায় ওষুধ প্রয়োগ করেন এবং ১৮৫৫ সালে তিনি 
এই বিষয়ে প্রথম প্রবন্ধ প্রকাশ করেন। 

bid বছর পরে ইনজেকশন চিকিৎসা প্রচলনের কৃতিত্ব দাঁবী করে 
আর একজন এগিয়ে এলেন তার নাম চার্লস হাণ্টার। তার. দাবী 
কিন্তু কেউ মেনে নেয়নি : তবে তিনি নিজের প্রচেষ্টায় এই পদ্ধতি 
জনপ্রিয় করতে খুব সাহায্য করেছিলেন | 


ইলেকট্রোকাডিওগ্রাম 


ই-সি-জি (7.0. ) এমন তিনটি শব্দ যা আজ অল্প লেখাপড়া 
জানা লোকের কাছেও যথেষ্ট পরিচিত। হয়তো পুরো কথাটা 
তাদের জানা নেই, কিন্তু এটা কি কাজে ব্যবহার হয় সেটা তার! 
জানে | 

ই-সি-জি অক্ষর তিনটি একটি যন্ত্রের সংক্ষিপ্ত নাম। সেই যন্ত্রটির 
নাম ইলেকন্রোকাডিওগ্রাফ | কে কবে এই সংক্ষিপ্ত নামকরণ করেছিলেন 
তা কারো জানা নেই। লোকের মুখে মুখে প্রচার হয়ে এই নাম 
স্থায়িত্ব পেয়েছে | 

এই যন্ত্র আবিষ্কারের ইতিহাস কিন্ত বেশ দীর্ঘ ! এর সঙ্গে জড়িয়ে 
আছে বিদ্যুৎ আবিষ্কারের ইতিহাস । অনেক বছর আগে ১৭৯২ সালে 
ইতালীতে বোলোনা (Bolougna) শহরে লুইজি গ্যালভানির বাড়িতে 
দৈবক্ৰমে এক গুরুত্বপূর্ণ ঘটনা ঘটেছিল । গ্যালভানি তখন বিদ্যুৎ 
নিয়ে গবেষণা করছিলেন | ঘটনাটি ছিল এইরূপ--একটি সগ্যমৃত 
ated পেশী লবণ জলে ভিজিয়ে টানা লম্বা তারে ঝুলিয়ে রাখা! 
fel নিচের আর একটি তামার তার টানা ছিল । বাতাসে ছুলে 
2 পেশী তামার তার স্পর্শ করতেই পেশী কীপতে থাকল । ব্যাপারটা 
খুব আশ্চর্যজনক মনে হয়েছিল গ্যালভানির ৷ মরা Thess পেশী 

কাঁপবে কেন? তামার তারে কি এমন থাকতে পারে যার হয়ঃ 
লেগে মরা পেশী কেঁপে উঠছে? পরে তিনি বুঝলেন তামার তার, 
স্পর্শ করার সময় লবণ জলে ভেজান পেশীতে বিদ্যুৎ সারের জন্য 
এই সঙ্কোচন | 

কিন্তু গ্যালভানির এই তথ্যের গুরুত্ব যে কত বেশী তা সেই সময়ে; 
কেউ বুঝতে পারেন নি এবং সেই কারণে অন্য কেউ আর এই বিষয়ে 
গবেষণা করতে এগিয়ে আসেন নি । 


তবে একটা প্রশ্ন থেকে গেল যাঁর উত্তর তখন পাওয়া গেল ন1। 
যে পেশীতে এঁ সঙ্কোচন ঘটেছিল, সেটি ছিল এচ্ছিক পেশী 
(Voluntary muscle) | কিন্তু শরীরে তো কিছু অনৈচ্ছিক পেশী 
আছে, যেমন হৃদপিণ্ডের পেশী (Involuntary muscle ), বিদ্যুৎ 
সঞ্চারে তাদের মধ্যে কোন প্রতিক্রিয়া হবে কি না? প্রশ্ন উঠলো 
এচ্ছিক পেশী সঙ্কোচনে যেমন Res সঞ্চার হয় হৃদপিণ্ডের অনৈচ্ছিক 
পেশীর প্রসার ও সক্কোচনের সময়ে কি অনুরূপ ভাবে fags স্থষ্টি হয়? 

প্রশ্নের উত্তর এলো অনেক বছর পরে ১৮৫৮ সালে । এ সময় 
কলিকার ও জোহানেসমুলার নামে ছু'জন বিজ্ঞানী ব্যাঙ-এর হৃদপিণ্ড. 
তার সংযোগ করে গ্যালভানোমিটার' এর (গ্যালভানি'র তৈরী করা 
বিদ্যুৎএর মাত্রা মাপার যন্ত্র) কাটা সরিয়ে প্রমাণ করেছিলেন 
হৃদপিণ্ডের পেশীও সঙ্কোচনের সময় বিদ্যুৎ সঞ্চার করে | 

আরও বছর তিরিশ পরে ১৮৮৯ সালে ওয়েলার সর্বপ্রথম মানুষের 
হৃদপিণ্ডের স্পন্দনের সময় বিদ্যুৎ সঞ্চারের কথা প্রকাশ করেন৷ এর 
ছ'বছর আগে তিনি খরগোসের বুকের পেশী কেটে হৃদপিণ্ডে ইলেকট্রোড় 
লাগিয়ে বিদ্যুৎ সঞ্চার হতে দেখেছিলেন এবং সেই তথ্য সাধারণের' 
কাছে প্রকাশ করেছিলেন | 

এ সময়ে ওয়েলার ই-সি-জি নিয়ে প্রাথমিক স্তরে কাজ আরম্ভ' 
করেন৷ তখন ই-সি-জি করা হোত ক্যাপিলারী ইলেকট্রোমিটার দিয়ে + 
কাঁচের এ ক্যাপিলারী টিউব দাড় করিয়ে রাখা হোত। ভিতরে এক 

প্রান্তে থাকত পারদ, অপর প্রান্তে ডাইলটি সালফিউরিক এ্যাসিড | 
ইলেকট্রামিটারের দুই প্রান্তে থাকত ছুটি ইলেকট্রোভ, ঘা শরীরে বুকে 
_পিঠে পরীক্ষার সময়ে লাগান হোত ৷ বৈদ্যুতিক ভোল্টেজ পার্থক্যের 
জন্য পারদের মাত্রা ওঠা নামা করত | তবে সেই মাত্রা এতই কম যে 
তা ম্যাগনিফাইং কাচের মধ্য দিয়ে দেখলে তবে বোঝ যেত! ইলেকট্রো- 
মিটারের পাশে আলোক অনুভূতি (Light sensitive ) গ্রহণ করতে 
পারে এইরূপ এক প্লেটের ওপর বড় করে পারদের ওঠা নামার ছাপ 
তুলে নেওয়া হোত। সেই সময়ে alias উন্নতি বিশেষ কিছুই ছিল 
না । ফোটো গ্রাফির অবস্থাও ছিল আদিম স্তরে; সেইজন্য হৃদপিণ্ডের 
স্পন্দনের সময় যে বৈদ্যুতিক তারতম্য হয়, ত! ভালভাবে কাগজে 
লিপিবদ্ধ করে রাখা সম্ভব হয়নি | 

এরপরে ১৯০৩ সালে আসরে এলেন উইলহেল্ম্‌ আইনখোভেন 
নামে এক জার্মান বিজ্ঞানী | তিনি খুব পাতলা এবং ছোট্ট স্ফটিক খণ্ডে 
সোনার পাত মুড়ে চৌন্বক থেকে (Magnetic field) খুব সরু 
প্লাটিনামের তার দিয়ে ঝুলিয়ে রাখলেন ৷ তারটি এমনভাবে ঝোলানো 
রইল যাতে সেটি খুব সহজেই নড়তে পারে | ক্ষেত্রের চুম্বক ছুটির মধ্য 
দিয়ে এক সরু ছিদ্রপথ ছিল । ছিদ্রপথের একদিকে আলো এবং 
অপর দিকে ফটো প্লেট । আলো জ্ললে তার রেখা চুম্বক ছুটির ছিদ্র- 
পথ দিয়ে ফটো প্লেটের ওপর পড়ে ৷ 

প্লাটিনাম তারের অন্য ছুইদিকে বুকের চামড়ায়, হাতে, পায়ে লাগান 
হয়। হৃদপিণ্ড সক্কোচনের সময়ে যে বিদ্যুৎ প্রবাহ স্থষ্টি হয় ত 
শরীরের সব অংশে ছড়িয়ে পড়ে । প্রবাহ প্লাটিনাম তারে প্রতি- 
ফলিত হয় এবং তারটি চৌন্বকক্ষেত্রে কীপতে থাকে | এর ফলে 
আলোর রেখাও বাধা পায় এবং তার ছাপ পড়ে এ ফোটো প্লেটের 
ওপরে । 

খুবই জটিল ছিল সেদিনের ই-সি-জি করার এ যন্ত্র। এরপর 
আলো! ও প্লেট বাতিল করে গ্যালভ্যানোমিটার তারে জুড়ে দেওয়া 

হোল খুব-সরু লেখনি _যা গ্রাফ কাগজের ওপর আঁক কেটে বুঝিয়ে 
দেবে হৃদপিণ্ড কেমন চলছে | 

তারপর দিনে দিনে আরও উন্নতি হল ই-সি-জি যন্তের । এই 
যন্ত্র আজ এমন অবস্থায় এসেছে যে দরকার পড়লে চিকিৎসক, সেবিকা 
অথবা টেকনিশিয়ান রোগীর বাড়ীতে, তাঁর বিছানার পাশে গ্রাফ 
কাগজে তার হৃদ্স্পন্দনের রেখাচিত্র তুলে নিতে পারেন । ই-সি-জি 
যন্ত্র এখন ব্যাটারীর সাহায্যেও চালানো যায়। রোগীর ভান ও বাম 
বাহু, বাম পায়ে ছোট্ট বেস্ট দিয়ে তার বেঁধে এবং বুকে হৃদপিণ্ডের উপরে 
চামড়ায় বিশেষ ছয়টি স্থানে তার সংযোগ করে মিনিট দশের ভিতর 
সরু গ্রাফ কাগজের (যার গতি প্রতি মিনিটে ২৫ মিলিমিটার ) উপরে 
হৃদৃস্পন্দনের রেখাচিত্র এ যন্ত্রের সঙ্গে যুক্ত সরু লেখনীর সাহায্যে 
তুলে নিয়ে রোগীর হৃদপিণ্ড কি ধরনের অসুখ তা খুব তাড়াতাড়ি নির্ণয় 
করতে পারেন | 

এই যন্ত্ের সাহায্যে আমরা হৃদ্‌পিণ্ডের গতি দ্রুত বা৷ বীর স্বাভাবিক 
তালে চলছে ন! তালভঙ্গ হয়েছে, হৃদপিণ্ডের ডান বা বামদিকের পেশী 
অস্বাভাবিক বৃদ্ধি হয়েছে কিনা, করোনারী ধমনীর (যে ধমনী হৃদপিণ্ডে 
রক্ত সরবরাহ করে ) রক্ত চলাচল ব্যাহত হয়েছে কিনা এবং স্পন্দনের 
পরিমিতি কম না৷ বেশী, প্রভৃতি তথ্য জানা সম্ভব হয়েছে। আগে 
অবশ্য এই সব তথ্য জানতে হোত রোগীর নাড়ী পরীক্ষা, করে, এবং 
স্টেঘোসস্কোপ বা শ্রুতি যন্ত্র ( Stethoscope ) সাহায্যে | তবে 
তাতে ভুল হবার যথেষ্ট সম্ভাবনা | একজনের বোবা তথ্যের সঙ্গে, অন্তের 
মত পার্থক্য হতে পারে । যন্তের সাহায্যে তথ্য আহরণ করলে সেই 
সম্ভাবনা কম হবে | 

এখন দেশের কয়েকটি বড় হাসপাতালে চবিবশ ঘণ্ট। ধরে ই-সি-জি 
যন্ত্রের সাহায্যে রোগীর হৃদস্পন্দন দেখার ব্যবস্থ! হয়েছে ; একে বলা 
হয় অবিরাম মনিটর পদ্ধতি ৷ তাছাড়া, শরীরে ই-সি-জি যন্ত্রের তার 
লাগান অবস্থার রোগী চলাফেরা, হাল্কা কাজ করবে এবং এই 

পরিশ্রম হৃদপিণ্ডের: ওপর কত চাপ পড়ছে তা পরিমাপ করা ASS | 
একে বলা হয় হল্টার মনিটর পদ্ধতি | 

এখন মনিটর পদ্ধতির সাহায্যে দূরে বা অন্ত কোন ঘরে বসে 
চিকিৎসক বা সেবিকা টেলিভিশন পর্দায় চোখ রেখে রোগীর ওপর 
নজর করতে পারেন | ; 


হৃদপিণ্ডে ক্যাথিটার চালন৷ 


এত খবর এনেও কিন্তু ই-সি-জি হৃদপিণ্ডের খবর দিতে পারে 
না। যেমন, হুদ্পিণ্ডের বাম ও ভান অংশের মধ্যে যে দেওয়াল, তাতে 
কোন ছিদ্র আছে কিনা, মাতৃ জঠরে থাকার সময় ডান ও বাম 
অলিন্দের মীঝের দেওয়ালে একটি ছিদ্র থাকে ; জন্মের পর প্রায় সব 
শিশুর এ ছিদ্র বন্ধ হয়ে বায়। কিন্তু অল্প কয়েকজনের এ ছিদ্র থেকে 
যেতে পারে | তেমনি বাঁম ও ডান নিলয়ের মধ্যে জন্মের সময় ছিদ্র 
থাকতে পারে, যা স্বাভাবিক ক্ষেত্রে দেখা যায় ন!! অনেক সময় 
জন্মের পরে শিশুকে পরীক্ষা করে এ দোষ ধরা পড়ে, আবার কোন 
কোন ক্ষেত্রে এই অস্বাভাবিক অবস্থা অনেক দেরীতে ধরা পাড়ে | 

তবে এক AT পাশ করা চিকিৎসকের খেয়ালী কাজের দ্বারা এটি 
এখন খুব সহজে জানা সম্ভব হয়েছে । এখন ও তরুণ চিকিৎসকের 
খাম খেয়ালী কাজের ব্যবহারিক প্রয়োগ চিকিৎসার কাজেও লাগছে 
এবং অচল হৃদপিগুকে সচল রাখতে সাহায্য করে বহু লোকের জীবন 
রক্ষা করেছে | 

হৃদপিণ্ডের স্পন্দন নিয়ন্ত্রণ করে একটি ছোট বড়ি আকারের we 
কোষ যার নাম সাইনো-এট্রিয়াল a@te(SANode)1 সেখানে 
স্পন্দন of? হয়ে, বিশেষ পথ ধরে হুদ্পিণ্ডের পেশীর বিভিন্ন অংশে 
‘ছড়িয়ে পড়ে, যার ফলে হৃদপিণ্ডের পেশীসমূহ একটি ধরা বীধা নিয়মে 
ast eS হয় কোন কোন রোগে এই নোডের AAC অথবা স্পন্দন 

তরঙ্গ যাওয়ার পথে বাধা WE হয় এবং এই হৃদ্‌পিণ্ড তখন চলে মিনিটে 
চল্লিশের কাছাকাছি | হৃদপিণ্ডের গতি আবার স্বাভাবিক করা যায় যদি 
কৃত্রিম উপায়ে স্পন্দন তরঙ্গ স্থষ্টি করা যায়। পেসমেকার (Pace 
Maker ) এমনি এক যন্ত্র! বুকের চামড়া অল্পকেটে, পেশীর নিচে 
এটিকে বসিয়ে তারের সাহায্যে সাইনো এট্রয়াল নোড থেকে স্পন্দন 
তরঙ্গ WE Fal হয় মিনিটে ৭০-৭২ বার । একট ছোট অপারেশন 
করে পেসমেকার বসান হয় তবে রোগী যখন গুরুতর অসুস্থ, 
তখন অজ্ঞান করে অপারেশনের সময় বিপদের সম্ভাবনা সেই 
অবস্থায় বাহুর শিরার মধ্যে দিয়ে ‘পেস মেকার' ইলেকট্রোডের তার 
চালান হয়। পরে রোগী সুস্থ হয়ে উঠলে পাকাপাকি ভাবে ‘পেস- 
মেকার’ বসান হয় | 

যে তরুণ চিকিৎসকের কাজের দ্বারা হৃদ্পিণ্ডের রোগ নির্ণয় বা 
‘পেমমেকার' বসান চিকিৎসা সম্ভব হয়েছে তার নাম ওয়ার্নার ক্রসম্যান ৷ 
তিনি একজন জার্মান নাগরিক ! ১৯১৯ সালে যখন তাঁর বয়স মাত্র 
পঁচিশ বছর, একদিন খেয়ালের বশে নিজের হাতের শিরা ফুটো করে 
তিনি Picea সরু পাকান are) শিরার মধ্যে চালিয়ে দিলেন ছোট 
শিরা থেকে বড় শিরায় গেল, কোন বাধা নেই ৷ তিনি ঠেলে চলেছেন | 
আরও মোটা শিরা দিয়ে কাধের কাছে খুব বড় শিরায় গেল । সেখান 
থেকে গলার নিচের দিকে প্রধান শিরা দিয়ে হৃদপিণ্ডের ডান দিকে 
পৌছে গেল। তার পরে আর যেতে চায় না, আটকে গেল | 

বস্তি পেলেন ফ্রসম্যান, তাহলে তার ধারণা ঠিক। ছুটে চললেন 
ওপর তলায় । সবুর সয়না । একটা সিঁড়ির ধাপ বাদ দিয়ে দৌড়ে 
ওপরে গেলেন ফ্রসম্যান একেবারে যে ঘরে একস-রে হয়, সেখানে | 
নিজের বুকের, হাতের একস্‌তরে করালেন তিনি । ছবিতে দেখা গেল 
সিক্ষের স্থুতো দিব্যি পাক্‌ খেয়ে হ্ৃদ্পিণ্ডে মধ্যে গুটিয়ে রয়েছে। 
এরজন্যে তার শরীরে কিন্তু কৌন খারাপ অনুভূতি নেই। 

তিনি তাঁর এই অভিজ্ঞতার কথা চিকিৎসা পত্রিকায় প্রকাশ 

করলেন। সেই একস-রে ছবিগুলো প্রকাশ করলেন প্রমাণ হিসাবে | 
কিন্ত এই কাজের জন্যে কোন লোক তাকে বাহবা দিল না; উল্টে 
বলল তিনি পাগল ও ছিটগ্রন্থ ৷ 

এরপর অনেক বছর পার হয়ে গেল। ফ্রসম্যানের কথা বোধ 
হয় লোকের আর মনে নেই। না, দু'জন লোক ভোলেনি। সেই 
আধপাগল, ছিটগ্রস্থের লেখা প্রবন্ধ পড়ে অদ্রে কান্দ ও ভিকিনসন 
রিকার্ডস (ছোট) বোধহয় নতুন পথের নিশানা পেলেন । উৎসাহ 
নিয়ে দীর্ঘ দশটি বছর চেষ্টার পরে হৃদপিণ্ডের মধ্যে ক্যাথিটার প্রবেশ 
করানোর নিরাপদ পদ্ধতি এবং এর ছারা চিকিৎসা বিজ্ঞানের কি লাভ 
হতে পারে সে বিষয়ে তীর বিশদভাবে বর্ণনা করেন৷ তখন সকলে 

_ বুঝল ক্রসম্যানের আবিষ্কারের গুরুত্ব কোথায় ৷ আর দীর্ঘ সাতাশ 
বছর পরে সেই ছিটগ্রস্থ, চিকিৎসক সমাজে উপেক্ষিত ক্রসম্যান ও দুই 
আমেরিকান চিকিৎসক কর্নান্দ ও রিকার্ডস (ছোট) একযোগে 
পুরস্কার পেলেন! jy 


আলট্রাসনোগ্রাফি 


যখন কর্নান্দ ও রিকার্ডদ হৃদৃপিণ্ডে ক্যাথিটার চালান নিয়ে নানা 
ভাবে পরীক্ষা করছিলেন, তখন আর একদল বিজ্ঞানী রোগ নির্ণয়ের 
জন্য উন্নততর ও নিরাপদ পদ্ধতির ব্যবহারিক প্রয়োগ নানাভাবে পরীক্ষা 
ও গবেষণা করছিলেন। কারণ, ১৮৯৫ সালে আবিষ্কৃত এক্স-রে 
তখন প্রবীণত্ব অর্জন করেছে ! আর অভিজ্ঞতা দিয়ে লোক জেনেছে 
যে এক্স-রে তার অদৃশ্য রশ্মি বিকিরণ করে আমাদের শরীরে ও মানব 
গর্ভে ভ্রণের ক্ষতি করতে পারে | 

সেই কারণে রোগ নির্ণয়ে আরও নিরাপদ পদ্ধতির প্রয়োজনে 
আলগ্রাসনোগ্রাফি গবেষণার আরম্ভ । এই মতবাদের ভিত্তি ছিল 
এইরূপ £ শরীরের কোন অংশে প্রোব বসিয়ে যদি অতি দ্রতহারে 
কম্পন স্থষ্টি করা হয়, সেই কম্পন তরঙ্গ শরীরের ভিতরে & অংশের শেষ 
পর্যন্ত গিয়ে আবার তরঙ্গ আকারে খবর নিয়ে ফিরে আসে ৷ 

আলট্রাসনোগ্রাফি শরীরের বহু খবর আনতে পারে বটে, কিন্তু 
বুকের পীঁজরা বাধা স্থষ্টি করার জন্য ফুসফুসে রোগ নির্ণয় এই পদ্ধতি 

ইকোকর্ডি ও গ্রাফি'র গুরুত্ব কতখানি তা সকলকে দেখালেন। এই 
পদ্ধতিতে সহজেই জানা গেল “মাইট্রাল ভালভ' এর গর্ত স্বাভাবিক না৷ 
ছোট, ভালভ' এর কপটিগুলি কেমন কাজ করছে, কপাট ছুটি ঠিক মত 
একসঙ্গে বন্ধ হচ্ছে কিনা, কপাট মোটা হয়েছে কিনা, বন্ধ হওয়ার পরে 
ফাক থাকছে কি. all এমন গর্তের মুখ কত মিলিমিটার, ছোট: 
হয়েছে না স্বাভাবিক অবস্থায় আছে তাও মেপে দেখা সম্ভব হোল । 

কিন্ত আশ্চর্য ব্যাপার হোল এই-যে এডলার ও হাজের গবেষণার 
বিবরণ জানার পরেও দশ. বছর এই ব্যাপার নিয়ে আর কেউ মাথা 
ঘামাল না৷৷ ১৯৬৫ সালে অর্থাৎ প্রায় একযুগ পরে এইচ ফাইজেনবম 
বিশেষজ্ঞ চিকিৎসকদের সামনে প্রমাণ করলেন যে হৃদ্পিণ্ডের আচ্ছা- 
দিক! (পেরিকাভিয়াম ) পর্দার মধ্যে যদি খুব সামান্য পরিমাণে জলীয় 
দীর্ঘ জমে, তা অন্যকোন উপায়ে ধরা না গেলেও ইকোকাডিওগ্রাফি 
দ্বারা জানা যাবে | 

এর পরের দশ বছর ইকোকাডিওগ্রাফি নিয়ে বহু গবেষক 
গবেষণা করেন । তাদের অবিরাম প্রচেষ্টার ফলে জানা গেল, শুধু 
মাইট্রাল ভালব নয়, অন্য ভালভ সমূহ হৃদপিণ্ডের পেশী, গহ্বর 
ও তাঁর মধ্যের দেওয়াল সবেরই রহস্তদ্বার আজ আমাদের চোখের 
দমনে খুলে গেছে । এমনকি এ্য়াম গহ্বরের মধ্যে মিক্সোমা 
(Myxoma) শ্রেণীর টিউমারও এই যন্ত্র দ্বারা ধরা পড়ে। 

ইকোকার্ডিওগ্রাফির ' বিজ্ঞানসম্মত ভিত্তি কিন্তু ‘আলট্রাসাউণ্ড 
বা ‘অতিশব্দ ? এই আলট্রাসাউণ্ড হল অতি দ্রুত উচ্চকম্পন। এটা 
যে মানুষের উপকারে লাগতে পারে, এই ধারণা হলো দ্বিতীয় বিশ্বযুদ্ধের 
সময়ে | 

গত বিশ্বযুদ্ধে প্রচুর সংখ্যায় সাবমেরিন বা ডুবোজাহাজ ব্যবহার 
হয়েছিল । সেই সময়ের একটা ঘটনা কল্পনা করা যাক | আতলাস্তিক 
মহাসাগরে কৌন এক জায়গা দিয়ে ডুবোজাহাজ চলেছে ধীরে ধীরে 
তার শিকারের খৌজে ৷ কিন্তু হঠাৎ সে নিজেই শিকার হয়ে গেল 

হয়ত মাইল Tid দূরে এক ধ্বংসী জাহাজ (Destroyer) এই ডুবো- 
জাহাজের অবস্থিতি জানতে পেরে, গুটি গুটি কিছুটা! এগিয়ে এসে 
cory চার্জ (Depth Charge) মারল তাকে লক্ষ্য করে। সমস্ত 
নাবিক সহ সেই ডুবোজাহাজটির সলিল সমাধি হল | 

এ ধরনের ঘটনা গত বিশ্বযুদ্ধে হয়েছে প্রচুর” ছু" দশটা নয়, 
শতশত ডুবোজাহাজ ভেপথ চার্জ বা মুখোমুখি লড়াই-এ মরেছে। 
আমাদের প্রিয় নেতাজী এই রকম একট ডুবোজাহাজে নিজের জীবনের 
ঝুঁকি নিয়ে ইউরোপ থেকে জাপান পাড়ি দিয়েছিলেন। ‘ 

কিন্ত প্রশ্ন হোল বে ডুবোজাহাজ যখন জলের নীচে থাকে, ধ্বংসী 
জাহাজ বা অন্ত জাহাজ কিভাবে জানতে পারে যে কাছে-পিঠে 
কোথাও ডুবোজাহাজ আছে? 

আমরা জানি যে কোন যন্ত্র যখন চালু থাকে, তখন. একটা কম্পন 
“2 হয়। সেটা বেশী হতে পারে অথবা কমও হতে পারে | ডুবো 
জাহাজের অবস্থিতি জানবার জন্য যন্ত্রের সাহায্যে জলের নীচে কম্পন 
মাত্রা নির্ণয়ের ব্যবস্থা হোল-_শব্দের প্রতিধ্বনির মাত্রা (frequency) 
নিরুপণ করে । আমরা জানি সাধারণ শব্দ যা আমরা কানে শুনতে 
পাই বা অনুভব করি, তাঁর কম্পন প্রতি সেকেণ্ডে ২০,০০০ বারের 
কম। সেকেণ্ডে এর চেয়ে বেশী কম্পন হলে তাকে বল! হয় AH 
সাউণ্ড বা অতিশব্দ । এই কম্পন অতি we মাত্রায় হওয়ার জন্য, তা 
আমাদের শ্রুতি ও অনুভূতির বাইরে । চিকিৎসা ক্ষেত্রে যে অতিশব্দ 
ব্যবহার হয় তার কম্পন মাত্রা সেকেণ্ডে দশলক্ষ থেকে একশ লক্ষ পর্যন্ত 
হতে পারে | 

অতিশব্দ বা আলট্রাসাউও প্রস্তুত হয় কোন স্কটিকের (Quartz) 
ওপর চাপ স্থষ্টি করে। শরীরের যে অংশের ওপর পরীক্ষা করার 
দরকার, সেখানে এক বিশেষ ধরনের 'জেলী লাগান হয় । তারপরে 
সেখানে একটি প্রোব (probe) স্থাপন করা হয় এবং ট্রান্সমিটার থেকে 
বৈহ্যুতিকে প্রবাহ চালু করা হলে অতিশব্দ সৃষ্টি হয়। প্রোবের মধ্যে 

দিয়ে প্রবেশ করে অতিশব্দ বিশেষ টিস্থ বা কোষ তন্তজাল পর্যন্ত, 
যায় এবং তার কিছু অংশ ফিরে আসে প্রতিধ্বনি হয়ে ! এই প্রতিধ্বনি 
ধরা পড়ে ট্রান্সডিউসারে | একের পর এক প্রতিধ্বনি ফিরে আসে আর 
জমা হয় এবং একটা হাতপাখার মত রূপ নেয় । 

এই প্রতিধ্বনি যে অঙ্গ থেকে ফিরে আসে, তার আকার বা বিকৃতি 
সম্বন্ধে আমরা আভাস পাই। যদি দেখা যায় সুস্থ ও'স্বাভাবিক টিস্থুর 
সঙ্গে কোন একজনের টিস্ুর ঘনত্ব পুথক, তখন আমরা বুঝতে পারি যে 
দ্বিতীয়জনের টিসু স্বাভাবিক নয়, হয়ত অসুস্থ | 

এখন বিশ্বের উন্নত দেশগুলিতে অতিশব্দ পদ্ধতিতে রোগ নির্ণয় 
জনপ্রিয় হয়ে উঠছে | কারণ অভিজ্ঞতা থেকে আজ আমরা জেনেছি যে 
একস্‌-রে দ্বারা রোগ নির্ণয় সব সময় নিরাপদ নয়। রোগ নির্ণয়ে 
একস-রে খুব বেশীবার ব্যবহার করলে শরীরের ক্ষতি হতে পারে | 
তীছাঁড়া৷ গর্ভবতী মায়ের শরীরে একম্‌যরে করলে মাতৃজঠরে শিশুর ক্ষতি 
হবার সম্ভাবনা থাকে ৷ এর ফলে শিশু লিউকোমিয়া, রোগগ্রস্থ বা 
‘বিকলাঙ্গ হতে পারে | 

এই সব বিপদের সম্ভাবনা দেখা দেওয়াতে চিকিৎসকরা একস্যরে 
করার ব্যাপারে সাবধান হলেন। বিশেষ দরকার না হলে রোগীদের, 
বিশেষ করে গর্ভবতী রোগীদের একস্‌রে করার-প্রবণতা৷ কমে গেছে। 
কিন্ত এমন সময়ও তো আসে, যখন LAH না করলে চলে না। এ 
অবস্থায় কি কর! যাবে? 

ভাবনা দূর হোল এই অতিশব্দ পদ্ধতি প্রয়োগে সুইডেনের আই 
এডলার ও সি-এইচ হার্জ এর আবিষ্কৃত ইকোকাড়িগ্রাফি'র থেকে 
বৈজ্ঞানিকর! একটু রদবদল করে চিকিৎসকের উপহার দিলেন এই 
অতিশব্দ পদ্ধতি বা আঁলট্রাসনোগ্রাফি | 

অতিশব্দ পদ্ধতি খুব নিরাপদ ; বহু রোগ নির্ণয়ে এর সাহায্য 
আমরা নিতে পারি। যেমন আগেই বলা হয়েছে মাতৃজঠরে ভ্রণের 
অবস্থিতি কেমন, বেঁচে আছে কিনা, যমজ কিনা বা বিকলাঙ্গ হয়েছে 

কিনা, ইত্যাদি । তাছাড়া পেটের ভিতরে কোথাও পেকে গিয়ে পুঁজ 
হয়েছে কিনা, সেটাও খুব সহজে জানা সম্ভব হয়েছে । শরীরের অন্য 
অংশ যেমন চোখ, থাইরয়েড গ্রন্থি, লিভার, প্রীহা, পিত্বথলী, কিডনি, 
প্রধান ধমনী এওরটা, প্রধান শিরা ইনফিরিয়ার ভেনাকেভা ও আরও 
যন্ত্রের অবস্থা বিনা অপারেশনে ও বিনা একস্‌-রে'তে জানা সম্ভব হয়েছে 
অতিশব্দ পদ্ধতি প্রয়োগে | 

শুধুরোগ নির্ণয় ব| বলি কেন! চিকিৎসার ব্যাপারেও অতিশব্দ 
পদ্ধতি এখন প্রয়োগ করা হচ্ছে । ফিকিওথেরাপী ও দাতের ড্রিলিং 
পদ্ধতিতে চিকিৎসায় এর কার্ধকারিতা প্রনাণিত। অতিশব্দ পদ্ধতি 
জলের ভিতর বুদবুদ ae করতে পারে এবং এর দ্বারা শল্যচিকিৎসার 
যন্ত্রপাতি শোধন করা ও নিবাঁজন করা যেতে পারে | 

তবে এই যন্ত্রের দাম এত বেশী যে আমাদের মত দরিদ্র ও উন্নতি 
শীল দেশে খুব শীঘ্র এই যন্ত্রের ব্যবহার সকলের জন্য সম্ভব হবে না | 
কয়েকজন চিকিৎসক ব্যক্তিগত ভাবে নিজেরা এই যন্ত্র এনে ব্যবহার 
, করছেন এবং আপাততঃ শুধু ধনীর! এই পদ্ধতিতে রোগ নির্ণয়ের 
সুযোগ নিতে পারবেন । বড় শহরে, মেডিকেল কলেজ হাসপাতালে 
এই যন্ত্রের ব্যবহার সীমাবদ্ধ থাকবে ৷ 


‘geo 


হেনরি ক্যাভেনডিস : বাতাস ও জল 
বাতাস না থাকলে alae বাঁচে না, এ কথা কারও অজানা নয়। 
আর শুধু মানুষ কেন সমস্ত প্রাণীজগৎ, গাছ-পাঁলা বাতাস না থাকলে 
নিশ্চিহ্ন হয়ে যাবে | বাতাসের উপাদান কি, আজ সকলেই তা জানে | 

ঠিক একই রকমে জল ছাড়া আমরা বাঁচতে পারি না। জল না 
থাকলে পৃথিবী থেকে জীবন নিশ্চিহ্ন হয়ে যাবে পৃথিবী হবে মরুভূমি | 
জলের উপাদান কি তাও আমরা জানতে পেরেছি। 

কিন্তু যে বিজ্ঞানীরা আমাদের জল ও বাতাসের কি উপাদান তা 
জানিয়েছেন, তাদের পরিচয় অনেকের কাছে অজানা | কেমন করে 
তারা জল ও বাতাস বিশ্লেষণ করেছেন, সেই তথ্য বিজ্ঞানী সমাজে 
প্রতিষ্ঠা করেছেন সে ঘটনাও অনেকের কাছে অজানা | 

এই সব আবিষ্কার কিন্তু একজনের প্রচেষ্টায় হয়নি। যে সব 
বিজ্ঞানীর কঠোর পরিশ্রমের ফলে এই সব তথ্য জানা গিয়েছে তার 
মধ্যে তিনজনের অবদান স্মরণীয় 

এই তিনজনের মধ্যে হেনরি ক্যাভেনডিস বয়সে সবচেয়ে বড় তার 
আবিষ্কারের কাহিনীই আগে বলছি। 

ইংলণ্ডের এক লর্ড পরিবারের ছেলে হেনরি ক্যাভেনডিস। 
বাবা লর্ড চার্লস, মা লেডি আযান। হেনরি জন্মেছিলেন ফ্রান্সে ১৭৩১ 
অকটোবর মাসে। পিত! চার্লস বৈজ্ঞানিক গবেষণায় উৎসাহী 
ছিলেন এবং তখনকার দিনে থার্মোমিটার নিয়ে গবেধণ। করে লগ্ডনের 
রয়েল সোসাইটি থেকে “কৌপলে' পদক পেয়েছিলেন | 

উত্তরাধিকার Wa হেনরি ও তার ছোট -ভাই প্রচুর সম্পত্তি 

পেয়েছিলেন। হেনরি সেই অর্থ কি ভাবে লগ্নী কর! হবে তা নিয়ে 
মাথা ঘামাতেন না; তার কর্মচারী ও ব্যাঙ্কার যা ভাল বুঝবেন তাদের 
ওপর তাই করার নির্দেশ ছিল। মোদ্দা কথা, তার হুকুম ছিল এই 
সব ছোটখাট ব্যাপারে তাকে যেন বিরক্ত কর! না৷ হয়। লর্ড পরিবারের 
ছেলে হলেও বেশভুষার দিকে তার নজর ছিল না। তার পোশাক 
ছিল ছেঁড়া ও তালি দেওয়া, আর এতো! পুরানো যা দেখে অপরিচিতরা 
তাঁকে ভিখারী ছাড়া কিছু ভাবতে পারতেন না। কিন্ত তিনি মৃত্যুকালে 
১০ লক্ষ পাউণ্ড মূল্যের সম্পত্তি রেখে গিয়েছিলেন । এই সব কারণে 
তাকে “ছিটগ্রস্ত' বলা হতো। হয়তো তাই । তবে তিনি যে বিশ্বের 
অন্যতম শ্রেষ্ঠ বিজ্ঞানী এ বিষয়ে আজ আর কোনো দ্বিমত নেই। 
মাকে হারিয়েছিলেন তিনি তার ছোটভাইয়ের জন্মের সময়ে। 
লেখাপড়া আরম্ভ হয়েছিল ‘aS পরিবারের প্রচলিত প্রথা অনুসারে । 
এগারো বছর বয়সে হ্যাকনি'তে বোডিংস্কুলে পাঠানো হলো! | সেখানকার 
পাঠ সাঙ্গ করে আঠারো বছর বয়সে ভতি হলেন কেমব্রিজে। চার বছর 

পড়লেন দেখানে। ধর্ম বিষয়ে পড়তে তিনি রাজী হিলেন না। অথচ 
ধর্ম বিষয়ে পরীক্ষা না দিলে পরীক্ষায় পাশ করতে পারবেন না । 
সেইজন্য বিরক্ত হয়ে পরীক্ষা না দিয়ে চলে এলেন। শেষে তিনি ও 
ছোটভাই ফ্রেডারিক প্যারী গেলেন, পদার্থবিদ্যা ও অঙ্ক বিষয়ে উচ্চ 
শিক্ষার জন্য | 

বাব! লর্ড চার্লস ছেলেদের কাছে তার আথিক সঙ্গতির কথা 
গোপন রেখেছিলেন। উদ্দেশ্য-ছেলেদের মাথা যাতে বিগড়ে নাযায়। 
পড়ার সময় যৎকিঞ্চিৎ হাত খরচা দিতেন। পরে, হেনরি'র বয়স যখন 
চল্লিশ তখন ওঁর বাবা মারা গেলেন। বাবার মৃত্যুর পরে হেনরি জানতে 
পারলেন কত সম্পত্তি তিনি রেখে গেছেন | 

হেনরি একা থাকতে পছন্দ করঃতন। বন্ধুবান্ধব কেউ ছিল না 
tos! দিয়ে সময় নষ্ট করা তিনি পছন্দ করতেন না। কারো সঙ্গে 
বসে যে একটু গল্প করবেন এ প্রকৃতি তার ছিল না। তিনি কখনও 
অপ্রয়োজনে কথা খরচ করতেন না। শিশু বয়সে মা'কে হারিয়ে তার 
মেয়েদের সম্পর্কে একটা বিরূপ ভাব স্থষ্টি হয়েছিল। বাড়ীতে যে 
মেয়েটি সংসারের কাজ করতো, তিনি তাকেও এড়িয়ে চলতেন। তার 
আদেশ ছিল কোন দরকার হলে যেন লিখে তাকে জানান হয়। তিনিও 
টেবিলে নির্দেশ লিখে রাখতেন | 

একটি প্রতিষ্ঠানের সঙ্গে ভার যোগাযোগ ছিল, যেটি হলো! লগ্ডনের 
রয়েল সোসাইটি | মাত্র ২৯ বছর বয়সে তিনি রয়েল সোসাইটির 


ফেলো? হয়েছিলেন । মাঝে মধ্যে সহযোগী সদস্যদের সঙ্গে ক্লাবে 


খেতে যেতেন। 
সে সময়ে বিজ্ঞানীদের সামনে ছিল প্রশ্নের পাহাড় । অনেক “কি 


ও কেন’ Gal হতো, যার উত্তর কারো জানা ছিল না। তেমনি এক 
প্রশ্ন ছিল আগুন নিয়ে। আগুন কি? gaa জার্মান বিজ্ঞানীর মতে 
দহনের পরে পদার্থের যা পড়ে থাকে তা হলো ছাই। আর দাহ্য 
পদার্থের মধ্যে আছে “ফ্লেজিষ্টন' (Phlogiston)! যখন কোনে। 

পদার্থে আগুন দেওয়া হয় ‘ফ্লোজিষ্টন’ ছাড়া পাঁয়। ফ্লোজিষ্টন নিঃশেষ 
হলে আগুন নিভে যায়| ৮ 
> সকলে এই তথ্য মেনে নিয়েছিলেন; যদিও কেউ ফ্রোজিষ্টন? দেখেননি। 
তাকে আলাদা. করার কেনো চেষ্টাও করা হয়নি | : 
হেনরি ঠিক করলেন, তিনি চেষ্টা, করে দেখবেন “ফ্রোজিষ্টন” আলাদা 
রুরা যায় কিনা । . 
৷ -; লাইব্রেরিতে বই ঘাটতে লাগলেন হেনরি । খুঁজে দেখলেন আগুন 
সম্বন্ধে কে কি লিখেছেন। দেখতে পেলেন প্যারাসেলসাস ও হেলমর্ট 
₹ নামে ছুই বিজ্ঞানী এক প্রকার বাতাসের কথা লিখেছেন যাতে আগুন 
লাগানো যায়। তারা দেখেছিলেন সালফিউরিক এসিডের মধ্যে লোহার 
টুকরো ফেলে দিলে বুদবদ সৃষ্টি হয়ে উপর দিকে আসে। এই বুদ্বুদ্‌ 
কাচের পাত্রে সংগ্রহ করে আগুন দিলে সুন্দর ভাবে জ্বলতে থাকে | 
Rats মনে করলেন, এই বুদ্বুদ্‌ বা বাতাসই বোধহয় ফ্লোজিষ্টন'_যা 
তিনি খুঁজছেন। [ 
$১ হেনরি ঠিক করলেন, তিনি এই বিষয়ে গবেষণা করবেন। তিনটি 
পাত্রে সালফিউরিক এসিড, অন্য তিনটি পাত্রে হাইড্রোক্লোরিক এসিড 
রেখে তিনি. লোহা, দস্তা ও টিনের ছোট টুকরো আলদ৷ করে ছ’টি 
এসিডের পাত্রে ফেলে দিলেন। ধাতুর ওপর এসিডের বুদ্বুদ্‌ স্থষ্টি 
হলো হেনরি বিভিন্ন ধাতুর সঙ্গে ভিন্ন প্রকৃতির এসিড মিশ্রণে যে 
TY 22 হলো তা পৃথকভাবে VE পাত্রে ভরে নিলেন। পাত্রগুলি 
ছিল প্রাণীর মুত্রাশয়, যা তিনি নিয়ে এসেছিলেন কসাইখানা থেকে | 
হেনরি তারপরে মৃত্রাশয়ের বাতাস ওজন করলেন। প্রত্যেকটির 
ওজন সমান, আর খুর হালকা | 
:' এরপরে তিনি মৃত্রাশয়ের বাতাস বার করার জন্য কীচের তৈরি সরু 
নূল লাগিয়ে একে একে আগুন দিলেন। এ বাতাস জলে কিনা দেখা 


যাক। আশ্চর্য ব্যাপার ! প্রত্যেকটি নলের মুখে হালক! নীলাভ 
আগুনের শিখা । 


তিনি. আরও পরীক্ষা,করে দেখলেন কতটা ATO পাওয়া বাবে 
তা নির্ভর.করবে ধাতুর পরিমাণের ওপর। যদি বেশি পরিমাণ ধাতু১ 
এসিডে.দ্েওয়া হয়, বেশি বাতাস পাওয়া বাবে । তীর. ধারণা হলো, এই: 
বাতাস” এসিড থেকে স্থষ্টি হয়নি, হয়েছে ধাতু থেকে । তার এই: 
সিদ্ধান্ত ছিল ate এই পরীক্ষাকে ভিত্তি করে তিনি মনে করলেন 
যে তিনি ‘ফ্লোজিষ্টন’ আলাদা করে ফেলেছেন এবং তার ওপর ভিত্তি 
করে তিনি ১৭৬৬ সালে রয়েল সোসাইটির সভ্যদের সামনে তীর মত 
প্রকাশ করলেন। 

সে যুগের বিজ্ঞানীরাও “ফ্লোজিষ্টন তত্ব মেনে নিলেন। তারা প্রশ্ন 
করলেন না যে কোনো ধাতু পোড়ানো হলে যদি তার থেকে “ক্রোজিষ্টন' 
বেরিয়ে যায়, তাহলে তো দহনের পরে তার ওজন কমে যাবে । কিন্তু 
যা দেখা যায় তা হলো দহনের পরে যে ছাই পড়ে থাকে, তার ওজন 
বেশি | 

এই ভুল ধারণা শুধু হেনরি ক্যাভেনডিস নয়, সে যুগে সব 
বৈজ্ঞানিকের ছিল, যতদিন না ল্যাভয়েসিয়ের প্রমাণ করলেন এই ধারণা 
ate! আসলে হেনরি যে বতোস পৃথক করেছিলেন তা হলো 
'হাইড্রোজেন?* | 

এরপর গবেষণাগারে হাইড্রোজেন নিয়ে নানা বিজ্ঞানী নানাভাবে 
পরীক্ষা করা আরম্ভ করলেন। বদ্ধ কীচের জারে হাইড্রোজেন ভরে 
বিদ্যুৎ তরঙ্গ চালনা করে দেখা গেল পাত্রের মধ্যে জলকণা টি 
হুয়েছে। 

এইসব পরীক্ষার কথা যখন হেনরি'র কানে গেল তিনি অন্য কাজ 
ফেলে রেখে আবার ল্যাবরেটারিতে কীচের জারের মধ্যে বাতাস ও 
হাইড্রোজেন এবং অক্সিজেন ও হাইড্রোজেন ভরে বিদ্যুৎ ক্ষুলিঙ্গ চালনা 
করলেন ।% দশ বছর ধরে নানাভাবে পরীক্ষা ও তথ্য সংগ্রহ করে 


* হাইড্রোজেন সর্বপ্রথম তোর করোছলেন রবার্ট রয়েল ১৬৭২ সালে | 
* ইতিমধ্যে ১৭৪৪ সালে প্রসলে এবং শীলে নামে আর দুজন বিজ্ঞানী 
BARA AAP করেছেন | 

১৬৮৪ সালে ‘বাতাসের উপর পরীক্ষা” নামে গবেষণা পত্র রয়েল 
সোসাইটিতে জমা দিলেন। তিনি জানালেন যখন “ফ্রোজিষ্টন? 
(হাইড্রোজেন ) ফ্লোজিষ্টন মুক্ত বাতাসের (অক্সিজেন) সঙ্গে মেশে তখন 
জল স্ষ্টি হয়। তিনি আরও প্রমাণ করলেন যে যখন ২ ভল্যুম 
( Volume ) হাইড্রোজেন ১ ভল্যুম ( Volume ) অক্সিজেনের সঙ্গে 
মেশে, তখন Seis AW হয়, সেই জলের ওজন হাইড্রোজেন ও 
অক্সিজেনের ওজনের সমান। এইভাবে ১৭৮১ সালে তিনি প্রমাণ 
করলেন জল আসলে ছু'টি বর্ণ হীন গ্যাসের মিশ্রণে স্থষ্টি হয়। 

গবেবণা পত্রে হেনরি আরও প্রমাণ করলেন, যে বাতাস আমর! 
গ্রহণ করি তার মধ্যে অক্সিজেনের পরিমাণ মাত্র ২০ ভাগ। তিনি 
আরও প্রমাণ করলেন যে বজ্রপাতের সময় বিদ্যুৎ সঞ্চার হলে অক্সিজেন 
মেশে নাইট্রোজেনের সঙ্গে । এর ফলে প্রাকৃতিক উপায়ে সার স্থষ্টি হয় 
এবং বৃষ্টির ধারার সঙ্গে মাটিতে নেমে এসে জমি উর্বর করে। তিনি 
বাতাস ভতি পাত্রে বারবার বিদ্যুৎ সঞ্চার করে নাইট্রোজেন-এর সঙ্গে 
অক্সিজেন এমনভাবে মেশালেন যে সমস্ত বাতাসটাই শেষ হয়ে গেল। 
কিন্তু না-তখনও বদ্ধ কীচপাত্রে এক ফোঁটা বাতাস দেখা যাচ্ছে। সেট! 
কি হতে পারে? সেটি এক প্রকার বিরল গ্যাস, নাম “আরগন্* 
( Argon ), যা বাতাসে শতকরা মাত্র ১ ভাগ পাওয়া ঘায়। 


হেনরি ক্যাভেনডিস মারা গেছেন ৭৯ বছর বয়সে ১৮১০ সাঁলে। 
চিরকাল একাই দিন কাটিয়েছিলেন, দেখাশোনা করার কেউ ছিল না | 
তার সমাধিতে ( ডাবির এক গিজণতে ) স্মারক হিসেবে একটি পাথরের 
ফলকে তার জীবন কাহিনী আজও লেখা আছে। বদিও জীবিভ 
অবস্থায় তাকে ধর্মে অবিশ্বাসী বলে মনে করা হতো, আসলে কিন্তু 
অধামিক তিনি ছিলেন al | 

তার উত্তরাধিকারীরা, তার ফেলে 


যাওয়া বিশাল সম্পত্তির আর 
থেকে একটি গবেষণাগার প্রতিষ্ঠা করেন, যার নাম ক্যাভেনডিস 


ল্যাবরেটারি। এখানেই টমসন ১৮৯৭ সালে ইলেকট্রন আবিষ্কার 
করেন। পরবর্তীকালে এই গবেষণাগৃহের ৬ জন গবেষক পদার্থবিদ্যা ও 
সায়নে গবেষণা করে নোবেল পুরস্কার পেয়েছেন | 

জোসেফ প্রিসলে 3 কীর্বন-ডাই-অক্সাইড অক্সিজেন 


ইংল্যাণ্ডের লীডস্‌ শহরে এক পাদরী সাহেব যে বাড়ীতে থাকতেন 
তার পাশেই ছিল এক বিরাট মদের কারখানা । মদ তৈরী করার 
সময়ে কারখানার আশেপাশে এক অদ্ভুত গন্ধ ছড়াত! সাহেবটি 
পাদরী হলেও তার মনের মধ্যে এক বিজ্ঞানী লুকিয়ে ছিল। দিনের 
পর দিন এ গন্ধ পাচ্ছেন তিনি, জানতে ইচ্ছে হয়, কি সে জিনিস যে 
এই গন্ধ ছড়াচ্ছে ; কি ভাবে সৃষ্টি হচ্ছে এই গ্যাস? 

শেষে মনের সব দ্বিধা সরিয়ে ফেলে কারখানার মালিককে গিয়ে 
পাদরী সাহেব বললেন, “তোমাদের ভাটি থেকে যে গ্যাস বেরোয়, 
আমাকে সেই গ্যাস জার-এর মধ্যে ভরে নিতে দেবে ?' 

এতে মালিকের আপত্তি করার কি থাকতে পারে? তিনি অনুমতি 
দিলেন। 
. খুশী মনে পাদরী সাহেব সেই গ্যাস নিয়ে বাড়ী ফিরলেন! নানা- 

ভাবে পরীক্ষা করতে হবে । এই গ্যাসে আগুন জলে কিনা? 

না, আগুন জলল না। উপরন্ত জারের মধ্যে জ্বলন্ত কাঠ ফেলে 
দিলে কাঠের আগুন নিভে যায়। 

পাঁদরী সাহেব ভাটিখানা থেকে জেনে নিলেন কি ভাবে এই গ্যাস 
তৈরী হয়। তারপরে বসলেন নানা বই নিয়ে। না, এই গ্যাস 
নিয়ে এখনও পর্যন্ত কেউ মাথা ঘামায় নি। তিনি এ গ্যাস জলে 
মেশাবার উপায় আবিষ্কার করলেন। এই আবিষ্কারের জন্য বিজ্ঞানী 
হিসাবে তাকে একটি স্বর্ণপদক উপহার দেওয়া হয়। 

এখন আমরা জানি সেই পাদ্রী যে গ্যাস আবিষ্কার করেছিলেন 
তার নীম কার্বন ডাই অক্সাইড, যা আমরা সোডা-লেমনেড ইত্যাদি 

FW 
LN, 


পানীয় জলে নিত্য ব্যবহার করি। পৃথিবীতে হাজার হাজার কোটি 
টাকার ব্যবসা চলছে এই পানীয় প্রস্তুত করতে ৷ 

এই পাদরী সাহেব কে? 

তার নাম জোসেফ প্রিস্লে। লীডসের কাছেই এক ছোট শহরে 
তার জন্ম ১৭৩৩ সালে ১৩ই মার্চ। বাবা ছিলেন গরীব তাতি। 
জোসেফে'র বয়েস যখন মাত্র ৭ বছর তখন তার বাবা মারা গেলেন। 
অনাথ জোসেফ'কে নিয়ে গেলেন তার এক পিসিমা। তিনি ছিলেন 
এক ধর্ম প্রাণা মহিলা। ভাইপোকে পাদরী করার জন্য পাদরীদের 
স্কুলে ভতি করলেন। মেধাবী বালক অল্প দিনেই বহু ভাষা শিখে নিয়ে 
নিজের যোগ্যতা প্রমাণ করলেন। মাতৃ ভাষা ইংরেজী ছাড়া ফরাসী, 
ইতালী, জার্মান ও আরবী ভাষা অল্প সময়ে শিখে নিলেন। তবে তার 
কথা বলতে একটু খুঁত থাকার জন্য তিনি ভাল কাজ পেলেন নাঁ। এক 
ছোট গির্াতে সপ্তাহে ১ পাউণ্ড পারিশ্রমিক কাজ পেলেন। কিন্ত 
তাতে তো অভাব মেটে না। অগত্যা তিনি এক স্কুলে শিক্ষকের চাকরী 
নিলেন। সারাদিন শিক্ষকতা করে পরে আবার বাড়ীতে ছাত্র পড়াতে 
eats | এত কাজের মধ্যেও সময় করে তিনি একটি গ্রামার বই লিখে 

ফেললেন শেষে তিনি পাদরীদের etal শিক্ষকের চাকরী পেলেন |" 
ভাষা নিয়ে লেখাপড়া করলেও, রসায়ন বিজ্ঞানে জ্ঞান লাভে দারুণ 
আগ্রহ ছিল। স্কুলে শিক্ষক যখন রসায়ন শাস্ত্র শিক্ষা দিতেন, তিনি 
ক্লাসের পিছনে বসে বক্তৃতা শুনতেন। রসায়ন এত ভাল লাগল a 
তিনি বাড়ীতে ফিরে নিজেই রসায়ন নিয়ে নানা রকম পরীক্ষা করডে 
-লাগলেন। কোন কিছু বুঝতে অসুবিধে হলে ছুটে যেতেন বিজ্ঞানীদের 
কাঁছে। এর ফলে স্থানীয় বিজ্ঞানীদের সঙ্গে তার বেশ আলাপ পরিচয় 
হয়ে গেল। 

এই সময়ে বিদেশের এক বিজ্ঞানীর সঙ্গে প্রিসলে'র বিশেষ বন্ধুত্ব 
হয়। তিনি হলেন আমেরিকার বেঞ্জামিন ফ্রাঙ্কলিন। তখন আমেরিকা! 
স্বাধীনতার জন্য বৃটেনের সঙ্গে যুদ্ধে রত । সে দেশের দূত হিসেবে 
বেঞ্জামিন ইংল্যাণ্ডে এসেছেন আমেরিকার স্বাধীনতার জন্য জনমত নি 
করতে । কিন্ত সে কথা বললে তো তিনি ইংল্যাণ্ডে প্রবেশের ছাড়পত্র 
পাবেন না ; সেইজন্য তাকে আসতে হয়েছিল বিজ্ঞানীর ছদ্মবেশে! 
অবশ্য সত্যই তিনি সে যুগের অন্যতম শ্রেষ্ঠ বিজ্ঞানী ছিলেন। 

‘ তাঁর আসার খবর পেয়ে প্রিসলে ছুটলেন লণ্ডনে। দু'জনে বন্ধুত্ব 

হোল। তার কাছ থেকে, প্রেরণা পেয়ে প্রিসলে “বিদ্যুতের ইতিহাস ও 
বর্তমান পরিস্থিতি’ নামে একটা বই লিখে ফেললেন। তীর বইখানি 
বিজ্ঞানী সমাজে খুব সাড়া তুলেছিল | আর ইংল্যাণ্ডের 'রয়েল সোসাইটি’ 
১৭৬৬ সালে তাকে সোসাইটির সদস্ত মনোনীত করে | i 

তার গবেষণার বিষয় দেশের গণ্ডী ছাড়িয়ে ফ্রান্সে পৌছেছিল। 
Sal জোসেফ প্রিসলেকে সে দেশের বিজ্ঞানী সভার সদস্য নির্বাচিভ 
করে। 

ফ্রাঙ্কলিনের সঙ্গে আলাপ করে প্রিসলে বুঝলেন আমেরিকার মুক্তি 
সংগ্রাম ন্যায়ের উপর প্রতিষ্ঠিত। তিনি ছিলেন স্পষ্ট বক্তা । সেই 
কারণে মুক্তি যুদ্ধে আমেরিকার পক্ষে অভিমত প্রকাশে তার কোন 
দ্বিধা ছিল না৷ ' এর ফলে নিজের দেশে এক দল লোককে তিনি শক্ত 

স্বষ্টি করলেন। তরে ফ্রাঙ্কলিনের সঙ্গে তার আজীবন বন্ধুত্ব গড়ে. 
উঠলো | 

তার কাজে শেষে গীর্জা কর্তৃপক্ষও বিরক্ত হলেন। একজন পাদরীর 
প্রধান কাজ নিজেরগ্রামে ধর্মপ্রচার ও ধর্মশিক্ষা দেওয়া; আর 
তিনি কিনা সব সময়ে ল্যাবরেটারী, ফ্লাস্ক, বিকার আর টেষ্ট টিউবের 
মধ্যে বসে আছেন। অন্য সময়ে মদের ভাটিখানার মধ্যে । ছিঃ, ছিঃ, 
লোকে বলবে কি? এ রকম পাদরীর কাছে কে ধর্ম উপদেশ ব্যনরে? 
গীর্জা কর্তৃপক্ষ কাজ ছেড়ে দিতে বললেন | 

চাকরী চলে যাওয়ায় জোসেফ প্রিসলে'র ভালই হয়েছিল | লর্ড 
শেলবার্ণ নামে এক ভদ্রলোক প্রিসলেকে তার পরিবারের লাইব্রেরীর 
দায়িত্ব দিলেন | শেলবার্ণ নিজে ছিলেন পণ্ডিত, প্রিসলের কাজের গুরুত্ব 
বুঝতে তার দেরী হয়নি | প্রিসলির গবেষণার জন্য একটা ল্যাবরেটারীও 
করে দিলেন লর্ড শেলবার্ণ। শীতের সময় লণ্ডন আর গরমে দেশের 
বাড়ীতে থাকার ব্যবস্থা হোল। এ ছাড়া বছরে ২৫০ পাউণ্ড মাইনের 
ব্যবস্থাও করে দিলেন। 

লর্ড শেলবার্ধের পরিবারে থাকার সময়ে জোসেফ প্রিসলে কয়েকটি 
গুরুত্বপূর্ণ গবেষণা করে সেগুলি বিভিন্ন বিজ্ঞান পত্রিকায় প্রকাশ করেন। 
পরে শেলবার্ণের সঙ্গে তার প্যারী যাওয়ার সুযোগ ঘটেছিল | সেখানে 
পীর সঙ্গে পরিচয় হোল সমসাময়িক বিখ্যাত ফরাসী বিজ্ঞানী ল্যাভেয়- 
সিয়েরের সঙ্গে । তিনি গ্রিসলের গবেষণা বিষয়ে খোঁজ-খবর রাখতেন | 
তিনি প্রিসলিকে জানালেন তাঁর নতুণ আবিছ্ধার কর! বাতাস যাকে 
‘ডি ফ্রোজিস্ট্িনেটেড? বললেন সেটি আসলে হোল অক্সিজেন | 

ধীরে ধীরে জোসেফ প্রিসলের খ্যাতি দেশে বিদেশে ছড়িয়ে 
পড়ল। ১৭৮০ সালে ইল্যাণ্ডের ‘লুনার সোসাইটি’ তাকে আমন্ত্রণ করে 
সত্য করে নিলেন। এই সমিতি প্রতিমাসে পুণিমার কাছাকাছি যে 
At পড়ত, সেই সন্ধ্যায় সভা করতেন । সেকালের খ্যাতনামা 
বিজ্ঞানী-শিল্পপতিরা এই সমিতির সদস্ত ছিলেন। জেমস ওয়াট ( যিনি 

বাম্পীয় ইঞ্জিন তৈরী করে ছিলেন ), জোসিয়া ওয়েজউড ( সে যুগের 
বিখ্যাত পটারী শিল্পপতি ), ইরাসমাস ডারউইন (বিশ্ববিখ্যাত চার্লস 
ডারউইনের বিজ্ঞানী পিতামহ ), এর মত খ্যতি সম্পন্ন লোকেরা ছিলেন 
এই সোসাইটির ara | তারা প্রিসলেকে উৎসাহিত করে বললেন” 
গবেষণা করে যান, যা টাকা লাগবে, সোসাইটি দেবে 

তবে প্রিসলে ছিলেন এক আদর্শবাদী facet tet বিজ্ঞানী । গবেষণা 
কাজে যদি টাকার অভাব পড়ত, তখনই তিনি টাকা নিতেন। তাছাড়া 
তিনি অন্ত কোন সাহায্য নিতেন না। গবেষণালন্ধ ফল অপরকে 
বিক্রি করে বড়লোক হওয়ার প্রবৃত্তি তার ছিল al | 

গবেষণা ভার প্রধান কাজ হলেও মাঝে মাঝে তিনি স্পষ্ট কথা বলে 
ফেলতেন। কোন কোন সময় তার রাজনৈতিক মন্তব্যের জন্য অন্যের 
বিরাগ ভাজন হয়েছেন। সেই কারণে প্রিসলে শান্তিপূর্ণ পরিবেশে 
নিজের দেশে বেশীদিন গবেষণার সুযোগ পাননি । যখন ফরাসী 
aa চলছে, প্রিসলি নিজেকে সেই আন্দোলনে জড়িয়ে ফেললেন । 
লিখলেন, ‘সাম্য, মৈত্রী ও স্বাধীনতা” নিয়ে নিবন্ধ | অভিমত প্রকাশ 
করলেন, 'শাসন-যন্ত্রর ওপর গীর্জা'র প্রভাব থাকা ঠিক নয়৷! এর 
ফলে ইংল্যাণ্ডের এক শ্রেণীর মানুষ তার শক্র হলেন | প্রিসলের ওপর 
চটে গিয়ে, তাঁকে আক্রমণ করে বহু বক্তা বিভিন্ন সভায় তাদের বক্তব্য 
রাখেন । এর মধ্যে ইংল্যাণ্ডের অন্যতম শ্রেষ্ঠ বক্তা এডমণ্ড বার্ক'ও 
ছিলেন। 

এডমণ্ড বার্কের নাম আমাদের দেশে শিক্ষিত লোকের কাছে অজানা 
নয়। ইষ্ট ইণ্ডিয়া কোম্পানীর পরিচালক হিসেবে ওয়ারেন (BRA 
এদেশে খাবার লুকিয়ে দৃভিক্ষ স্থ্টি, জালিয়াতি করে মহারাজ 
নন্বকুমারের ফাসি দেওয়া ইত্যাদি যে সব অপকীতি করেছিলেন তার 
জন্য এডমণ্ড বার্ক ব্রিটিশ পার্লামেন্টে হেস্টিংসের বিরুদ্ধে নিন্দাপ্রস্তাব 
এনে এক স্মরণীয় ভাষণ দিয়েছিলেন | 

এডমণ্ডবাৰ্ক যে বক্তব্য ফরাসী বিপ্লবের বিষয়ে বলেছিলেন তাতে 

অন্যায় কিছু feral | তার বক্তব্য প্রায় সব ক্ষেত্রেই ন্যায়ভিত্তিক 1). 


আমেরিকার স্বাধীনতা সংগ্রামে তিনি fat সরকারকে পরামর্শ 


দিয়েছিলেন উপনিবেশের লোকদের সঙ্গে লড়াই না করে তাদের: 


প্রতিনিধিদের সঙ্গে বসে একটা মিটমাট করে নিতে | 

ফরাসী বিপ্লব স্যায় কি অন্যায় সে বিতর্কে তিনি বান নি। তিনি 
বিপ্লবীদের হিংসাত্মক আচরণ ও তাদের সমর্থন করার জন্য বিপ্লবী ও 
প্রিসলেকে নিন্দা করে এক বক্তৃতা করেন। তিনি অন্যায় কথা 
বলেন নি। 

কিন্ত ফল হোল গুরুতর। ইংল্যাণ্ডের মানুষ বার্কের কথায় যেন 
ক্ষেপে গেল। কিন্ত হাতের কাছে তো ফরাসীরা নেই, প্রিসলে আছেন। 
আর প্রিসলে বিপ্লবীদের সমর্থন করছেন। সুতরাং... 

Weak প্রিসলের বাড়ী ও ল্যাবরেটারীতে দলবদ্ধভাবে হামলা 
হোল। জনতা তার বাড়ীর আসবাব পত্র ভেঙ্গে ফেলল । বইপত্র 
ছিড়ে তছনছ করল। ল্যাবরেটারীর যন্ত্রপাতি ভেঙ্গে ফেলে শেষে 
বাড়ীতে আগুন লাগিয়ে দিল। প্রিসলের ২০ বছরের গবেষণা ও 
পরিশ্রমের লিপিবদ্ধ ফল--কয়েক মাইল জুড়ে পথে পথে উড়তে 
থাকল! 

ভাগ্যক্রকে সেদিন প্রিসলে সপরিবারে বামিংহাম হয়ে লণ্ডনে 
পালাতে পেরেছিলেন । এদিকে ফ্রান্সে সাধারণ নিরপরাধ মানুষের 
ওপর বিপ্লবীদের হিংস্র অত্যাচার বাড়তে থাকল। ফলে প্রিসলের 
ওপর সাধারণ মানুষের রাগ বাড়তে থাকল | 

শেষ পৰ্য্যন্ত তাকে দেশদ্রোহী আখ্যা দেওয়া হোল। ফলে রয়েল 
সোসাইটির বন্ধুরাও তাকে বর্জন করলেন। দুঃখে অভিমানে ১৭১৪ 
সালে প্রিসলে ইংল্যাণ্ড ছেড়ে আমেরিকা চললেন | 

নিউইয়র্কে পৌছানোর সঙ্গে সঙ্গে তাকে দারুণ অভ্যর্থনা জানানো 


হয়। এখানে ছেলেদের সঙ্গে তাঁর মিলন হল। তারা গোলমালের 
আরস্তেই আমেরিকায় চলে এসেছিল। 

আমেরিকার স্বাধীনতা সংগ্রামে প্রিসলের সমর্থনের কথা আমেরিকা 
ভোলেনি ৷ প্রিসলেকে: নানা কাজের প্রস্তাব দেওয়া হোল । চার্চের 
অধ্যক্ষ, :পেনসিলভেনিয়া বিশ্ববিদ্যালয়ের অধ্যাপক, না ভ্রাম্যমান 
অধ্যাপক পদ৷ কি চান তিনি? 
oe এ সবই হয়েছিল. বেঞ্জামিন ক্রাঙ্কলিনের পরামর্শ মত। 
তারই সাহায্যে প্রিসলের সঙ্গে জেফারসনের সাক্ষাৎকার ঘটেছিল এবং 
জর্জ ওয়াশিংটনের সঙ্গে প্রিসলে চা-চক্রে মিলিত হয়েছিলেন | 

কিন্ত প্রিসলে সমস্ত প্রস্তাব প্রত্যাখান কবে ন্াম্বারল্যাণ্ডে এক 
এক নির্জন জায়গায় নিজের ল্যাবরেটারী গড়ে নিলেন। আজ সেই 
ল্যাবরেটারী জাতীয় সৌধ হিসেবে রক্ষিত) সেই সৌধ এখনও অগণিত 
দর্শক আকর্ষণ করছে ; তার আবিষ্কার করা যন্ত্র দেখতে এ যুগের দর্শকরা 
কম আগ্রহী নয় । ১. 
_, প্রিমলে কি এমন আবিষ্কার করে ছিলেন। যার জন্য আমেরিকা 
ডাকে ৷ অত সন্মানজনক চারুরীর প্রস্তাব দিয়েছিল। তিনি অক্সিজেন: 
আবিষ্কার করেছিলেন, যা ছাড়া প্রাণীজগৎ বাঁচতে পারে না। 
) যে উপায়ে তিনি অক্সিজেন আবিষ্কার করেছিলেন সেটা আজ- 
আমাদের মনে হবে খুব সহজ | তিনি এক কাঁচের ফ্রাঙ্ষের মধ্যে কিছু 
পারদ অক্সাইড এবং এই Fire আংশিক ভাবে পারদ ভরলেন। 
তারপরে একটি পারদ ভরা পাত্রে ফ্লাঙ্কটিকে উপুড় করে রাখলেন | 
পরে ম্যাগনিফাইং কাচের সাহায্যে earn দিয়ে পারদ অক্সাইড 
গরম করলেন । এই ক্রিয়ার ফলে যদি কোন গ্যাস স্থষ্টি হয় পারদের 
মাত্রা নিচে নেমে যাবে। অপর দিকে এর ফলে যদি গ্যাস ব্যবহার 
হয় পারদ উপর দিকে উঠে যাবে | 

প্রিসলে লক্ষ্য করলেন পারদ অক্সাইড গরম করার পরে প্রচুর 
পরিমাণে গ্যাস যুক্ত হয়েছে; যার ফলে পারদের মাত্রা নেমে গেছে 
তলার দ্রিকে। তিনি আরও দেখলেন এ পাত্রের মধ্যে বাতি আরও. 
উজ্জল ভাবে জলছে | ইদুর ছানা এ পাত্রের মধ্যে বেঁচে থাকছে। 

এর পরে তিনি এক বড় আবিষ্কারকরেন গাছের শ্বাসক্রিয়া সম্বন্ধে | 
“একটি কাচ পাত্রের মধ্যে ছোট গাছ রেখে, পাত্রের মধ্য থেকে সমস্ত 
হাওয়া বার করে নিলেন | তার পরে এ পাত্রের মধ্যে মোমবাতি জ্বেলে 
রাখলেন। মোমবাতি নিভে গেল, কারণ বাতাস নেই, অক্সিজেন 
নেই। কিন্ত দশদিন পরে জ্বলন্ত মোমবাতি পাত্রের মধ্যে রাখার পরে 
জ্বলতে থাকল। অক্সিজেন এলো কি ভাবে? গাছ থেকে পাত্রের 
মধ্যে অক্সিজেন স্থষ্টি হয়েছে। এর দ্বারা বোঝা গেল কি প্রকৃতি 
অক্সিজেন স্ষ্টি করে। প্রকৃতির ভারসাম্য রক্ষায় গাছের কি ভূমিকা 
বুঝতে পারল । 

আমেরিকায় গিয়ে প্রিসলে আবিষ্কার করলেন আর একপ্রকার 
গ্যাস__কার্ব-মনোক্সাইভ। কয়লা, পেট্রল যদি পোড়বার সময় কম 
পরিমাণ অক্সিজেন পায়, তখনই এই গ্যাস স্থষ্টি হয়। এই গ্যাস 
ভীষণ বিবাক্ত। শীতের সময় ঘর গরম রাখতে অনেক সময় ঘরে 
দরজা! জানালা বন্ধ করে SAG BRA রাখলে এই গ্যাস A হয়। এর 
ফলে প্রতি বছর কিছু মানুষের মৃত্যু হয়। বন্ধ গ্যারেজে গাড়ীর কাচ 
তুলে দিয়ে ইঞ্জিন চালু রাখলে গাড়ীর আরোহীর মৃত্যু ঘটতে পারে। 

প্রিসলে প্রথম দিকে কার্বন-ডাই-অক্সাইড, মধ্যপর্বে অক্সিজেন, 
আর শেষ পর্বে কার্বন মনোক্সাইড আবিষ্কার করে অমরত্ব লাভ করেন। 
তার রাজনৈতিক মতবাদের বিরোধিতা এসেছে নানা মহল থেকে | 
কিন্ত বিজ্ঞানী হিসাবে তিনি সকলের শ্রদ্ধাভীজন সে বিষয়ে কোন 
দ্বিমত নেই। 

জোসেফ প্রিসলে শেষ পর্যন্ত আমেরিকার নাগরিকত্ব লাভ করেন 


এবং বাকী জীবনটা, সে দেশেই কাটিয়েছিলেন। ১৮৫৪ সালে 
আমেরিকাতেই তিনি দেহত্যাগ করেন। 

কোন অত্যাচারী শাসক, যার কোন অন্যায় অত্যাচারের প্রতিবাদ 
করতে কেউ সাহস করেনি তার জীবিত অবস্থায়, কিন্ত মৃত্যুর পরে 
তার কঙ্কালকে ফাসিতে ঝোলান হয়েছে, এমন ঘটনা ইতিহাসে আছে। 
ক্রমওয়েলের মৃত্যুর পরে তাকে ফাসী দেওয়া হয়েছিল | 

বিপরীত ঘটনার নজিরও আছে; কোন নির্দোধীকে বিচারের 
প্রহসনের পরে হত্যা করে, পরে তাকে সমাধি থেকে তুলে alsin 
মর্ধ্যাদায় সমাধিস্থ করা হয়েছে। এটিও ইতিহাস ৷ 

১৭৯৪ সালে ফরাসী বিপ্লবের সময় ল্যাভয়সিয়ের'কে গিলোটিনে 
হত্যা করার ছু'বছর পরে আবার তাকে বিশেষ সমাধি ক্ষেত্রে মর্যাদার 
সঙ্গে সমাধিস্থ করা হয় | 

ফরাসী বিপ্লবে কিছু অসৎ ও অত্যাচারী শাস্তি পেয়েছিল । কিন্ত 
তাদের সঙ্গে বহু নির্দোষ, ও সৎ পণ্ডিতকে হত্যা করা হয়েছিল। 
কোন কোন ক্ষেত্রে এই হত্যাকাণ্ড ঘটেছিল ব্যক্তিগত স্বার্থে, কোথাও 
বা গণরোধের প্রতিক্রিয়ায় । যার জন্য এ হতভাগ্যরা মোটেই দায়ী 
ছিল না। 

এডমণ্ড বার্ক এই নিবিচার ও পাশবিক হত্যাকাণ্ডের প্রতিবাদ 
করেছিলেন | অস্যুথানের নারকরা প্রথমে স্বীকার না করলেও পরে 
ল্যাভয়সিয়ের'কে মর্ধ্যাদা সহকারে পুনঃসমাধিস্থ করে অন্ততঃ একটি 
ক্ষেত্রে তাদের দোষ স্বীকার করেছিলেন | 

ল্যাভয়সিয়ের এর জন্ম প্যারী'তে, ২৬শে আগষ্ট ১৭৪৩ সালে | 
বাবার প্রচুর জমি-জমা ছিল, তার ওপর ছিল বড় ব্যবসা | খুব ছোট 
বয়সে ল্যাভয়সিয়ের' এর মা মারা গিয়েছিলেন । অবিবাহিত এক ' 


ee 


পিসিমা তাকে মানুষ করেন। বাবাও সজাগ দৃষ্টি রেখেছিলেন তীর' 
ওপরে এবং মাতৃহীন পুত্রকে কোনদিন মায়ের অভাব বুঝতে দেন নি। 

ল্যাভয়সিয়ের বিজ্ঞানে আগ্রহী ছিলেন। কিন্তু বাবা চেয়েছিলেন 
ছেলে আইনবিদ হোক ; বাবার ইচ্ছাপুরণের জন্য তিনি আইন পড়ে 
প্রাকটিস আরন্ত করলেন | 

আইন কলেজে পড়ার সময়ে তিনি এক বিজ্ঞান অধ্যাপকের বক্তৃতা 
শুনতে যেতেন; অপর এক অধ্যাপকের ল্যাবরেটারীতে গিয়ে দেখতেন: 
PARC পরীক্ষা ও তার ব্যবহারিক প্রয়োগ | 

আইনজীবি হয়েও তিনি প্যারিসের পথ-উগ্ভান আলো দিয়ে: 
সাজানোর এক পরিকল্পন। প্রস্তুত করেন। সেজন্য ফরাসী বিজ্ঞান: 
একাডেমী তাকে ব্বর্ণপদক দিয়ে সম্মানিত করে । ) 

এর পরে তিনি ফরাসী দেশের ভূতাত্বিক প্রকৃতি নিয়ে এক সমীক্ষা 
কুরেন। খনি থেকে জিপনাম ও তাকে জলবিহীন ( Anhydrous ) 
করে প্লাসটার অব প্যারী ( Plaster of Paris) তৈরী করার 

Sis 


পদ্ধতি নিয়ে গবেষণা করেন | এই সব কাজের জন্য মাত্র ২৪ বছর 
বয়সে তাকে ফরানী বিজ্ঞান একাডেমীর ATT করা হয় 

যখন তার বয়স ২৮ বছর, তার সঙ্গে পরিচয় হোল তীর প্রায় 
আধাবয়নী মেরী আযান পল্যয়'এর সঙ্গে। ছু'জনে ভালবাসা হোল, 
বিয়েও হয়ে গেল | 

মেরী ছিলেন খুবই বুদ্ধিমতী, তাদের বিবাহ বেশ সুখের হয়েছিল | 
তিনি তার স্বামীর সব কাজে সাহায্য করতেন ; সচিব হিসেবে কাগজ 
পত্র ঠিক রাখা, চিঠিপত্রের উত্তর দেওয়ার কাঁজও করতেন! 
ল্যাভয়সিয়ের'এর বিদেশী ভাবা জানা ছিল না । মেরী মাতৃভাষা ছাড়া 
ইংরেজীও জানতেন | তিনি ক্যাভেনডিস ও প্রিসলের ইংরেজী প্রবন্ধের 
ফরাসী অনুবাদ করে তাকে পড়তে দিতেন | ল্যাভয়সিয়ের'এর বই 
বা প্রবন্ধের ছবি ও রেখা চিত্রগুলি ছিল মেরী'র আঁকা ৷ মোটকথা 
মেরী ল্যাভয়পিয়ের'এর যোগ্য সহকারী ছিলেন। ল্যাভয়সিয়ের'এর 
বাড়ীতে দেশ-বিদেশের জ্ঞানী-গুণী লোকেরা! প্রায়ই আসতেন, বিজ্ঞান 
বিষয়ে আলোচনা করতেন ৷ বুদ্ধিমতী মেরী আলোচনার বিষয়-বস্তুর 
সারাংশ লিখে রাখতেন | 

সে সময়ের বিজ্ঞানীদের মনে একটি প্রশ্ন খুব আলোড়ন স্ষ্ট 
করেছিল । প্রশ্নটি হোল, আগুন কি? ক্যাভেনভিস মনে করতেন, 
যে কোন পদার্থের দাহ প্রকৃতি হোল ক্ুজিষ্টনে'র জন্য । যদিও 
ক্রুজিষ্টন' কি, তা কেউ জানেনা | দেখতে কেমন, তাও কেউ দেখেনি | 
তৰু Bie মতবাদ সকলেই মেনে নিয়েছিলেন | এমন কি প্রিসলে 
ও একসময় এই তথ্যে বিশ্বাসী ছিলেন | 

ল্যাভয়সিয়ের তখন লোহাতে কেন মরচে (Rust ) ধরে এবং 
কেনই জিনিষ জলে তাই নিয়ে গবেষণা করছিলেন গন্ধক আর 
ফসফরাস নিয়ে তিনি পরীক্ষা করছেন তখন ৷ লক্ষ্য করলেন পুড়ে 
যাওয়ার পরেও দাহা জিনিষের ওজন কমছে না, বরং বেড়ে যাচ্ছে। 

খুবই আশ্চর্য ব্যাপার । বহুদিন ধরে ধারণা ছিল কৌন পদার্থ 

দহনের সময় ফ্রজিষ্টন ক্ষয় হয়, ফলে পদার্থের ওজন কম হবে৷ কিন্ত 
পরীক্ষায় ঘটতে দেখা গেল তার বিপরীত । ফলে ফ্রজিষ্টন নিয়ে 
বিজ্ঞানীদের বিশ্বাস টলে গেল । 

এর পরে ল্যাভয়সিয়ের তীর বিখ্যাত গবেষণা কাজে হাত দিলেন | 
তিনি একটি বকযন্ত্রে খুব সাবধানে সঠিক ভাবে ওজন করে পারদ 
নিলেন। বকযন্ত্রের মুখট! রাখা হোল এক বেলজারের মধ্যে ৷ এ 
বেলজারের মধ্যে ৫ কিউবিক ইঞ্চি বাতাস রাখা ছিল | বেলজারের 
মধ্যে যাতে আর হাওয়া ঢুকতে না পারে সেজন্য একটি পাত্রে পারদ 


নিয়ে, বকযন্ত্রের মুখ বেলজারের মধ্যে রেখে, বেলজারটি পারদ পাত্রের 
ওপরে রাখলেন | 


তারপরে AAT মধ্যের পারদ খুব সাবধানে গরম করতে 
AAS করলেন। পারদের কিছু অংশ লাল গুড়ো মত হয়ে গেল; 
তাছাড়া পারদ পাত্র থেকে কিছু পারদ বেলজারের মধ্যে একটু উচু 
স্তরে উঠে গেল। 

বারোদিন এইভাবে চলতে থাকল পারদ-গরম করার পরীক্ষা | 
এবার দেখা গেল পারদ থেকে তো আর লাল গুড়ো স্থষ্টি হচ্ছে না | 
পাত্র থেকে পারদ আর বেলজারের মধ্যে উঠছে না। পরে মেপে 
দেখ! গেল বেলজারের মধ্যে ১০ কিউবিক ইঞ্চি বাতাস কমে গেছে। 

এবার তিনি পারদ গরম করে যে লাল গুঁড়ো পাওয়া গিয়েছিল, 
তাকে আলাদা করে বেশ ভাল ভাবে গরম করলেন। পারদ গুড়ো 
গরম করার সময়ে যে গ্যাস পাওয়া গেল, তা সাবধানে সংগ্রহ 
করলেন। পরে তিনি সেই গ্যাস ওজন করে হারিয়ে যাওয়া ১০ 
কিউবিক ইঞ্চি বাতাস ফিরে পাওয়া গেল। 

এই পরীক্ষার ফল দেখে তিনি সিদ্ধান্ত করলেন যে বাতাসের এক 
পঞ্চমাংখ পারদের সঙ্গে মিশে লাল গুড়ো তৈরী হয়েছে। তিনি 
জানালেন এই গ্যাস হোল অক্সিজেন | 

ল্যাতয়সিয়ের রাসায়নিক পদার্থ পরিমাপের ay সুক্ষ ওজন কল 

CSN করলেন। তিনি বিজ্ঞানী মহলে বলতেন কোন রাসায়নিক 
পরীক্ষার সঠিকতা নির্ভর করে সঠিক মাপের ওপর তাঁর জন্য 
'অপরিহার্য্য সুক্্ওজন যন্ত্র । 

ল্যাভয়সিয়ের এক আশ্চর্য গবেষণা করে সে যুগের ধনীদের 
অবাক করে দিয়েছিলেন ৷ তিনি জানালেন হীরা ও কয়লার উৎপত্তি 
ন্ুত্র একই। কয়লা দহন করে কার্বন-ডাই-অক্সাইড পাওয়া যায়। 
আর হীরক শুধুমাত্র অক্সিজেনের মধ্যে দহন করলেও পাওয়া যাবে 
কার্বন-ডাই-অক্লাইড | তাহ'লে কি প্রমাণ হোল। হীরা ও কয়লার 
সৃষ্টি কার্বন থেকে এবং উভয়ের রাসায়নিক প্রকৃতি একই রকম। 

ল্যাভয়সিয়ের ফিজিওলজি ও জৈব রসায়ন বিষয়ে গবেষণা 
করেছিলেন। প্রাণীর জীবন ধারণের জন্য নূন্যতম কতটা খাবার 
"দরকার, শরীরের মৌলিক (০১1০) প্রয়োজন কত ক্যালরি, সে 
পরীক্ষার সূত্রপাত তিনিই করেন। সেই যুগে তিনি গিনিপিগ 
কতটা অক্সিজেন নিয়ে কত কার্ধন-ডাই-অক্সাইভ ত্যাগ করছে তাও 
ঠিকভাবে পরিমাপ করেছিলেন | 

আমাদের শরীরে কেন তাপ স্থষ্টি হয়? আমরা al খাই 
অ্তিজেনের সঙ্গে মিশে দহন ক্রিয়া ঘটায় তার জন্যই তাপ সৃষ্টি । 

এই ধরনের বহু গবেষণা তিনি করেছেন এবং সেই জন্য তাকে 
রসায়ন শাস্ত্রের জনক বলা হয়েছিল । হয়ত আরও অনেক গবেষণা 
তিনি করতেন যদি না তীতে ফরাসী বিপ্লবের সময় গ্রেপ্তার করা হোত। 
যখন তিনি গ্রেপ্তার হন তখন তিনি ata পরিপাকের পরে বজিত 
(waste product ) বিষয়ে পরিমাপ ও গবেষণা করছিলেন | 

ক্যাডেনডিস হাইড্রোজেন গ্যাসে আগুন দেওয়ার পরে পাত্রে 
যে জলকণা দেখ৷ দেয় ল্যাভয়সিয়ের সে বিষয়েও পরীক্ষা করেছিলেন । 
তিনিও প্রমাণ করেছিলেন এটি হচ্ছে জল এবং জলের WE ছুটি গ্যাসের 
মিশ্রণে হাইড্রোজেন ও অক্সিজেন | 

এর ফলে ফরাসী বিজ্ঞানীরা রেগে আগুন ৷ যদিও ক্যাভেনডিস 

১৭৮১ সালে বলেছেন: জল ছুটি গ্যাসের মিশ্রণে পাওয়া যায় । : এই: 
যাঁদুকর কি at ইচ্ছে তাই বলবে? কি করে আমরা মেনে নেব ষে' 
জল ফ্লজিষ্টিক বিরোধী (anti 00519515615) সেই জল feat 
তৈরী হয় এমন গ্যাসে যা সব চেয়ে সহজে জলে । একি সম্ভব ? 


সত্যি এটা খুবই আশ্চর্য ব্যাপার যে, হাইড্রোজেন যা এত ভাল 
জ্বলে, যাকে ল্যভয়সিয়ের বলতেন দাহ্য বাতাস (inflamable air) 3. 
আর অক্সিজেন যা ছাড়া আগুন জলে না, সেই-ছুই গ্যাসের সংমিশ্রণে 
জল স্থষ্টি হয়। 

আমেরিকার শ্বাধীনতা সংগ্রামের সময় ল্যাভয়সিয়ের 
আমেরিকানদের সাহায্য করেছিলেন | ফরাসী দেশের একটি প্রতিষ্ঠান 
স্বাধীনতা সংগ্রামীদের বারুদ সরবরাহের দায়িত্ব নিয়েছিল। শেষে 
দেখা গেল তার! চুক্তি মত প্রয়োজনীয় বারুদ দিতে পারছে না । 
আর যে টুকু দিচ্ছে তার মান ছিল খুব খারাপ । তখন ল্যাভয়সিয়ের 
সরকারী পরিচালনায় বারুদ কারখানা তৈরী করেন এবং তিন বছরের 
মধ্যে দ্বিগুণ পরিমাণ বারুদ উৎপাদন করতে পেরেছিলেন | 


সেই সময় এ বারুদ কারখানায় আইরিন GI -পৌ নামে এক 
শিক্ষানবীশ ছিলেন। তার কাজে উৎসাহ ও পরিশ্রম ক্ষমতা 
ল্যাতয়সিয়ের খুশী হয়ে তাকে একটি কারখানা, গড়ে তুলতে সাহায্য 
করেন। আজ সেই কারখানা একটি বিশ্ববিখ্যাত রাসায়নিক প্রতিষ্ঠান 
ই. আই. ছ্যুপো দ্য নেমরস। 


কৃষি কাজেও ল্যাভয়সিয়ের বৈজ্ঞানিক প্রযুক্তি বিদ্যা প্রয়োগ করে 
দেশের শস্ত ফলন প্রায় দ্বিগুণ করতে পেরেছিলেন। কৃষি কাজে সার 
ব্যবহারের গুরুত্ব কি এবং পশু চারণের জন্য জমি আলাদা রাখার 
প্রয়োজনীয়তা তিনি দেশবাসীকে-বোঝাতে পেরেছিলেন । 

তার রাজনৈতিক দৃষ্টিভঙ্গি ছিল গণতান্তিক। তিনি ছিলেন ব্যক্তি 
স্বাধীনতায় বিশ্বাসী । অভিমত ছিল,_নুখ-সাচ্ছন্দ অল্প কয়েকজনের 

মধ্যে আবদ্ধ রাখা ঠিক নয় ।- প্রত্যেক মানুষের সাচ্ছন্দ্য_দারী-করার 
অধিকার আছে | Aina : 
save সালে ল্যাভয়সিয়েরকে ব্যাঙ্ক অব ফ্রান্সের সভাপতি করা 
zal এ সময় তিনি মুদরাক্ষীতি রোধ করার জন্য এক পরিকল্পনা পেশ 
করেন। সার! দেশের মানুষ তার জন্য তাকে অভিনন্দিত করে. 
১৭৯১ সালে এ রিপোর্ট মুদ্রিত হয়ে প্রকাশিত হয়। 


তিনি আধুনিক শিক্ষা ব্যবস্থা উন্নতির জন্য জাতীয় শিক্ষা নীতি 
প্রণয়ণ করেন,_ যা এখনও ফরাসী দেশে প্রচলিত | 

তাহলে প্রশ্ন আসে যে বিজ্ঞানী রসায়ন, জৈব রসায়ন, পদার্থবিদ্যা 
af বিজ্ঞান, অর্থনীতি, শিক্ষানীতি ইত্যাদি সর্ব বিষয়ে পণ্ডিত, তীর 
‘কেন এই শোচনীয় মৃত্যু ? 

কারণ তিনি অন্যায়ের সঙ্গে আপোষ করেন নি। জ্যা পল 
-মারাট নামে এক স্নাতকোত্তর ছাত্র রসায়ন বিজ্ঞানের একটি গবেষণা 
পত্র ফরাসী বিজ্ঞান একাডেমীতে জম! দিলেন। সেই গবেষণা পত্রের 
একটি পাঠান হয়েছিল ল্যাভয়সিয়েরের কাছে। গবেষণা পত্রটি 
নিয়মানের ছিল বলে তিনি সেটি অনুমোদন করেন নি। যদি সেদিন 
তিনি মীরাট'এর গবেষণা পত্র প্রত্যাখ্যান না করতেন তাকে হয়ত 
এভাবে মরতে হোত না । | 

বিপ্লবের সময় মারাট সন্ত্রাসবাদী দলে যোগ দিয়ে ল্যাভয়সিয়ের 
ও সরকারী কর বিভাগের সহকর্মীদের গ্রেপ্তার করিয়েছিলেন । 
মারাট সরকারী কর আদায়কারীদের wa আখ্যা দিয়েছিলেন। 
বিভিন্ন জন সমাবেশে তিনি বলতেন, “এই দস্থ্যরা জনগণের রক্ত শোষণ 
করছে। রক্ত দিয়ে এদের দেনা শোধ করতে হবে ।' 

জনগণের নাম করে সাধারণ অল্পশিক্ষিত মানুষকে ধোঁকা দেওয়া 
খুবই সহজ । মারাট তাঁর ব্যক্তিগত আক্রোশ মেটালেন জনগণের 
নামে জনমত তৈরী করে। দেশের বহু শিক্ষিত লোক, পণ্ডিতর! 

ল্যাভয়সিয়েরকে মুক্তি দেওয়ার আবেদন করেছিলেন | অন্যেরা ছাড়া 
পেল; আটক রইলেন লাভয়শিয়ের আর তার শ্বশুর | 

বহু মানুষ ভয়কে জয় করে “বিচারকদের” কাছে আবেদন করে-- 
কথা বিবেচনা, করে তাকে ছেড়ে দিতে | কিন্ত আবেদনে কোন ফল 
হোল না। ১৭৯৪ সালে ৮ই মে গিলোটিনে তীর শিরঃচ্ছেদ করা হয় ৷ 

কারাগারের দিনগুলোতে ল্যাভয়সিয়ের কাজ করেছেন | মৃত্যুর" 
অপেক্ষায় যখন তিনি দিন গুণছেন, সেই সময় “মেময়ার ত. চিমি” 
বইটির পাণ্ড,লিপি শেষ করে তীর স্ত্রী মেরীকে দিয়েছিলেন। এবং 
তীর মৃত্যুর পরে মেরী সেই বই সম্পাদনা করে প্রকাশ করেন | 

যৃত্যুর সামনে থেকেও তিনি হতোগ্ভম হননি ; 'যতক্ষণ বেঁচে থাকব,. 
কাঁজ করে যাব’ এই ছিল তার দর্শন। সাহিত্য, বিজ্ঞান, কৃষি, 
অর্থনীতি ও রাজনীতি সর্ববিষয়ে যর জ্ঞান ছিল গভীর, এমন পণ্ডিত৷ 
পৃথিবীতে কখনও আসেনি, পরে কখনও আসবে কিনা oh 
ভবিষ্যত জানে | * 


রেডিয়াম ও মাদামকুরী 


কয়েকমাস আগে কলকাতায় এক বড় হাসপাতালে ‘রেডিয়াম' BW 
হারিয়ে গিয়েছিল | তাই নিয়ে সারা হাসপাতালে তোলপাড় হয়েছিল; 
কলকাতা বিশ্ববিদ্যালয়ের নিউক্লিয়ার ফিজিক্স বিভাগ থেকে বিজ্ঞানীর! 
হাসপাতাল চত্বর, ধাপায় ময়লা BLA তন্ন তন্ন করে খুঁজে কয়েকটা 
উদ্ধার করতে পেরেছিলেন | 

একটা a5 খৌজার জন্য এত চেষ্টা কেন? “রেডিয়াম' কি? 
‘রেডিয়াম’ কি ভাবে আবিষ্কার হয়েছিল? কে আবিষ্কীর করেছিলেন ? 
তা জানতে হলে আমাদের যেতে হবে অনেক বছর পিছনে | 

পরিশুদ্ধ ‘রেডিয়াম’ আবিষ্কার হয়েছিল ফরাসী দেশে এক বিজ্ঞানী, 
দম্পতির প্রাণপাত পরিশ্রমের ফলে। স্বামী অধ্যাপক পিয়েরকুরী 
ছিলেন ফরাসী নাগরিক, তার A ম্যানায়| স্কেলোভোসকা ছিলেন, 
পোলাণ্ডের মহিলা | 

ম্যানায়া'র জন্ম হয়েছিল ১৮৬৭ সালে ৭ই নভেম্বর, পোলাণ্ডের 
রাজধানী ওয়ারসঁতে ৷ বাবা-মা ছু' জনেই ছিলেন গরীব চাষী 
পরিবারের লোক | কিন্তু শিক্ষায় আগ্রহী ছিলেন Stal | সেইজন্য 


বাবা চাষ ছেড়ে শিক্ষকতার কাজে যোগ দিলেন ওয়ারস হাইস্কুলে | 
। মা খুব ভালো পিয়ানো বাজাতে 


পড়াতেন অঙ্ক ও পদার্থবিদ্যা! 


পারতেন | ৰ 
অভাব থাকলেও ন্ুখে-শাস্তিতে দিন কাটাচ্ছিল স্কোলোডোসকা 


পরিবার | কিন্তু সুখ তে! কোথাও চিরকাল থাকে না। কয়েক 
বছরের মধ্যে তাদের সংসারে এলো ভীষণ বিপর্যয় | 
ম্ানায়া'র বয়েস তখন দশ, মা মারা গেলেন যক্ষা রোগে। এতেই, 


Yo 


শেষ নয়, বাবার স্কুলের চাকরীটাও গেল, কারণ তিনি উচিত কথা! 
বলতে ভয় পেতেন A! তখন ciate ছিল রাশিয়ার জার'এর 
দখলে । ম্যানায়া'র বাবা পোলাণডর স্বাধীনতার দাবীতে আন্দোলন 
করার জন্য চাকরী হারালেন | 

চাষের কাজ ছেড়ে দিয়েছিলেন, এদিকে স্কুলের চাকরীও com, 
চারটি সন্তান নিয়ে খুব বিপদে পড়লেন মদিয়ে' ক্কোলোডোস্কা। 
কোন পথ না পেয়ে শেষে ছাত্রদের পড়ার জন্য একটা বোরিং স্কুল 
DIEM । তাতে অভাব না মিটলেও কোন রকমে সংসার চলতে লাগল । 

ম্যানায়া যখন স্কুলের পাঠ শেষ করলেন, তখন তার বয়স ১৬ বছর ৷ 
পরীক্ষায় সাফল্যের স্বীকৃতি হিসেবে তিনি স্বর্ণপদক পেলেন সন্তানের 
শিক্ষায় সাফল্যের জন্য হঃখের মধ্যেও মসিয়ে স্কেলোডোসকা-র মনে 
শাস্তি ছিল । 

পরীক্ষার পরে মেয়েকে গ্রামে পাঠিয়ে দিলেন, কিছুদিন বায়ু 
পরিবর্তন হবে, বিশ্রাম হবে। বাবার ভয় ছিল যদি মায়ে'র রোগ 
মেয়ের হয়। 


৬৪-- 


গ্রামের qe পরিবেশে নাচ, গান আনন্দের মধ্যে কয়েকমাস 
কাটিয়ে আবার ওয়ারস'তে ফিরে এলেন ম্যানায়া | 

তীর মনে এখন. একটাই চিন্তা কি করে নিজের উচ্চশিক্ষার খরচ 
চালাবেন | এই অবস্থায় বাবার কাছ থেকে সাহায্যের কোন আশ 
নেই। দিদির সঙ্গে যুক্তি করলেন | 

ঠিক হোল দিদি উচ্চ শিক্ষার জন্য প্যারী যাবেন ৷ ম্যানায়া 
চাকরী ক'রে দিদির পড়ার খরচ চালাবেন আর দিদি ব্রোনিয়। পড়া 
শেষ হ'লে রোজগার করে বোনের পড়ার খরচ চালাবেন | 

ব্যবস্থামত ব্ৰোনিয়া প্যারী গেলেন ডাক্তারী পড়ার বাসনা নিয়ে ॥ 
মানায়| এক রুশ জমিদার বাড়ীতে গভর্ণেসের চাকরী পেলেন কিন্ত 
নে চাকরী কপালে সহা হল না, জমিদার গিনীর বাঁকাবাণে অতিষ্ঠ হ'য়ে 
মানায়া কাজ ছেড়ে দিলেন | 

এ কাজটা ছাড়ার অল্পদিন পরেই আর একটা কাজ জুটে গেল। 
পরিবারের লোকজন সকলেই বেশ ভদ্র । বাড়ীর বড় ছেলে বিশ্ব 
বিদ্যালয়ের ছাত্র ৷ ডা 

ছুটিতে বড় ছেলে বাড়ী এলো, আলাপ হল ম্যানায়া'র সঙ্গে । 
দু'জনেই শিক্ষিত, ভদ্র ও রুচিশীল ৷ দু'জনের মধ্যে ভালবাসা গড়ে 
উঠল । কিন্তু বিয়ের পথে বাধা হলেন ছেলের মী । বড় ঘরের ছেলের 
বিয়ে কি করে একটা গভর্ণেসের সঙ্গে হ'তে পারে? হোক না মেয়েটি 
ভদ্র ও লেখাপড়া জানা, তাই বলে গভর্ণেসের সঙ্গে তীর ছেলের বিয়ে ? 
কখনও না | 

ভেঙ্গে পড়লেন ম্যানায়া | মন স্থির করলেন আত্মহত্যা করবেন | 
চিঠি লিখেলেন, ‘আমি এই ঘৃণ্য পৃথিবী থেকে বিদায় নিচ্ছি। আমি 
না থাকলে কারও কোন ক্ষতি হবে না-.-***ইত্যাদি । 

বিশ্বের সমস্ত মানুষের অশেষ সৌভাগ্য ম্যানায়া সেদিন তীর মনের 
সংকল্প কাজে পরিণত করেন নি। বিত্তবান ছেলেটির মাকে ধন্যবাদ, 
-কারণ সেদিন ম্যানায়া আত্মহত্যা করলে বা তার বিয়ে হলে বিজ্ঞানের 


৬৫ 


ইতিহাস অন্যভাবে লেখা হোত, বিজ্ঞানের অগ্রগতি হয়ত আরও, 
দেরীতে হোত। 

যাই হোক, ম্যানায়া ছাত্র পড়িয়ে যে টাকা পেতেন, তা পাঠিয়ে 
দিতেন দিদি ত্রোনিয়া'র কাছে প্যারিসে । শেষে ব্রোনিয়! সোরোর্ণ 
বিশ্ববিদ্ভালয় থেকে ডাক্তারী পাশ করলেন, আর বিয়ে: করলেন এক 
সহপাঠীকে। ডেকে নিলেন ম্যানায়া'কে প্যারিসে | 

ম্যানায়া'র বয়েস তখন,২৩ বছর ফরাসী বানানে নাম নিলেন 
মেরী। ভতি হলেন সোর্বোর্ণের বিজ্ঞান কলেজে ৷ থাকার জন্যে 
জুটলো চিলেকোঠার একটি ঘর। ঘর গরম রাখার ব্যবস্থা নেই, 
শীতও ভীষণ। খাবার বলতে রুটি আর চা, অল্প মাখন । কোনদিন 
হয়ত তাও জুটতো না, সেদিন কাটত চেরী আর মুলো খেয়ে কচিৎ, 
কখনও হয়ত একটু মাংস বা ডিম জুটতো | 

আবার বলব বিশ্বের সৌভাগ্য যে Wa রোগ গ্রস্থ মায়ের মেয়ে এত 
কষ্ট থেকেও রোগে পড়েন নি। এর মধ্যে ল্যাবরেটারীর বোতল ধুয়ে 
ছু'পয়সা উপরি আয় করতেন | তারপরে পড়া । বিষয়কি? অঙ্ক, 
রসায়ন, পদার্থবিদ্যা জ্যোতিবিজ্ঞান কবিতা ও.গান-। একি সম্ভব 1 
কিন্তু মেরীর পক্ষে সবই সম্ভব | পরীক্ষায় দেখা গেল পদার্থবিদ্যায়' 
তিনি প্রথম হয়েছেন | পরের বছর অঙ্ক পরীক্ষায় তিনি দ্বিতীয় স্থানে 

লেখাপড়ার পর্ব শেষ হোল । তার বয়েস তখন.২৭ বছরা এত: 
অভাব, এত পরিশ্রমের মধ্যে তার সৌন্দর্য্য কিন্তু একটুও কমে নি। 
তবে বিয়ের চিন্তা মন থেকে একেবারে মুছে ফেলেছেন, কারণ দশ বছর। 
আগের ক্ষত মন থেকে এখনও মুছে যায় নি। 

তবে মানুষের ইচ্ছে মত সব সময় সব কিছু ঘটে না। মেরীর: 
ক্ষেত্রেও ঘটেনি। জীবনের চাকা অন্ত পথে ঘুরে গেল। ঘটনা ক্রমে, 
ভার আলাপ হোল ৩৫ বছর বয়সের বিজ্ঞানী পিয়ের কুরী'র সঙ্গে | 

পিয়ের ২২ বছর বয়সে লিখেছিলেন, প্রতিভাবান মেয়ে প্রায় 
দেখা যায় না, আর সাধারণ মেয়ে বিজ্ঞানীর কাজে বাধা WP aca” 


৬৬ 


পিয়ের বিজ্ঞানে স্নাতক হয়েছিলেন মাত্র ১৬ বছর ECA! ছু'বছর' 
পরে পদার্থ বিজ্ঞানে স্নাতকোত্তর ডিগ্রি পেলেন তিনি | পরীক্ষা পাশের 
পরে তিনি চুম্বক-বিছ্যুৎ নিয়ে গবেষণা আরম্ভ করেন | 

মেরীর সঙ্গে পিয়েরে'র আলাপ হোল এক পদার্থ বিজ্ঞানী 
অধ্যাপকের বাড়ীতে । পোলাগু থেকে এক পদার্থ বিজ্ঞানের অধ্যাপক 
সেই সময় প্যারিসে এসেছিলেন পিয়ের মেরীকে তীর সঙ্গে দেখা: 
করতে উপদেশ দিলেন | পিয়েরের কথা মত মেরী অধ্যাপকের সঙ্গে 
দেখা করলেন ৷ তার কিছুদিন পরে মেরী অধ্যাপকের ল্যাবরেটারীতে 
যোগ দিলেন গবেষণার জন্য! পিয়েরও তখন এ ল্যাবরেটারীতে- 
fags নিয়ে কাজ করছেন | 

পিয়ের মেরীর কার্যপদ্ধতির মধ্যে প্রতিভার সন্ধান পেয়ে তাকে তার 
গবেষণার সহযোগী করে নিলেন । পরের বছর মেরী স্কোলোডোসকা 
হলেন মেরী কুরী | 

কিন্ত পরে অধ্যাপক হেনরী বেকরেল'এর কাছে একটি খবর পেয়ে: 
তাদের গবেষণার বিষয় বদলে গেল | অধ্যাপক বেকরেল তখন বিশেষ, 
পদার্থের আলো! বিকিরণ শক্তি নিয়ে গবেষণা করছিলেন | সেটা হোল 
১৮৯৬ সাল । তার এক বছর আগে জার্মান অধ্যাপক রয়েনজেন 
অদৃশ্য আলোক রশ্মি আবিষ্কার কারে বিজ্ঞান জগতে ঝড় তুলেছেন | 
বেকরেল তখন পিচরেণ্ড নিয়ে গবেষণা করছেন | তিনি দেখতে পেলেন 
পিচরেও রৌদ্রে রাখার পরে অন্ধকারেও বিকিরণ করে | রয়েনজেনে'র 
গবেষণার সুত্র ধরে তিনি স্থির করলেন ফোটো তোলার প্লেটের ওপর' 
পিচরেণ্ড কি প্রতিক্রিয়া করে তা লক্ষ্য করতে হবে! ফোটো প্লেট, 
পিচরেণ্ড আনা হোল, কিন্ত ৃষ্টি-বাদলের দিন হওয়ায় বেকরেল ফটো 
প্লেট ডয়ারে তুলে রাখলেন! কয়েকদিন পরে দেখা গেল ফোটো প্লেটে 
সূর্যালোকের চেয়ে বেশী আলো বিকিরণ হয়েছে। আকস্মিকভাবে 
বোঝা গেল পিচরেণ্ডে তেজস্ত্িয় পদার্থ আছে। পরে আরও গবেষণা! 
করে জানা গেল এই ত্জন্তিয় জিনিষটি হোল-_ইউরেনিয়াম ।' 


৬৭ 


কিন্ত ইউরেনিয়াম’ নিষ্কাশনের পরেও পিচব্লেণ্ডে wat প্রকৃতি 
তো কমল all তাহলে কি পিচব্রেণ্ডে অন্য কোন cafes পদার্থ 
ইউরেনিয়াম' নিষ্ধাশনের পর থেকে গেল । 

বেকরেল এই AAD নিয়ে মেরী কুরী'র সঙ্গে দীর্ঘ আলোচনা 
করেন। কারণ মেরী Fala কাজের পদ্ধতি দেখে তার বিশ্বাস জন্মে- 
ছিল মেরী তাকে সাহায্য করতে পারবেন | 

মেরী তখন পরামর্শ করলেন পিয়েরে'র সঙ্গে । তাদের মনে ধারণা 
হোল Poe অবশ্যই নতুন কোন জিনিষ আছে তবে সেটি যে কি, 
তা কেউ জানে না। হাতের কাজ চেপে রেখে দু'জনে পিচরেণ্ড নিয়ে 
কাজ করতে মনস্থির করলেন | 

কিন্তু সমস্তা হোল কোথায়, কিভাবে পিচব্রে পাওয়া যাবে | 
ARM, চেকোঙ্লোভাকিয়। ছাড়া ইউরোপের অন্য কোথাও তখন 
পিচরেও পাওয়া যেত না। দামও খুব বেশী। 

শেষে আলোচন! করে দু'জনে লিখলেন Akal সরকারের কাছে__ 
“ইউরেনিয়াম নিষ্ধাশনের পর যে Piece আবর্জনা হিসেবে ফেলে দাও 
তা যদি আমাদের দাও, বাধিত হবো ।” 

SN সরকার খুশী মনে শুধু মালবহনের খরচ নিয়ে ওয়াগন ভরে 
পিচর্রেগড পাঠালেন। তাদের কাছে এ পিচব্লেড তখন এক AT | 
তবে তারা যদি জানতেন এই আবর্জনার মধ্যে কি সম্পদ আছে 
তাহ'লে তারা কখনও পাঠাতেন না । 

কয়েকটন পিচরেণ্ড আবর্জনা এসে গেল। এখন এই আবর্জনার 
BAA হবে কোথায়? বাড়ীর পিছন দিকে কাঠের চালা ঘরে 
SUG জমা হোল | তবে চালের ছাদ ফুটো, তার জন্য Cay বসল 
বাড়ীর ভিতরে। Bam বিরাট কড়া চাপিয়ে পিচরেও বিশোধন 
কনা হতে থাকল। ঘরে ভীষণ ধোঁয়া | একটন পিচরেণ্ড বিশোধন 
করা সহজ ব্যাপার নয়, অনেক সময় লাগে। স্বুতরাং বিজ্ঞানী 
পতি ঘর ছেড়ে বাড়ীর পিছনের উঠোনে Ba পাতলেন। বিজ্ঞানের 

কৌন:গরেবণা- এই ধরনের ল্যাবরেটারীতে হয়েছে বলে আমাদের; 
জানা নেই। 3 

এইভাবে চলল ১৮৯৬ সালের শীত পর্যন্ত ৷ মেরী নিউমোনিয়াতে 
আক্রান্ত হলেন । তখন পিয়ের একাই পিচব্রেণ্ড সিদ্ধ করার কাজ 
করতে লাগলেন | তখনকার দিনে নিউমোনিয়া রোগের কোন 
ওষুধ ছিল না৷ দীর্ঘ তিন মাস রোগে ভুগে মেরী সুস্থ হয়ে আবার 
কাজে যোগ দিলেন | 

১৮৯৭ সালের সেপ্টেম্বর ! মেরীর কাজে আবার ছেদ পড়ল। 
এই সময়ে তাদের প্রথম মেয়ে আইরিনের জন্ম হল তবে মেরী 
বিশ্রাম না নিয়ে এক সপ্তাহের মধ্যেই গবেষণার কাজে যোগ দিলেন। 
পিয়েরের মনে ভয় ছিল শিশুকন্যার দেখা শোনা করতে মেরী'র 
হয়ত কাজে যোগ দিতে দেরী হবে । 

সমন্তার সমাধান করে দিলেন শিশুর দা পিয়েরে'র বাবা | 
অল্লপদিন আগে বৃদ্ধের পত্নী বিয়োগ হয়ে জীবনের অবলম্বন ছিড়ে, 
গিয়েছিল। শিশু নাতনীর দেখাশোনা করার দায়িত্ব পেয়ে তিনি 
যেন বেঁচে থাকার সুত্র পেলেন | 

কন্যার জন্মের পরে অল্পদিন বিশ্রামের অবসরে মেরী'র মনে নতুন 
পদ্ধতিতে পরীক্ষার কথা মনে এসেছিল | বোধহয় সেইজন্য তিনি 
দীর্ঘদিন বিছানায় শুয়ে থাকতে পারেননি | নতুন ভাবে পরীক্ষা ও 
গবেষণার ফল পাওয়া গেল দীর্ঘ দু'বছর পরে__পিচব্রেও থেকে খুব 
সামান্য পরিমাণ যৌগিক বিসমাথ পাওয়া গেল। এই বিসমাথ 
ইউরেনিয়ামের চেয়ে তিনশ গুণ বেশী তেজন্তিয় । কিন্তু বিসমাথ 


বড় মেয়ে আইরিন পরবর্তীকালে বিজ্ঞানী হিসেবে বিশ্ব- 
বিখ্যাত হয়েছিলেন | তিনি ও তীর স্বামী ফ্রেডারিক জোলিও কুরী ১৯৩৫ 
সালে, তীর মায়ের মৃত্যুর পরের বছরেই মৌলিক তেজন্কিয় পদার্থ সংশ্লেষণ 
করে রসায়নে নোবেল পুরস্কার পেয়েছিলেন | ফ্রেডান্রিক বিবাহের পরে 'কুরী'দের 
পদবী নিজের নামে ব্যবহার করতেন | 

৬৯ 


* কুরী দম্পতির 


PSM পরেও পিচব্রেণ্ডের তেজক্রিয়তা কমল না । এরপরে মেরীর 
মনে স্থির ধারণ! হল পিচব্রেণ্ডে ইউরেনিয়াম ও বিসমাথ ছাড়া অজানা 
আরও তেজক্রিয় পদার্থ আছে। 

১৮৯৮ সালের জুলাই মাসে পিচব্রেণ্ডে আরও একটি তেজন্তিয় 
পদার্থের সন্ধান পাওয়া গেল। মেরী নিজের ফেলে আসা মাতৃভূমি 
পোল্যাণ্ডের নাম অনুসারে এই নতুন পদার্থের নাম দিলেন 
“পোলেনিয়াম’ ৷ 

নতুন আবিষ্কার করে কিন্তু কুরী দম্পতি খুশী হতে পারলেন না। 
কারণ পিচরেওড থেকে ‘পোলেনিয়াম’ নিধাশনের পরে তার তেজস্ক্রিয় 
প্রকৃতি যেন আরও বেড়ে গেল। তাহলে এঁ পিচরেণডে নিশ্চয় আরও 
Coutts পদার্থ আছে। সেটা কি? 

আরও পরীক্ষা, আরও পরিশুদ্ধিকরণ চলতে থাঁকল। শেষে 
পাওয়া গেল সাদ! মুনের মত অল্প পরিমাণ গুড়ো, যা দেখা গেল 
অদ্ধকারেও আলো বিকিরণ করে। এই গুড়ো পদার্থের নাম 
দেওয়া হল রেডিয়াম ।' 

“রেডিয়াম' ভীষণ দামী। ছুই আন্গুলের মধ্যে যে পরিমাণ 
'রেডিয়াম' নেওয়া বায়, তা পিচরেণ্ড থেকে শুদ্ধ অবস্থায় পাওয়ার 
জন্য এক ওয়াগন পিচব্লেও দরকার ৷ অধ্যাপক কু'রীর মতে ছু" 
পাউণ্ড 'রেভিয়াম' পেতে হলে পাঁচ হাজার টন পিচরেণ্ড শোধন করতে 
হবে। তা ছাড়া খুব বেশী জায়গায় পাওয়াও যায় ay | ইউরোপে 
চেকোগ্সোভাকিয়া, aa ছাড়া নরওয়ে, আফ্রিকার মিশরে, 
আমেরিকার উত্তর ক্যারোলিনা, কলেরেডো ও Bh প্রভৃতি স্থানে 
অল্প পরিমাণে পাওয়া যায়। কোন কোন সোনা, রূপা ও অন্ত 
খনিতে সামান্য পরিমাণে থাকতে পারে । তাছাড়া পিচরেণ্ড বিশোধন 
করা খুবই কষ্ট সাধ্য । এই প্রক্রিয়ায় সময় লাগে প্রায় ছ’ মাস। 

wafer প্রকৃতির জন্য 'রেডিয়াম’ প্রাণী ও উদ্ভিদের ক্ষতি করে। 
ইদুর, গিনিপিগের শরীরে “রেডিয়াম' বিকিরণ করে দেখা গিয়েছে যে 


Go 


"প্রথমে তাঁদের শরীরের লোম ঝরে যায়, পরে অন্ধত্ব আসে ৷ তার 
পরে প্রাণী মরে যায় | এদিকে উদ্ভিদের ক্ষেত্রে বীজের ওপর “রেডিয়াম' 
বিকিরণ করে দেখা গিয়েছে যে সেই বীজ থেকে নতুন চারা স্থষ্টি 
হয় না। 

কোন মানুষ ভুল করে পকেটে যদি 'রেডিয়াম রাখে তাহলে দেখা 
যাবে যে পকেট সংলগ্ন চামড়া প্রথমে লাল হয় এবং পরে শরীরের এ 
জায়গা পুড়ে সেখানে একটি ক্ষত UE হয়। সেই ক্ষত সহজে সারতে 
চায় না। বেশীদিন 'রেডিয়ামে'র সংস্পর্শে থাকলে 'মজ্জার রোগ সৃষ্ট 
হয়, যা থেকে পরে রক্তাল্পতা হতে দেখা যায়। বেশী পরিমাণে 
বিকিরণ হলে ক্যানসার, রোগ হতে দেখা যায়। আর আশ্চর্য 
ব্যাপার হল “ক্যানসার রোগ চিকিৎসার জন্য কোন কোন ক্ষেত্রে 
‘রেডিয়াম’ ব্যবহার করাহয়। এর একটি বিশেষত্ব হল দীর্ঘস্থায়ী বা 


চিরস্থায়ী বিকিরণ ক্ষমতা | 

এই যুগান্তকারী আবিষ্কারের পরে কুরী দম্পতির নাম সারা! বিশ্বে 
ছুড়িয়ে পড়ল ৷ আবিষ্কারের স্থযোগ নিয়ে ব্যবসা করার জন্য বহু 
প্রস্তাব এলো, কিন্তু তারা সেই প্রস্তাব প্রত্যাখ্যান করলেন | 

এই গুরুত্বপূর্ণ আবিষ্কারের জন্য কুরী দম্পতি ও অধ্যাপক 
বেকেরেল- ১৯০৩ সালে নোবেল পুরস্কার পেলেন | পুরস্কারের টাকাটা 
হাতে পেয়ে তাঁদের খুব উপকার হল। কারণ গবেষণার কাজে কুরী 
দম্পাতির বাজারে অনেক দেনা হয়ে গিয়েছিল, এই টাকায় সেটা শোধ 
করা সম্ভব হল । 

পিয়ের Fal সোর্বোর্ণ বিশ্ববিদ্যালয়ের অধ্যাপক নিযুক্ত হলেন | 
অনেক দুঃখ কষ্টের পর যেন একটু স্বাচ্ছন্দ্যের স্বাদ অনুভব করলেন 
ভারা । কয়েকমাস পরে ১৯০৪ সালে ছোট মেয়ে ইভের জন্ম হল | 

কিন্তু সুখ তো. চিরস্থায়ী হয় না। কুরীদের এই সুখ ছিল 
সরস্থা়ী। এক ভীষণ দুর্ঘটনায় তাদের পরিবারে বিপর্যয় নেমে 
এলো | ১৯০৬ সালের ১৯শে এপ্রিল বৃহস্পতিবারের সকালে পিয়ের 

হাতে কাজ নিয়ে বেরোলেন! সকলে থেকেই গুমোট অন্ধকার; 
অঝোরে বৃষ্টি হচ্ছে । বাড়ী থেকে বেরোবার আগে পিয়ের মেরীকে 
ডাকলেন ৷ বৃষ্টির আওয়াজে মেরী শুনতে পেলেন না। তিনি 
তখন আইরিন ও ইভের জামা বদলে দিচ্ছিলেন | 

দুপুরে পিয়ের সায়েন্স ফ্যাকালটিতে সহকর্মীদের সঙ্গে আলোচনা 
সেরে প্রকাশকের বাড়ীর দিকে চললেন, Se সংশোধন করতে 
হবে। প্রকাশকের দরজা বন্ধ, ধর্মঘট চলছে । মেঘলা আকাশের 
দিকে চেয়ে ছাতি খুলে পথে নেমে পড়লেন অবিশ্রাম বৃষ্টি উপেক্ষা 
করে। 

শহরের এ অংশে ভীষণ ভীড় রাস্তাও পাথরের ইটের তৈরী, 
এবডো-খেবড়ো | মনে কি ভাবতে ভাবতে একটা বদ্ধ গাড়ীর পিছনে 
হাটছিলেন। বিপরীত দিকে থেকে একটা ট্রাম পার হয়ে গেল ৷ 
রাস্তা পার হবার জন্য এগিয়ে গেলেন অধ্যাপক কুরী। হঠাৎ ঘোড়ায় 
টান| একট! বিরাট মাল গাড়ী পুলের ওপর থেকে দ্রুত গতিতে 
ছুটে এলো। আত্মরক্ষার চেষ্টায় তিনি ঘোড়ার লাগাম ধরার চেষ্টা 
করলেন, কিন্তু পিছল ও অসমান পাথুরে রাস্তায় পড়ে গেলেন | 
রাস্তার লোক চীৎকার করে উঠলো, কোচম্যান লাগাম টেনে ধরেও 
গাড়ী থামাতে পারল না । মাল গাড়ীর সামনের চাক! ছুটি পার হয়ে 
গেল কিন্তু পিছনের চাক! তার মাথার ওপর দিয়ে চলে গেল | মাথা 
ফেটে মস্তি ছিটকে এলো রাস্তায় কাদায় । এই দুর্ঘটনায় ডাইভারের 
কোন হাত ছিল না_-যদিও লোকে তাকে গালমন্দ করতে লাগল | 

পকেটের কাগজ পত্র পরীক্ষা করে পুলিশ জানতে পারল হতভাগ্য 
পথচারী কে? তখন জনতা! ক্রোধে ফেটে পড়ে ড্রাইভারকে আক্রমণ 
করতে গেল, অবশ্য পুলিশ তাকে রক্ষা করে | 

অল্লক্ষণে খবর ছড়িয়ে পড়ল ৷ পিয়ের বাড়ীর পাশে ঘোড়ার 
গাড়ী, মোটর গাড়ী জমতে লাগল । রাষ্ট্রপতির প্রতিনিধি খবর 
জানাতে এলেন; মেরী বাড়ী নেই শুনে ফিরে গেলেন | 

পরেই এলেন ফ্যাফাপ্টির প্রধান অধ্যক্ষ | তিনিও মেরী বাড়ীতে নেই - 
শুনে পিয়েরের বাবা ডাঃ কুরীর সামনে দুর্ঘটনার কথাটি বলতে না? 
পেরে চুপ করে রইলেন | 3 

বৃদ্ধ আন্দাজ করলেন, কোন দুর্ঘটনা ঘটেছে | তিনি বলে ফেললেন, 
বুঝেছি পিয়ের মারা গেছে। কান্নায় ভেঙ্গে পড়লেন বৃদ্ধ পিতা | 

ছটায় বাড়ী ফিরলেন মেরী তিনি তখনও কিছু শোনেন নি। 
হাঁসি মুখে ঘরে ঢুকে আগন্তকদের মুখ দেখে তীর মুখের হাসি 
মিলিয়ে গেল। 

সব শুনে, স্তব্ধ হয়ে মাটিতে বসে পড়লেন মেরী। কাঁদলেন 
ন! একটুও; শুধু ফিসফিস করে বললেন, আমার পিয়ের মারা 
গেছে !? 
ছুই মেয়ে মা'র পাশে এসে দাড়াল । তাঁরা একটু আগে বাগানে 
অবস্থা দেখে তারা অবাক হয়ে গেছে, যদিও কিছু 


খেলা করছিল | 

বুঝতে পারছে না। জোরে মেয়েদের আকড়ে ধরলেন মেরী | আটকে 

থাকা অশ্রু বাঁধ ভাঙ্গা বন্যার মত নেমে এলো | 1 
মায়ের সমাধির 


২১শে শনিবার সকালে কুরীদের সো'-র বাড়ীতে 


পাশে পিয়ের'কে সমাহিত করা হল। 
গত ব্ছর তিন ছাড়া মেরীর সারাজীবন তো দুঃখ আর. অভাবের 


মধ্যে কেটেছে । কিন্তু তাঁর জন্য তিনি কখনও ভেঙ্গে পড়েন নি। 
এবারও তিনি নিজেকে সামলে নিলেন । মনকে শক্ত করলেন, মেরে 
দুটিকে বড় করতে হবে, মনের মত মানুষ করতে হয়ে! বৃদ্ধ শ্বশুরকেও 
সামলাতে হবে। তিনি একেবারে অসহায় | ছোট ছেলে জ্যাক থাকে 


অন্য জায়গায় | 
শোক তুলে থাকার জন্য গবেষণা কাঁজ আরম্ভ করলেন।  সোবোৌর্ণ 
বিশ্ববিদ্যালয়ে প্রস্তাব এলো পিয়েরের অধ্যাপক পদটিতে মেরীকে নিয়োগ 


করা হোক। প্রতিবাদ এলো নানা দিক থেকে | একটা মেয়ে হবে 
কিন! এত বড় এতিহাপূ্ণ বিশ্ববিদ্যালয়ে অধ্যাপক! এতো ভাবা যায় 
ণত 
ল্বালগীয়-:৫ 


ন! + = মেরী আবার বৈজ্ঞানিক কি.করে হল নোবেল প্রাইজ পেয়েছে, 
Oe হয়েছে? আসল কাজ তো করেছিলেন পিয়ের ১ তবে হ্যা» 


মেরী তাকে অল্প সল্প সাহায্য করেছিলেন | রঃ 
fee সব প্রতিবাদ উপেক্ষা করে অধ্যাপক পদটি মেরীকে দেওয়া 
হল। বৈজ্ঞানিক মহলের অভিমত ছিল যে পিয়ের ও মেরী যে গবেষণা 
করেছিলেন এখন একমাত্র মেরীর পক্ষেই তার ছিন্ন সূত্র জুড়ে নেওয়া 
সম্ভব! ১৯০৬ সালের-১৩ই মে. অধ্যাপক বৃন্দ স্থির করলেন পিয়েরের 
মৃত্যুতে JD অধ্যাপক পদে ডঃ মেরীকে নিয়োগ করা AAS | 


সেই মত ডঃ মেরী কুরীর- কাছে প্রস্তাব এল-। ‘বিজ্ঞান বিভাগে 


অধ্যাপক মণ্ডলীতে গবেষণা, কার্ষের প্রধান পরিচালিকা হিসাবে এ 
বিভাগের পদার্থ বিদ্যা শিক্ষকতার দায়িত্ব দেওয়া হল। এই নিয়োগ 
YH মে হতে কার্যকর, হবে এবং এই কাজের জন্য বাৎসরিক ১০,০০০ 
ফ্ৰাঙ্ক পারিশ্রমিক ধার্য্য করা হল ।” 

ফরাসী দেশে উচ্চশিক্ষা বিভাগে প্রথম নারী এই দায়িত্ব পেলেন। 
শ্বশুরের মুখে এই কঠিন দায়িত্ব পাওয়ার কথা শুনে তিনি, ছোট্র উত্তর 
দিলেন, “আমি চেষ্টা করে দেখব 1; 

অধ্যাপিকা মেরী প্রমাণ করলেন বৈজ্ঞানিক হিসেবে তিনি ছোট 
নন। নিরলন ও কঠোর পরিশ্রম করে তিনি £রেডিয়াম' আরও বিশুদ্ধ 
করার পদ্ধতি আবিষ্কার করলেন। তরল “রেডিয়াম ক্লোরাইডের' ভিতর 
দিয়ে তিনি বিদ্যুৎ তরঙ্গ চালনা করলেন। দেখা গেল পারদ মিশ্রিত 
‘রেডিয়াম’ উপাদান নেগেটিভ প্রান্তে জমা হয়েছে । পরে সেই পারদ 
মিশ্রিত উপাদান আগুনে ফুটিয়ে “নিলে পারদ উবে যায় এবং যা [পড়ে 
থাকে তা হল বিশুদ্ধ ‘রেডিয়াম’। এই গবেষণার জন্য তিনি দ্বিতীয়বার 
নোবেল পুরস্কার পেলেন ১৯১১ সালে, এবার রসায়নে | ঈর্যাপরায়ণ 
নিন্দুকদের মুখ বন্ধ হল। 

বিশ্বের নান! দেশ থেকে পদক, সম্মানপত্র অভিনন্দন আসতে 
লাগল, কিন্তু তার মধ্যেও স্বামীর অভাব ভুলতে পারেন নি। যতদিন 

CAG রোজ ডায়েরী লিখতেন পিয়েরের উদ্দেশে । শেষে ১৯৩৪ 
সালের মে মাসে তিনি গুরুতর রোগে অসুস্থ হয়ে পড়লেন! এই 
অবস্থাতেও তিনি আইরিন ও জামাই জোলিওকে উপদেশ দিতেন। 
তীর বিশ্বাস ছিল এই কাজের জন্য ওরাও নোবেল প্রাইজ পাবে। ওরা 
পেয়েছিল ঠিক, তবে মেরীর মৃত্যুর কয়েক মাস পরে। 

রোগ শয্যায় ছোট মেয়ে ইভ, মা'কে আগলে রাখতেন । প্রথমে 
চিকিৎসকরা ভেবেছিলেন মেরীর এই জ্বর ও দুর্বলতা, বোধ হয় যক্ষা 
রোগের জন্য । পরে দেখা গেল, তা নয়, তার হয়েছিল এপ্লাসটিক 
পাঁনিশাস এনিমিয়া | বহুদিন তেজজ্্িয় রশ্মির সংস্পর্শে আসায় তার 
অস্থিমজ্জায় যে প্রতিক্রিয়া হয়েছিল তার ফলে নতুন রক্তকণিকা সম 
হত না। যে পদার্থের সন্ধান তিনি আজীবন করেছিলেন, সেই পদার্থের 
শিকার হলেন মেরী | 

অবশেষে ১৯৩৪ সালের ৪ঠা জুলাই পোল্যাণ্ডের দরিদ্র গভর্ণেস, 
পরবর্তীকালে বিশ্বের নজিরবিহীন মহিলা বিজ্ঞানী, পরলোক গমন 
করেন। মৃত্যুর পরে সো তে পিয়ের কুরীর কফিনের ওপর তীর কফিন 
রাখা হয়। ভগিনী ব্রোনিয়া ও ভাই জোসেফ পোল্যা্ড থেকে নিয়ে 
আসা ছু'সুঠো মাটি কবরের মধ্যে ফেলে দিলেন। পিয়েরের সমাধিস্তাস্তে 
তাঁর নামও খোঁদাই করে রাখা হল | 
রোগের প্রথম অবস্থায় যে বইটি লেখা তিনি শেষ করেছিলেন 
সৃত্যুর এক বছর পরে সেই বিরাট বইটি প্রকাশিত হল। বইটির নাম 
“রেডিও এাকটিভিটি ৷” । 

পৃথিবীতে বহু বিজ্ঞানী এসেছেন। এ শতকে নোবেল পুরস্কারে 
সম্মানিত হয়েছেন বহু বিজ্ঞানী | কিন্তু বিশ্বে একজন মহিলা বিজ্ঞানীর 
'বার নোবেল পুরস্কার পাওয়া এবং একই পরিবারে স্বামী-স্ত্রী, কন্যা- 


ছু 
জামাতা’র নোবেল পুরস্কার পাওয়ার ঘটনা আর কখনও দেখা যাবে 


বলে মনে হয় Al | 

কুষ্ঠরোগ : ড্যানিয়েলসেন ও হ্যানসেন 


“.. কুষ্ঠরোগ ; নামটা শুনলেই ভয় লাগে। এখনও বহুলোকের ধ'রণা, 
এ রোগ কখনও সারে A | এই রোগ মানুষের শরীর ভীষণভাবে বিকৃত 
হয়। সমাজে তাদের ঠাই হয় না। তাদের অথিকাংশের জায়গা হয় 
পথেঘাটে ; বিশেষভাবে মন্দির-মসজিদের আশ-পাশে। মানুষের 
করুণার উপর নির্ভর ক'রে ভিক্ষার অন্নে তাঁদের জীবন কাটে । 

প্রাচীনকাল থেকে বিশ্বাস, কোনো পাপের ফল ভোগ করছে তারা | 
ভগবানের অভিশাপেই তাদের এই অসুখ | 

আগ্গেকার দিনে কুষ্ঠরোগীদের দশা! 

আমাদের পুরাণ ও আয়ুর্বেদশাস্ত্রে এই রোগের উল্লেখ আছে। 
Shorr কাহিনীতেও আছে এই রোগের বিবরণ | স্থতরাং বোঝ! যায়, 
এই রোগ প্রাচীনকাল থেকে চলে আসছে। 

সেকালে কুষ্ঠরোগীদের জনবসতির বাইরে, পাহাড়ের গুহায় দিন 
কাটাতে হোত, যতদিন না মৃত্যু এসে তাদের মুক্তি দেয়। পাহাড়ের 
ওপর থেকে খাবারের টুকরো BCG ফেলা হোত। যারা শক্ত-সমর্থ তার! 
কিছু খেতে পেত। যাদের স্নায়ু নষ্ট হয়ে চলাফেরার ক্ষমতা থাকত না 
যাদের হাত-পায়ের আঙুল ক্ষত হয়ে নষ্ট হয়ে 
খেতে পেত না। 

এইভাবে রোগে ভুলে বা অনাহারে তাদের মরতে হোত। যদি 
কেউ পেটের জ্বালায় বা রোগের কষ্ট সহা করতে না পেরে গুহা ছেড়ে 


বাইরে আসতো, গ্রামের লোকের টিলের ঘায়ে মরতে হোত তাদের ৷ 
এইভাবে তাদের অভিশপ্ত জীবন কাটিতো। 


যেত, তারা অনেক সময় 


qe 


কেউ তাদের কথা ভাবতো কিনা জানি নী; এই রোগে চিকিৎসাও: 
কিছু ছিল না প্রাচীন আযুর্বেদশাস্ত্রে চিকিৎসার একটা ব্যবস্থা ছিল 
বটে, fee তাতে কোন ফল পাওয়া যেত না। যাবে কি ক'রে = 
রোগের কারণটাই তো ছিল আঁজানা ! - 


ক ক, 
ড্যানিয়েলমেন 
শেষে এই হতভাগ্যদের সাহাখ) Mw এগিয়ে এলেন নরওয়ে'র এক 
চিকিৎক, ড্যানিয়েলসেন। ১৮১৭ সালে এক ঘড়ি-মিস্তরির ঘরে তার 
জন্ম। সেযুগে একটা শহরের ঘড়ি-মিস্তি কতই ব| আয় করতে পারত। 
বাবা যা রোজগার করতেন তাতে সংসারের অভাব মিটত না| অগত্যা! 
ড্যানিয়েলসেন লেখাপড়া ছেড়ে চাকরী নিতে বাধ্য হলেন এক ওষুধ- 
কারখানায় | তখন তার বয়স মাত্র তের বছর | * 
বছর চারেক তিনি কারখানায় কাজ করলেন। তার পরে কাজ 
ছেড়ে দিতে বাধ্য হলেন, কারণ তার উরুসন্ধি ( hip joint )-তে 
যন্্মারোগ হয়েছিল। বছর ছু'য়েক চিকিৎসার ফলে তিনি কিছুটা! সুস্থ 
হলেন বটে, কিন্তু তাকে সারাজীবনের মতো খোঁড়া হতে হল! 


যাতে তার দূর্বলতা ধরা না পড়ে সেইজন্য তিনি নিজেকে লোক- 
চক্ষুর আড়ালে রাখতে চাইতেন। রোগশব্যায় তিনি চিকিৎসাবিজ্ঞান 
নিয়ে নিজে থেকে পড়া আরম্ভ করলেন। শুয়ে থেকেও তিনি সময়টাকে 
নষ্ট করতে চান নি। নিজের চেষ্টায় তিনি চিকিৎসাবিজ্ঞান পড়া শেষ 
করলেন। তারপর নরওয়ের রাজধানী ওসলো থেকে চিকিৎসা-বিভ্ঞান 
পরীক্ষা পাশ করলেন? তখন তার বয়েস তেইশ বছর | 

চিকিৎসা করার অধিকার অর্জনের পর তিনি পয়সা রোজগারের 
চেষ্টা না ক'রে গবেষণার কাজে আত্মনিয়োগ করলেন। আর বিষয় 
হিসেবে বেছে নিলেন কুষ্ঠরোগ। মনে রাখতে হবে, ফেরোগের নাম 

শুনলে মানুষ ভয় পায়, রোগীদের, এড়িয়ে চলে; ড্যানিয়েলদেন সেই 
রোগ নিয়ে গবেষণা, আরম্ভ করলেন; জর তখন তীর. বয়েস পঁচিশ পার: 
হয়নি | 

এই কাজে তিনি সঙ্গী হিসারে পেয়েছিলেন কার্ল বোয়েক নামে; 
আর-একজন চিকিৎসা-বিজ্ঞানীকে। দু'জন মিলে কুষ্ঠরোগ বিষয়ে দু'টি: 
বই লিখলেন, পাশ্চাত্য চিকিৎসা-বিজ্ঞানে কুষ্ঠরোগ নিয়ে এর আগে 
আর কেউ বই লেখেন নি। 

ড্যানিয়েলসেন গবেধণাক্ষেত্র হিসাবে বেছে নিলেন নরওয়ের উত্তরে: 
একটি শহর, নাম বার্জেন। এই সময়ে গবেষক হিসেবে তিনি এক 
দারুণ ছুঃসাহসের কাজ করেন। উদ্দেশ্য, কুষ্ঠরোগ মানুষের শরীরের 
কোন্‌ যন্ত্রের কোন্‌ অংশে ক্ষতি করে তা ঠিকভাবে জানতে হবে । 
কুষ্ঠরোগ তে! শুধু চামড়ায় হয় না। মানুষের হাত ও পায়ের আঙ্গুলে, 
নাকে, চোখে ক্ষত YS করে। আঙ্গুল খসে যায়, চোখ অন্ধ হয়, নাকে 
ক্ষত হয়ে বসে যায়, পায়ের তলায় ঘা হয়, কেন? চামড়ার তাপের 
কোন অনুভূতি থাকে না, কেন? স্মায়ুতে কি রোগ হয়? এমনি নানা 
প্রশ্ন এলো তার মনে। 

সেইজন্য যেসব কুষ্ঠরোগী মীরা যেত, তিনি তাদের শব-ব্যবচ্ছোদ- 
করে দেখতেন শরীরের ভিতরে কতটা ক্ষতি হয়েছে। শরীরের বিভিন্ন: 
অঙ্গ কেটে নিয়ে, আরক-এ ভিজিয়ে কাচের জারে রেখে দিতেন | 
ভবিষ্যতে ধারা গবেষণা করবেন, তাদের সুবিধে হবে, ভেবে। 

কিন্তু কাজটা ছিলো! ধর্মীয় বিধানের বিরোধী | সে-ুগে মানুষের 
ধারণা ছিল, মৃতের শরীর বিকৃত করলে বিধাতার অভিশাপ নেয়ে. 
আসবে। বার্জেন্র মানুষ ইচ্ছে করলে ড্যানিয়েলসেনকে বাধা দিতে 
পারতো, শাস্তি দিতে পারতো । কিন্তু তারা বুঝেছিল, মানুষের ভালো 
করার জন্য তিনি এই গুরুতর ঝুঁকি নিয়েছেন। তিনি চেয়েছিলেন, 
তার অভিজ্তালরজ্ঞান যেন ভবিষ্যতে কুষ্ঠরোগীদের উপকারে আসে 
তার (দিনের ব্যবচ্ছেদ করা ঙ্গ-প্ত্যঙ্গের নমুনা! বা্জেনে'র এর 


পুনর্বাসন কেন্দ্রের মিউজিয়ামে আজও সুরক্ষিত: আছে ite 
form অবস্থায় কাচের পাত্রে। 
ড্যানিয়েলসেন ভেবেছিলেন কুষ্ঠ বংশগত catt— 
নিজের দেহেবিষ নিয়ে ছিলেন 
গবেষণা-কাজে ড্যানিয়েলসেন আর এক CIA gta কাজ 
করেছিলেন। তার মনে বিশ্বাস ছিল যে কুষ্ঠরোগ বংশগত তিনি 
মনে করতেন, এই রোগ বংশের প্রথম ও তৃতীয় পুরুষকে বাদ দিয়ে 
দ্বিতীয় ও চতুর্থ পুরুষকে বেশী আক্রমণ করে। কিন্তু লোকে তার কথা 
বিশ্বাস করেনি । তখন তিনি এই রোগ যে বংশগত ত! প্রমাণ রুরার 
জন্য নিজে ও তার গবেষণাকেন্দ্রের কয়েকজন সহকারী কুষ্ঠরোগীর ক্ষত 
থেকে wean নিষ্কাশন ক'রে নিজেদের দেহে ইনজেকশন দিলেন 
পৃথিবীতে এই ধরনের দুঃসাহসিক প্রচেষ্টার নজির বেশী নেই) বহু 
বছর আগে (১৭৯৬ সালে ) জেনার গো-বসন্তের বীজ জন ফিপস্‌ নামে 
এক বালকের দেহে প্রবেশ করিয়েছিলেন. এবং পরে সেই রালকের 
শরীরে বসন্তের বীজ প্রবেশ করিয়েছিলেন | এর জন্য জেনার'কে দেশর 
(কিরূপ সমালোচনার মুখে পড়তে হয়েছিল । হান্টার নামে আর-এক 
চিকিৎসা-বিজ্ঞানী রোগীর তন্তরস ও পুঁজ নিজের শরীরে লাগিয়ে 
ছিলেন। ফলে তিনি এ রোগের কবলে পড়েন, যার কোনো ছিকিতা! 
তখন ছিল না। হান্টারকে বাকী জীবন এঁ রোগে ভুগতে হয়েছিল | 
তবে সৌভাগ্যবশত ভ্যানিয়েলসেন ও তার সহকারীদের কোন 
ক্ষতি হয়নি এবং এ-ঘটনায় তার মনে স্থির বিশ্বাস হোল, কুষ্ঠরোগ 
বংশগত ; না হলে তাদের মধ্যে কোন একজনের নিশ্চয় রোগ হোত | 
ড্যানিয়েলসেন ত্বকের রোগগ্রস্ত অংশ নিয়ে অনুবীক্ষণ যন্ত্রে পরীক্ষা 
ক'রে একধরনের জীবাণু দেখতে পেয়েছিলেন | তার এই তথ্য যেদিন 
কেউ মানতে চায় নি। বিশেষত রোগস্থ্টিতে জীবাণুর যে কোন 
ভূমিকা আছে, এই তথ্য তখনও বিতকিত। 
ড্যানিয়েলসেন নানা ওষুধ ব্যবহার করে কুষ্ঠরোগীদের ee 
চেষ্টা করেছেন। 

কিন্ত ওষুধ ব্যবহার করে চিকিৎসার সব চেষ্টা সেদিন ব্যর্থ হয়। 
তখন তিনি ব্যবস্থা দিলেন £ যাঁদের রোগ হয়েছে, তাদের সুস্থ মানুষের 
কাছে থেকে আলাদা রাখতে হবে। তার এই উপদেশ কিন্ত কুষ্ঠরোগ 
যে বংশানুক্ৰমিক ধারায় আসে, এই মতবাদের বিরোধী | 

ভ্যানিয়েলসনের চেষ্টায় কুঠরোগ সম্বন্ধে শিক্ষার জন্য সেদিনের 
নরওয়েতে স্কুল প্রতিষ্ঠা হয়েছিল | ১৮৯৪ সালে তার কর্মময় জীবনের 
সমাপ্তি ঘটে ৷ 

এক কারখানার বালক-শ্রমিক, যন্ম্মারোগ আক্রমণ উপেক্ষা ক'রে 
নিজেকে হতভাগ্য কুষ্ঠরোগীর সেবায় নিয়োজিত ক'রে, বিশ্বের যে, 
উপকার করেছেন পৃথিবীর শিক্ষিত মানুষ, অন্তত চিকিৎসা-বিজ্ঞানীদের 
'কাছে তিনি আদর্শ | : 

হ্যানসেম 

যে সময় ড্যানিয়েলমেন চিকিৎসক হলেন তার তিন বছর পরে 
১৮৪১ সালে ২৯শে জুলাই নরওয়ে'র বাজেন শহরেই এক শিশুর জন্ম 
হয়েছিল। তার নাম দেওয়া হয়েছিল জেরহার্ড হেনরিক আরমার 
হানসেন। ড্যানিয়েলসেন যেকাজ আরম্ভ করেছিলেন সেই কাজ 
আরও এগিয়ে নেওয়ার জন্যই যেন তার জন্ম । না হলে এ বার্জেন 
শহরেই কেন তার জন্ম, আর পরে ড্যানিয়েলসেনের সঙ্গে তার কেন 
ঘনিষ্ঠ পরিচয় ? 

১৮৬৬ সালে চিকিৎসক হবার পরে তিনি লুঙ্গেগার্ড হাগপাতালে 
চিকিৎসক হিসেবে যোগ দিলেন ১৮৬৮ সালে। এখানে তিনি কুষ্ঠ 
রোগীদের বীভৎস চেহারা দেখলেন। তাদের চিকিৎসা দেখে বুঝলেন, 
রোগীদের চিকিৎসার নামে ধাগ্না দেওয়া চলছে। আর যে-রোগের 
কারণটাই অজানা, তার চিকিৎসা হবে কি করে? রোগীদের ভয়াবহ 
হারা, তাদের অসহায় অবস্থা তাকে প্রেরণা দিল, এদের জন্য কিছু 
তাকে করতেই হবে। 

নরওয়েতে তখন কুষ্ঠরোগের ফলে বহুলোক অন্ধ হয়ে যেত। এ 

হানসেন 5 
এক ভয়াবহ অবস্থা; একে রোগ-যন্ত্রণা, তার ওপর চোখের সামনে, 
জমাট অন্ধকার। হ্যানসেন প্রথমেই ঠিক করলেন, দেখতে হবে এদের 
অন্ধত্ব নিবারণ করা সম্ভব কি না। পরে তিনি এই বিষয়ে তার প্রথম, 
প্রবন্ধ লিখলেন, কুষ্ঠরোগে কিভাবে চোখে ক্ষত AV হয়, আর এই ক্ষত্ত 
নিবারণ করা সম্ভব কি না। 
ইতিমধ্যে প্যাথোলজি বিষয়ে উচ্চতর পড়াশোনার জন্য তিনি 
জার্মানীর “বন” বিশ্ববিদ্যালয়ের আমন্ত্রণ পেলেন। শিক্ষাক্ষেত্রে সে 
nae ‘বন’ বিশ্ববিদ্যালয়ের খুব খ্যাতি ছিল। হ্যাসনেন এ সুযোগ! 
ছাড়লেন all ১৮৬৯ সালে অভিজ্ঞতা ও উচ্চশিক্ষার জন্য তিনি 
জার্মানী গেলেন। তখন তীর বয়েস আঠাশ বছর | 
. কিন্তু গিয়ে দেখলেন, শহরের আবহাওয়া খুব অশান্ত) যুদ্ধ চলছে 

জার্মানী ও ফ্রান্সের মধ্যে। স্থির করলেন, এই পরিস্থিতিতে এখানে 
লেখাপড়া শেখা সম্ভব হবে ন! ৷ জার্মানী ছেড়ে তিনি অস্টি যার রাজধানী 
ভিয়েনা গেলেন, যদি সেখানে উচ্চশিক্ষার কোন স্থুযোগ-স্থুবিধে পাওয়া 
A | ভিয়েনা তখন চার্লস ডার-উইনের মতবাদে সরগরম | ডারউইন 
সে-যুগের মানুষের বিশ্বাসে ঘা দিয়েছেন, মরুভূতিতে আঘাত করেছেন। 
তার বক্তব্য ছিল মানুষ ঈশ্বর-স্ৃষ্ট নয় ; কোটি কোটি বছর ধরে বিবর্তনের 
ফলে মানুষ প্রজাতির সৃষ্টি হয়েছে। 

সেকালের ঈশ্বর-বিশ্বাসী মানুষ এই মতবাদ মানবে কেন? 
হ্যানসেন কিন্তু ডারউইনের শিক্ষায় প্রভাবিত হলেন। তার মনে এই 
বিশ্বাস জন্মালো, কুষ্ঠরোগ ভগবানের অভিশাপ নয়, নিশ্চয়ই কোন 
জীবাণু এই রোগ স্থ্টি করে। 

কুষ্ঠ.রাগের জীবাণু মা. লেপ্রা 

ভিয়েনা থেকে চর্মরোগ ও অণুবীক্ষণ যন্ত্রের ব্যবহার সম্বন্ধে শিক্ষা 
নিয়ে হ্যানসেন নরওয়েতে ফিরে এলেন। তার মনে তখন দৃঢ় বিশ্বাস 
জন্মেছে যে কুষ্ঠরোগ কোন জীবাণু দারা স্থষ্টি হয়। ভিয়েনা যাওয়ার 
আগে তিনি রোগীদের ক্ষতস্থানের ত্বক বায়োপংসি ক'রে (Sea খুব 
পাতলা টুকরো নিয়ে অনুবীক্ষণ ac দেখে ) হলুদ আভাযুক্ত ছোট লঙ্কা 
একজাতীয় জিনিষ দেখেছিলেন । তখন তিনি তার ওপরে বিশেষ 
গুরুত্ব দেন নি। প্রায় একই সময়ে ১৮৬৯ সালে শিলিং নামে আর 
এক বিজ্ঞানী সন্দেহ প্রকাশ করে ছিলেন, কষ্ট রোগ এই ক্ষুদ্র জীবাধু 
ছারা সৃষ্টি হয়। কিন্ত কোন প্রমাণ সেদিন তিনি দিতে পারেন নি। 

এদিকে ড্যানিয়েলসেন তখনও কুষ্ঠরোগ যে বংশগত এই মতবাদ 
প্রচার করছেন। হ্যানসেন ড্যানিয়েলসেন-কে গুরু হিসাবে শ্রদ্ধা 


করলেও তার এই মতবাদ মেনে নিতে পারলেন না। তিনি মনে: 


করলেন, কুষ্ঠ যদি বংশগত রোগ হয় নিশ্চয়ই রোগীর আত্মীয়দের মধ্যে 


নতুন রোগী বেশী সংখ্যায় পাওয়া যাবে। সেইজন্ত কুষ্ঠ-রোগাক্রান্ত 


৮২: 


করলেন) তিনি৷ দেখতে চেয়েছিলেন পরিবারের স্ুস্থলোক রোগীর 
রোগীর সংস্পর্শ ছেড়ে দিয়ে অন্যত্র বাস করলে তাদের কুষ্ঠরোগ হয় কি 
all নরওয়ে সরকার এই. সমীক্ষার জন্য অর্থসাহাষ্য করেছিলেন | 
এই পরীক্ষায় প্রমাণিত হোল, সুস্থ অবস্থায় রোগীর সংস্পর্শ ত্যাগ ক'রে 
অন্যত্র থাকলে তার রোগ হয় না। কুষ্ঠরোগ যে বংশগত নয়, এই, 
এই গবেষণায় তা প্রমাণিত হোল | 
এর মধ্যে ১৮৭৩ সালে ফেব্রুয়ারিতে _ড্যানিয়েলসেনে'র মেয়ে: 
স্টেফানি'র সঙ্গে তার বিয়ে হোল।* পাছে শ্বশুর মনে আঘাত পান 
সেই কারণে ড্যানিয়েলসেনে'র মতবাদের বিরোধিতা করা কঠিন হোল॥ 
তিনি ঠিক করলেন, কুষ্ঠরোগের কারণ যে বিশেষ এক শ্রেণীর জীবাঞ্ধু 
তা সন্দেহাতীতভাবে প্রমাণ করে তিনি বিজ্ঞানীমহলে পেশ করবেন। 
তার আগে কোন বিতর্কে নিজেকে আর জড়ারেন না | 
সুযোগ এলো! খুব SWE! ১৮৭৩ সালে ২৮ ফেব্রুয়ারি 
জোহানেস গল নামে এক রোগীর নাকের ভিতরের আস্তরণের ক্ষত- 
স্থানের তন্ত বায়োপংসি ক'রে তিনি এক ধরনের খুব ছোট অথচ. লম্বা 
ধরনের পদার্থ দেখতে পেলেন | তীর বিশ্বাস জন্মালো। এইগুলো নিশ্চয় 
কুষ্ঠ জীবাণু। কিন্তু ছু'একবার পরাক্ষায় সিদ্ধান্ত নেওয়া তো ঠিক aa! 
তিনি ৭ই মাৰ্চ ক্রিসটিয়ান লোটাফ নামে আর এক রোগীর ত্বকের ক্ষত 
রায়োপংসি ক'রে নমুনার মধ্যে প্রচুর সংখ্যায় একই ধরনের জীবাপ্ব, 
দেখলেন | কিন্তু তখনও তিনি স্থিরনিশ্চয় হতে পারছেন না এই তথ্য 
বিজ্ঞানীরা না-ও মানতে পারেন। 
দু’দিনের মধ্যে আবার সুযোগ এলো । অ্যানি নামে এক গুরুতর 
অসুস্থ রোগীর তখন চিকিৎস৷ চলছিল | তার ত্বকে বয়োপংসি করে 
প্রচুর জীবাণু পাওয়া গেল। ১০ ই মার্চ মেয়েটি মারা গেল। ১১ মার্চ 
তিনি তার শব ব্যবচ্ছেদ রুরলেন। দেখতে পেলেন, শরীরের বিভিন্ন 
যন্ত্রে প্রচুর সংখ্যায় একই ধরনের জীবাণু রয়েছে. এই-সব-জীবাণু জে 


* ষ্টেফান হক্ষ্মারোগে আক্রান্ত হন এবং শবয়ের সাত মাস পরে মারা যান | 


কুষ্ঠরোগ সৃষ্টি করে তাতে তখন আর সন্দেহের অবকাশ রইল Al | 


হ্যানসেন এই জীবাণুর নাম দিলেন- _মাইকোব্যাকটেরিয়াল লেপ্রা | 

এই আবিষ্কারের পরেও কিন্তু হ্যানসেন বিজ্ঞানীদের সামনে তা 
প্রকাশ করেন নি। ভয় ছিল, তার অল্প বয়েস, এদিকে শ্বশুর 
ড্যানিয়েলসেনের দেশ-বিদেশ এত নাম-ডাক ; তার মতবাদ বিজ্ঞানীরা 
না-ও মানতে পারেন | 

কিন্ত ঠিক এ-সময়ে হ্যানসেনের মতোই বক্তব্য অন্য দেশের 
বিজ্ঞানীর মুখ থেকে শোনা গেল। ভারতের সেনা-বিভাগের এক 
সার্জেন, মেজর কাটার-এর সঙ্গে হ্যানসেনের পরিচয় হোল। কুষ্ঠরোগ 
ভারতেও এক গুরুতর সমস্তা। মেজর কার্টার নিজেও আগ্রহী ছিলেন 
রোগের কারণ জানতে । হ্যানসেন মেজর-কে তার গবেষণার পদ্ধতি 
দেখালেন। মেজর কাটার হ্যানসেনের কর্মধারায় প্রভাবিত হলেন | 
শুধু তাই নয়, পরের বছর ১৮৭৪ সালে সরকারী “শ্বেত পত্রে হানসেনের 
গবেষণা-লন্ধ ফল তিনি প্রকাশ করলেন। হ্যানসেনের কাজ বিদেশী 
কাছেও স্বীকৃতি গেল। 
_ অবশ্ত হ্যানসেন নিজেও ইতিমধ্যে নরওয়ের চিকিৎসা-বিজ্ঞান 
পত্রিকায় তার গবেষণা পদ্ধতি ও কি ফল পাওয়া গিয়াছে, তা প্রকাশ 
করলেন। দেশ-বিদেশের বিজ্ঞানীমহলে সাড়া পড়ে গেল। কারণ 
এর আগে কেউ তো আর প্রমাণ করতে পারেন নি যে জীবাণু এ রোগ 
সৃষ্টি করতে পারে, যদিও অনেক সন্দেহ করেছিলেন। তীর প্রবন্ধ 
মাতৃভাষা ছাড়া ইংরেজী, ফরাসী ও জার্মান ভাষাতে অনুদিত হয়ে 
প্রকাশিত হোল | 

৮৮১ সালে লুঙ্গেগার্ড হাসপাতালের অধ্যক্ষ পদে নিযুক্ত হলেন 
হানসেন। সরকারকে তিনি বোঝালেন, রোগীদের বাড়ী থেকে সরিয়ে 
এস হাসপাতালে রাখলে নতুন রোগীর সংখ্যা কমতে থাকবে। সরকার 
উপদেশ মেনে নিয়ে নতুন আইন তৈরী করলেন, যার ফলে কুট 
রোগীদের হাসপাতালে ভতি হওয়া বাধ্যতামূলক কর! হোল। আইন 


৮৪. 


অনুযায়ী রোগীদের ভর্তি করতে গিয়ে দেখা গেল, শব্যা-সংখ্যা, রোগীর 
তুলনায় কম। সঙ্গে সঙ্গে নতুন হাসপাতাল হোল ।- রোগী খুঁজে 
হাসপাতালে আনা হোল । উদ্দেশ্য, কোনো রোগী তার পরিবারের 
মধ্যে নতুন রোগী WV করতে না পারে। (তখন কোন ওষুধ ছিল, 
না, সুতরাং সংক্রমণ রোধ করার উদ্দেশ্যেই এই ব্যবস্থা দেওয়া হয়েছিল। 
এখন অবশ্য কু্ঠরোগ চিকিৎসার জন্য অনেক ভাল ওষুধ আবিষ্কার 
হয়েছে যার ফলে চিকিৎসা ক'রে আজ কুষ্ঠরোগ সারানো 
সম্ভব |) 

কয়েক বছরের মধ্যে এই সঠিক পদক্ষেপের সুফল পাঁওয়া গেল। 
অনেক রোগী মারা গেল বটে, কিন্তু তাদের আত্মীয়দের নতুন ক'রে 
রোগ হোল না। ফলে রোগীর সংখ্যা কমতে আরম্ভ করল। শেষ 
উনবিংশ শতকের শেষ দিকে দেখা গেল, হাসপাতালে বহু শয্যা রোগীর 
অভাবে খালি আছে । কয়েকটি ওয়ার্ড বন্ধ করে দিতে হোল ৷ মোলডে 
শহরের একটি বড় কুষ্ঠরোগ হাসপাতালে যন্ষ্মারোগীদের জন্য 
স্যানাটেরিয়াম হোল | 

১৮৯৪ সালে ড্যানিয়েলসেনের মৃত্যুর পরে হ্যানসেন বার্জেন 
মিউজিয়ামে অধ্যক্ষ হলেন। ১৯০৯ সালে দ্বিতীয় আন্তর্জাতিক কুষ্ঠ 
কংগ্রেসে বিশ্বের বিভিন্ন দেশের বিশেবজ্ঞ-বিজ্ঞানীরা তার ডাকে সাড়া 
দিয়ে বার্জেন শহরে সমবেত হ'য়ে কুষ্ঠরোগ সম্বন্ধে আলোচনা করেন। 
সেই অধিবেশনে সকলে একমত হন যে কুষ্ঠরোগ আছে সেখানে এই 
পদ্ধতি প্রচলন করা উচিত। 

হানসেনের পদ্ধতি যে সঠিক ছিল তার প্রমাণ পাওয়া যায় এক 
ছোট্ট খতিয়ানে। ১৮৫৬ সালে নরওয়েতে কুষ্ঠরোগী ছিল তিন 
হাজার; আর ১৯৫২ সালে নরওয়ে-সুইডেনে কুষ্ঠরোগীর সংখ্যা মাত্র 
এগারো | 

কর্মযোগী হ্ানসেনের বয়স বৃদ্ধি পেলেও তীর কর্মক্ষমতা কমে নি, 


৮৫ 


9S বছরাবয়সে তিনি যখন নরওয়ের পশ্চিম উপকূলে সফর করছিলেন; 
CR সময়'১১ই ফেব্রুয়ারি সারাদিন পরিভ্রমণের পরে রাতে তিনি 
ঘুমোতে যান--অপরদিন সকালে বিছানায় দেখা গেল তার প্রাণহীন 
CH | j 

এইভাবে জীবনের শেষ দিনটি পর্যন্ত তিনি নিজেকে মানুষের সেবায় 
নিয়োজিত রেখেছিলেন। 


ইজিকম্যান : কাসিমির BIS : গোল্ডবার্জার 


পনের শতকে ইউরোপে ধর্মযুদ্ধ লাগল | নানা দেশ থেকে সৈন্যরা 
ইউরোপে আসতে লাগল; কেউ ঘোড়ায় চড়ে, কেউ পায়ে হেঁটে, 
আবার কেউ হয়ত জাহাজ চড়ে | 

অনেকে এল, আবার অনেকে পৌছোতে পারল al | কারণ তাদের 
মাড়ি ফুলে উঠেছে, দাতের গোড়া দিয়ে রক্ত পড়ছে। অনেকে ফিরে 
গেল। কেউ কেউ মরে গেল। 

ভাস্কো-ডা-গাম| সমুদ্র যাত্রা করলেন। বহু নাবিক একই রোগে 
মারা যায়। অনেক ক্ষেত্রে এমন হোত যে জাহাজ নিয়ে দেশে ফিরে 
আসার নাবিক পাওয়া যেত ai | 

তখনকার সমুদ্র যাত্রা তো এখনকার মত ছিল ali একটানা 
কয়েক সপ্তাহ ধরে জাহাজ চলত | 

এই ঘটনা সেকালে সকলের চোখে পড়েছিল, কিন্তু কারণটা কেউ 
জাঁনত alt 

সতের শতকে কমৌডর ল্যাংকাস্টার জানালেন লেবু, খেলে এই 
রোগ হবে না। পরে, এখন থেকে প্রায় দু'শ বছর আগে তার সমুদ্র 
যাত্রায় নাবিকদের জন্য টাটকা শাক-সজীর ব্যবস্থা করেছিলেন। সে 
যাত্রায় তার নাবিকদের স্কারভি হয়নি। বোঝা গেল টাটকা RET বা 
লেবুর অভাবে এক বিশেষ ধরনের রোগ হয় । তবে সেই FSA কোন 
উপাদান আমাদের রোগ থেকে রক্ষা করে তা অজানা থেকে গেল। 

ফা ae * 
গত শতকে পূর্ব ভারতীয় দ্বীপপুঞ্জে ওলন্দাজ সৈন্যদের এক ধরনের 


৮৭ 


রোগ হতে দেখা গেল। যার নাম বেরি বেরি। পা ফোলে, একটু 
ছাটের দুর্বলতা Al অনেক সময় মৃত্যুর কারণ হয়ে দাড়ায় । 

ডাঃ সরকার এক তরুণ ডাক্তারকে পূর্ব ভারতীয় দ্বীপপুঞ্জে পাঠালেন। 
ঘা আজ ইন্দোনেশিয়া নামে পরিচিত। সেদিন পর্যন্ত এটি ছিল 

- ডাচ কলোনী ডাক্তারটির নাম ক্রিস্ছিয়ান ইজিকম্যান। তিনি ১৮৯১ 

সালে পূর্ব ভারতীয় ছ'পপুঞ্জে গেলেন ডাচ সৈন্যদের বেরিবেরি রোগের 
কারণ খুঁজতে। আর সম্ভব হলে চিকিৎসার ব্যবস্থা করতে | 

ডাক্তার ইজিকম্যান নানা জায়গায় ঘোরেন, রোগী দেখা শোনা 
করেন, কিন্তু কোন কারণ খুঁজে পান না একদিন বাংলোর সামনে লনে 
বসে আছেন, সামনে কতকগুলো! মুরগী । রোজই এমন দ্যাখেন। 
কিন্তু মাটি থেকে কি খুঁটে খাচ্চে না, কেমন যেন ঝিমিয়ে পড়েছে। 
কয়েক সপ্তাহ ওদের দানা নেই, তাই ওরা চাল খাচ্ছে। সেই চাল যা 
সৈন্যদের খাওয়ান হচ্ছে। 


মনে প্রশ্ন এলো, আচ্ছা এই চালের জন্যে বেরিবেরি হচ্ছে কি? 
সৈন্যদের যে চাল খাওয়ানো হয় তা মেশিনে ছাটা, ধবধবে সাদা | 

কাউকে কিছু বললেন না । সাধারণ মানু, গরীবর। ব্যবহার 
করত টেকি ছটা চাল। তিনি মুরগীদের টেকি হাটা, লাল মোটা 
চাল খেতে দিলেন। ছু'দিনেই তারা সুস্থ হয়ে উঠলো। ডাঃ 
ইজিকম্যান বুঝলেন ওঁ লাল খোসায় এমন জিনিস আছে যা আমাদের 
বেরিবেরি হতে দেয় না। তিনি তখন মোটা লাল চাল এলকোহলে 
রেখে জলে ধুয়ে, সেই চাল ধোঁয়া জল রোগীদের খেতে দিলেন এবং 
তারা সুস্থ হয়ে উঠল | 

তিনি সরকার ও ডাক্তারদের তাঁর কথা বোঝাতে চেষ্টা করলেন 
কিন্তু কেউ তার কথা! শুনতে চায় না উল্টে তারা বলল, অর্থব্যয় আর 
পণ্ডখ্রম না করে. ফিরে যাও | 


ইজিকম্যান কর্তাদের দরজায় দরজায় ঘুরতে লাগলেন । একজন 


৮৮ 


তীর কথা মন দিয়ে শুনলেন, তারপরে ইজিকম্যানকে বললেন, 
“তোমার এ সিদ্ধান্তের প্রমাণ দিতে পার 7 

প্রমাণ পাওয়া গেল জেল খানাতে । সারা দেশে তখন প্রায় 
আড়াই লাখ কয়েদী | তাদের মধ্যে দেড় লাখের বরাদ্দ ছিল, মেশিন 
ছাঁটী চাল ৷ এদের মধ্যে চারশ জন বেরিবেরিতে ভুগছে, আর বাকী 
লাখ খানেক কয়েদী খায় টেকি ছাট! লাল মোট! চাল। তাদের 
বেরিবেরি দেখা গেল মাত্র ন’ জনের ৷ 

এতেও সরকারী কর্তারা বিশ্বাস করতে পারলেন না। তখন 
এ লাল চাল ফুটিয়ে তাঁর ফ্যান ফেলে নী দিয়ে রুগ্ন কয়েদীদের 
খাওয়ানোর ব্যবস্থা হল, কয়েক সপ্তাহের মধ্যেই তারা৷ সেরে উঠল | 

এর পরে সকলের: বিশ্বাস হল চালের লাল খোঁসাতে এমন কোন 
জিনিস আছে, যা আমাদের শরীরের জন্য খুব দরকীর । কিন্তু এ 
পর্যন্ত । কেউ ল্যাবরেটারীতে বসে এ লাল জিনিষটা কি wi জানবার 
চেষ্টা করেন নি। 

শেষ পর্যন্ত ১৯১২ সালে ডাঃ কাসিমির ফ্যাংক ইংল্যাণ্ডের লিষ্টার 
ল্যাবরেটারীতে গবেষণা করে বললেন, এট! এক প্রকার “এমাইল', 
যা আমাদের জীবন ধারণের পক্ষে অপরিহার্য ৷ তিনি এই বিশেষ 
জিনিসটাঁর নাম দিলেন ‘ভিটামিন’ ৷ লাতিন ভাষায় “ভিটা কথাটির 
মানে হোল প্রাণ এবং এমাইন, a বেরিবেরি রোগের লক্ষণ দূর 
করতে পেরেছিল | 

ডাঃ কাঁসিমির ফ্যাংক এর জন্ম পোলাণ্ডে। লেখাপড়া শিখে 
ছিলেন নিজের দেশে । পোলাণ্ডে তখন ‘জার’ এর শীসন। দেশের 
লোকের কোন স্বাধীনতা, নেই । ডাঃ ফ্যাংক দেশ ছেড়ে এলেন 
লণ্ডনে | টাকা রোজকারের উদ্দেশ্য নিয়ে দেশ ছাড়েন নি, গবেষণা 
করার সুযোগ পাওয়ার জন্যে দেশ ছেড়েছিলেন | 

সুযোগ পেয়েও গেলেন তিনি ইংল্যাণ্ডে লিষ্টার ইনস্টিটিউটে 

গবেষণার সুযোগ পেলেন | সেখানে তিনি চালের উপরের লাল খোসা 
আলাদা করে রোগীকে খাইয়ে বেরিবেরি রোগ সারাতে পেরেছিলেন | 

ইজিকম্যান ও ফ্যাংক এর গবেষণার খবরে উৎসাহিত হয়ে বিশ্বের 
নানা দেশের গবেষকর! ভিটামিন নিয়ে গবেষণা, করতে এগিয়ে এলেন | 
ভাল খাবারের অভাবে যে নানা রকম রোগ হয় তা জানা ছিল ; এখন 
বোঝা গেল শুধু খাবারের মান বা৷ পরিমাণ নয়, খাবারে ভিট[মিনের 
অভাব থাকলে নানা রকম রোগ হতে পারে | 


বহু বছর আগে হিপোক্রেটন বলেছিলেন, রাতকানা রোগ 
খাবারের অভাবে হতে পারে। যাদের হয়েছে, তাঁদের ঝীড়ের 
লিভার ও মধু খাওয়ালে তারা দৃষ্টি ফিরে পাবে ৷ সেই সুত্র নিয়ে 
আমেরিকার উইদকনসিন Saat ডাঃ এলমার ম্যাককোলাম 
খুঁজতে লাগলেন -ন্লেহ জাতীয় খাবারে কৌন ভিটামিন আছে কি 
না? আর যদি থাকে তার প্রকৃতি কি? 

দেখা গেল, দুধ, মাখন ও ডিমের মধ্যে এমন এক ভিটামিন 
আছে যা অন্ধত্ব নিবাঁরণে সাহায্য করতে পারে | ডাঃ ম্যাককোলাম 
এই বিশেষ ভিটামিনের নাম দিলেন ভিটামিন-এ । এই ভিটামিনের 
অভাব হলে অক্ষিগোলকের উপরের পর্দা খসখসে হয়ে চোখে ক্ষত 
সৃষ্টি হয়ে দৃষ্টি শক্তি নষ্ট হয় । শরীরের চামড়া নানা জায়গায় ছোট 
কাটার মত দেখায় | চলতি ভাষায় অনেকে একে পদ্ম কাটা বলে। 

প্রায় একই সঙ্গে ইউরোপের বিজ্ঞানীরা জানালেন তারা কড 
মাছের লিভার থেকে এক প্রকার তেল পেয়েছেন । Stal জানালেন 
এই তেলে ভিটামিন ‘এ’ ছাড়া আর এক প্রকার ভিটামিন আছে, 
যার নাম ভিটামিন “ডি? 1 

এই 'ডি-ভিটামিনের অভাব হলে শিশুদের হাড় খুব দুর্বল হয়, 
বেকে যায়। রিকেট নামে হাড়ের রোগ হতে পারে খুব ছোট বসে 
গর্ভবতী নারী বা নবজাতকের মা এই ভিটামিনের অভাবে হাড়ের 


ae 


সুকুতর AAA ভুগতে পারে । কোমরে ব্যথা, খুঁড়িয়ে চলতে দেখা 
যায় এই রোগীদের | 

ভিটামিন আবিষ্কারের খবর পেয়ে সার! পৃথিবীতে বিজ্ঞানীরা 
দারুণ উৎসাহে নতুন নতুন ভিটামিন সন্ধান করতে লাগলেন । 
১৯২৭ সালে কলম্বিয়া বিশ্ববিদ্যালয়ে ডাঃ আলফ্রেড হেসে'র নেতৃত্বে 
ও উইসকনসিন বিশ্ববিগ্ভালয়ে ডাঃ হ্যারি স্টাইনবেকে'র নেতৃত্বে দু'দল 
বিজ্ঞানী তেল ও খাবারে অতিবেগুনি রশ্মি প্রয়োগ করে পরীক্ষা 
করেছিলেন । ডাঃ স্টাইনবেক রশ্মি প্রয়োগ করলেন চবি আর অলিভ 
(তেলে । আর ডাঃ হেন তিনি ও কার্পাস তেলে ৷ এর পর. পরীক্ষায় 
দেখা গেল এঁ তেলে ভিটামিন ‘ডি’ তৈরী হয়েছে । 

এই প্রসঙ্গে বলা যায় সূর্যের আলোয় যে অতি-বেগুনি রশ্মি 
আছে তার প্রভাবে গ্রীষ্ম প্রধান দেশের মানুষের শরীরে চামড়ার 
ঠিক নীচের স্তরে ৭-ডি হাইড্রোকেলেষ্টরেরল থেকে ভিটামিন এডি” 
স্থষ্টি হয় এবং চামড়ার নীচে রক্তবাহী শিরার মাধ্যমে রক্ত প্রবাহে 
মিশে যায়|. 

ভিটামিন ‘fe লিভার, ডিমের কুন্তম এবং ata মধ্যেও ভাল 
পরিমাণে থাকে, যেহেতু সূর্যের, আলোর প্রভাবে ভিটামিন “ডি! 
AP হয়, সেই জন্য যে দেশে সুর্যের আলো বেশী সে দেশে ভিটামিন 
“FSA অভাব খুব কম ক্ষেত্রেই দেখা যায়। তবে অভাব হতে পারে 
নবজাত শিশু ও তাদের মা'দের ক্ষেত্রে, যদি তারা পুষ্টিকর খাবার 
না পায় এবং সুর্যের আলোয় আনার Balt না থাকে। অবশ্য 
এই সব তথ্য জানা গিয়েছে অনেক পরে | 

বিভিন্ন তেল ও খাবারে অতি বেগুনি রশ্মি প্রয়োগের অভিজ্ঞতা 
দু'জন বিজ্ঞানী প্রকাশ করলেন। তবে ডাঃ স্টাইনবেক এই তথ্য 
তাড়াতাড়ি মেডিকেল জার্নালে প্রকাশের জন্য জমা দেওয়ায় আবিষ্কারের 
FOU তর দলই পেলেন। আর ডাঃ হেস এক চিকিৎসক সন্মেলনে 
এই তথ্য প্রকাশ করলেন কয়েক সপ্তাহ পরে 


৯১ 


এই ভাবে সারা বিশ্বে নিত্য নতুন ভিটামিন আবিষ্কারের প্রতি- 
যোগীত| চলছে, তখনও কিন্তু ডাঃ ইজিকম্যান ও ডাঃ ফাংকের সেই 
চালের উপরের লাল রং এর খোসাটিতে কি আছে তা কেউ বুঝতে 
পারেন fl খোসার উপকারীতা, আবিষ্কারের প্রায় সতের বছর 
পরে ১৯২৯ সালে রসায়ন বিজ্ঞানীরা সেই চালের খোসাকে বিশ্লেষণ 


করেন, আর তার নাম দিলেন ভিটামিন “বি, যদিও এই ভিটামিন 


সর্বপ্রথমে আবিষ্কার হয়েছিল | 

আরও পরে জানা গিয়েছিল এই ‘বি’ ভিটামিনের মধ্যে একরকম 
নয়, আরও কয়েক রকম জীবন রক্ষার সম্পদ রয়েছে_যার অভাবে 
নানা রকম রোগ হতে পাঁরে | “বি' ভিটামিনের যে অংশটি বেরিবেরি 
রোগ প্রতিরোধ করে তার নাম দেওয়া হোল বি-_১, রাসায়নিক 
নাম থিয়ামিন হাইডোক্লোরাইড | অপর অংশগুলি হোল রিবো ফ্লোভিন, 
যাঁর অভাবে জিভে ঘা, ঠোটের কোনে ঘা হবে। অন্ত এক অংশ 
নিকৌটিনিক আ্যাঁসিড বা নিকেটিনামাইভ । এই ভিটামিনের অভাবে 
পেলাগ্রা, নামে এক ধরনের মারাত্মক রোগ হয় । এই সব তথ্য অবশ্য 
আগে জানা ছিল না-_জানা গিয়েছে, অনেক পরে | 

পেলেগ্রা রোগকে বলা হোত গরীব মানুষের রোগ । কারণ 
গরীবদের মধ্যেই এই রোগ বেশী দেখা যেত। রোগীর গায়ে লাল 
ফোসকা হোত, যা পরে ফেটে গিয়ে ঘা হোত । রোগের কারণ কেউ 
জানত নাঁ। সন্দেহ করা হত কোন জীবাণু দ্বারা এই রোগ হয়। 

১৯১৫ সালে ডাঃ গোল্ডবার্জারকে এই রোগের কারণ আর 
চিকিৎসার উপায় খুঁজে বার করতে নির্দেশ দিলেন আমেরিকার 
পাবলিক হেলথ বিভাগ | 

যোগ্য লোককেই দায়িত্ব দেওয়া হয়েছিল । কারণ দারিদ্র যে কি, 
তা গোল্ডবার্জার হাড়ে হাড়ে জানতেন। বাবা ছিলেন চেকো- 
ল্লোভকিয়ার এক গরীব ভাগচাষী । প্রীণান্ত পরিশ্রম করেও aie | 
ছু'বেলা খাওয়া জুটতো না শেষে দেশ ছেড়ে পালালেন আমেরিকায় | 


৯২ 


ডেভিড গোল্ডবাজার 


তখন গোল্ডবার্জরের বয়েস মাত্র সাত বছর ৷ সে দেশে গিয়ে 
নিউইয়র্কের কাছে এক বস্তির মধ্যে মুদিখানী দোকান করলেন তার 
বাবা। ছোট গোল্ডবা্জীর বাবার কথ! মত জিনিষ নিয়ে খদ্দেরদের 
বাড়ী বাড়ী পৌছে দিয়ে আসে | 

কিন্ত লেখাপড়ায় তাঁর ভীষণ ঝৌক ৷ অবসরের সময়টুকু সে নষ্ট 
করতে চায় Ali সুযোগ পেলেই বই নিয়ে বসে। ছেলের পড়ায় 
আগ্রহ দেখে বাবা তাকে দোকান থেকে সরিয়ে স্কুলে পাঠালেন ৷ 
একের পর এর এক বাধা পার হয়ে পঁচিশ বছর বয়সে ডাক্তার হয়ে 
আমেরিকার মেরিন হাসপাতালে চাকরি নিলেন । ১৯১৪ সালে 
হাসপাতাল তরুণ ডাঃ গোল্ডবাজীর'কে পেলাগ্রার কারণ খুঁজতে 


৯৩ 
০ 


পাঠালো, সঙ্গে আরও একচল্লিশ জন সহকারী ৷ হাজারে হাজারে 
লোক মরছে, ল্যাবরেটরৌতে গবেষণা করে কোন কারণ খুঁজে পাওয়া 
যাচ্ছে না। দেখা যাক এঁ কৃতি তরুণ ডাক্তার রোগের কারণ বা তার 
প্রতিকার জানাতে পারে কি al | 

এ বছরেই মিসিসিপি শহরে ভীষণ ভাবে পেলাগ্রা দেখা দিল | 
অনাথ আশ্রমে রোজ শিশুরা মারা যাচ্ছে । গোল্ডবার্জীর একটি 
অনাথ আশ্রমে গিয়ে দেখলেন, ২১১ জনের মধ্যে ১৮৬ জনের পেলাগ্রা | 
কেন? এই কেন'র উত্তর জানতে খাবার ঘরে গেলেন তিনি, দেখা 
যাক এরা কি খায়। তখন সবে ভিটামিন আবিষ্কার হয়েছে। 

ডাঃ গোল্ডবার্জার দেখলেন, বয়েস হিসাবে ছেলেদের ছুভাগে 
রাখ! হয়েছে । বেশী বয়সের ছেলেদের পরিশ্রম করতে হোত, তারা 
খেতেও পেত বেশী । আর পেত একটু দুধ, মাংস, ডিম, মাখন । 
কম বয়সীরা৷ পেত বিস্কুট, ভাত, ঝোলা গুড়, কফি আর আলুসেদ্ধ | 
আর এরাই ছিল পেলাগ্রা'র শিকার | - 

ডাঃ গোল্ডবার্জারের সিদ্ধান্ত হোল খাবারে কিছু একটা অভাবের 
জন্য নিশ্চয়ই এই রোগ হচ্ছে। একটু দুধ, ডিম, মাংস খেতে দিলেই 
রোগ সেরে যাবে। 

কিন্ত তার কথা কেউ মানতে চায় না। একে তো তার কম বয়েস, 
তার ওপর কর্তাদের মাথায় বদ্ধমূল ধারণা ছিল, এই রোগ হয় 
জীবাণু দ্বারা | 

গোল্ডবার্জার কিন্তু থামলেন না। মিসিসিপি'র এ অনাথ 
আশ্রমে সব শিশুকে মাংস, ডিম, দুধের ব্যবস্থা! করলেন | বছর ঘুরে 
১৯১৫ সাল এলো! | এ বছর মিসিসিপি শহরে ১৫৩৫ জন পেলাগ্রা'তে 
মারা গেল, কিন্তু অনাথ আশ্রমে একজনও মরল না যেখানে প্রতি বছর 
শতাধিক শিশু মারা যেত ৷ 

কিন্ত তবুও লোক বিশ্বাস করতে রাজী নয়। গৌল্ডবার্জীর কিন্তু. 
হাল ছাড়লেন না। মিসিসিপি জেলে কয়েদীরা ভাল খাবার পেত | 


৯৪ 


বুঝিয়ে স্থঝিয়ে এগারোজন কয়েদীকে নিচুমানের খাবার খেতে রাজী 
করালেন। তাদের মধ্যে ছ'জনের পেলাগ্রা হতে দেখা গেল | 

তবুও কর্তারা বিশ্বাস করতে চায় না । বড় বড় ডাক্তাররা যেখানে 
বলছেন এই রোগ হয় জীবাণু দ্বারা, সেখানে সেদিনের পাশ করা 
ছোকরা ডাক্তার অন্য কথা তার! মানবেন কেন? 

তখন গোল্ডবার্জীর আর এক ধাপ এগিয়ে গেলেন। তিনি 
রোগীর রক্ত নিজের শরীরে ইনজেকশন নিলেন। কিছু হোল না | 
তারপরে রোগীর ক্ষতের খোসা দিয়ে পিল তৈরী করে নিজেরা খেলেন । 
কারও পেলাগ্রা খেলেন | এত সব করা সত্বেও অবিশ্বাসীদের মনের 
সন্দেহ ঘুচল না৷ | 

এর পরে গৌলডবারজার তার স্ত্রী মেরী'কে পেলাগ্রা রোগীর রক্ত 
ইনজেকশন দ্রিলেন। তারও কিছু হোল না । 

খবর আর চাপা থাকল না| খবরের কীগজও বেশ ফলাও করে 
লিখল একথ| ৷ তখন লোকদের কিছুটা বিশ্বাস হোল যে ভাল খাবার 
দিতে পারলে বোধ হয় পেলাগ্রা রোগ হবে নাঁ। এত চেষ্টার পরে 
চাবীর ডাক্তার ছেলের পরিশ্রম সার্থক হোল। পরে গবেষণা করে 
জানা গেল ভিটামিন ‘a এক উপাদান নিকোটনিক জ্যাসিডের 


অভাবে পেলাগ্র। হয় । 


* ¢ * 

ভিটামিন বি-কমপ্লেকস তিনটি গুরুত্বপূর্ণ অংশ olen করার 
পরও কিছু থেকে গেল। আমেরিকার বোসটন শহরের ডাঃ জর্জ 
চিনোট সেই প্রশ্নের উত্তর খুঁজতে লাগলেন | সেই অজান! জিনিষটা 
কি হতে পারে ? তার চোখে পড়েছিল কয়েক ধরনের রক্তাল্পতা রোগে 
গরু-ভেড়ার লিভার বা মাছের তেল খাওয়ালে রোগী খুব তাড়াতাড়ি 
সুস্থ হয়ে ওঠে । তিনি বুঝলেন যকৃতে বা মাছের তেলে এমন কোন: 
অজানা জিনিষ আছে যা রোগীর হাড়ের ভিতরে মজ্জীয় লোহিত 
কণিকা স্থষ্টি করতে সাহায্য করে | 


৯৫ 


ডাঃ মিনেটের এই পরীক্ষার খবর চাপা রইল ন! ৷ অন্ত বিজ্ঞানীরা 
যকৃতে'র নির্যাস তৈরী করে রোগীদের ইনজেকশন দেওয়ার ব্যবস্থা 
করলেন | 

বহুবছর ধরে এই পদ্ধতিতে রক্তাল্পতা রোগের চিকিৎসা করা 
হয়েছিল | শেষে গত বিশ্বযুদ্ধের সময় টেকসাস বিশ্ববিদ্ঠালয়ের ডাঃ 
উইলিয়াম ও তার সহযোগীরা লক্ষ করলেন স্পিনাক পাতায় এমন 
জিনিষ আছে al লিভারের মত রক্তাল্পতা, রোগে ভালই কাজ দেয়। 
যেহেতু এই ভিটামিন স্পিনাক শাকের পাতায় পাওয়া গেল তাই নাম 
দেওয়া হোল ‘ফলিক aie; কারণ পাতার বৈজ্ঞানিক নাম' 
ফলিয়েজ। পরে জানা গেল লিভার ও স্পিনাক ছাড়া ফলিক আ্যাসিভ 
শিম, কয়েক জাতের ছত্রাক ও ঈষ্টের মধ্যে পাওয়া যায় | 

এর পরে ল্যাবরেটারীতে কৃত্রিমভাবে ফলিক আযাসিভ তৈরীর চেষ্টা 
চলতে থাকল | অনেক চেষ্টায় যদিও বা ফলিক আ্যাসিভ তৈরী করা 
সম্ভব হল কিন্তু রোগীর ওপর ব্যবহার করে কোন ফল হল না। 
নিশ্চয়ই ফলিক আযাসিড তৈরী করার প্রক্রিয়ায় কৌন অংশ বাদ পড়েছে 
বা নষ্ট হয়েছে। 

তখন আমেরিকার লেডারলে ল্যাবরেটারী এগিয়ে এলেন; তারা 
একবার চেষ্টা করে দেখতে চীন | 

সম্মতি পাওয়া গেল। ডাঃ FA রাওএর নেতৃত্বে যোলজন 
গবেষক ল্যাবরেটারীতে ভিটামিন ‘fa সংশ্লেষণ আরম্ভ করলেন | 
কোম্পানি কয়েক হাজার ডলার দিয়ে বললেন, খরচের জন্তে ভেব না 
ACA করে যাও | 

ভিটামিন ‘বি বিশ্লেষণ করা হল। লেভারলে বিজ্ঞানী দল খুঁজতে 
লাগলেন আর কোথায় ফলিক আযাসিভ পাওয়া যায়। সম্ভব-অসম্ভব 
সব জায়গায় খুঁজতে লাগলেন । শেষে প্রজাপতির পাখার হলুদ রঙ'এ 
Siw | 

সেই রং বিশ্লেষণ করার পরে ল্যাবরেটারীতে কৃত্রিম উপায়ে ফলিক 

আ্যাসিড তৈরী করা ASA হল। হাসপাতালে যে সব রোগীরা 
রক্তাল্সতায় ভুলছিল তাদের ওপর কৃত্রিম উপায়ে তৈরী ফলিক আ্যাসিড 
ব্যবহার করে আশাতীত ভাল ফল পাওয়া গেল | 
- ইতিমধ্যে আরও ভিটামিন অবি্ষার হয়েছে আরও গবেষণা 

চলেছে । লেবুর মধ্যে ভিটামিন “সি' অনেক আগেই আবিষ্কার হয়েছে। 
১৯২৮ জালে জেণ্ট-গিওরগি কিডনির উপর দিকে স্থপ্রারেনাল 
করটেকস এই ভিটামিন পৃথক করতে পেরেছিলেন | তবে ভিটামিন 
‘aa অভাব মানুষ ও গিনিপিগ ছাড়া আর কোন প্রাণীর ক্ষেত্রে দেখা 
যায় না। জেন্ট-গিওরগি টম্যাটো ও শাক সবজীর মধ্যে এই 
ভিটামিনের সন্ধান পেয়েছিলেন | লেবুর মধ্যে যে এই ভিটামিন আছে 
অনেক বছর আগে থেকেই জানা ছিল । পরে ১৯৪০ সালে ক্রানডন 
শাক শবজী না খেয়ে ভিটামিনের অভাব We করে নিজের ওপর স্কীভি 
রোগ স্থষ্টি করেছিলেন | 

ভিটামিন ‘ই’ আবিষ্কার হোল | এটিও অতি প্রয়োজনীয় ভিটামিন; 
শরীর রক্ষার জন্য তো বটেই, প্রজাতির বংশ রক্ষার জন্য এটি 
অপরিহার্য ৷ ; 

১৯২২ সালে ইভান্স ও বিশপ এবং পরের বছর সিওর দেখালেন 
এই ভিটামিন পাওয়া যায় লেটুস, আলফা ও কডলিভার তেলে। 
১৯৩৬ সালে ইভানস হুইটজার্ম তেল, তুলো বীজের তেল থেকে 
এই ভিটামিন পৃথক করতে পেরেছিলেন । ১৯৩৮ সালে বার্জ, BY, 
স্মিথ প্রত্যেকে alain ভাবে বিটা-টকৌফেরল থেকে এই ভিটামিন 
কৃত্রিম উপায়ে তৈরী করতে পেরেছিলেন | 

যখন ভিটামিনের কথা কেউ ভাবেনি সেই সময় ১৮৯০ সালে 
পাম লক্ষ্য করেছিলেন সুর্যের আলোর অভাবে হাড়ে এক প্রকার রোগ 
হয়। প্রমাণ হিসেবে ১৯১৮ সালে মেলানবি কুকুর ছানাদের কৃত্রিম 
ভাবে ভিটামিনের অভাব ঘটিয়ে রিকেট AE করতে পেরেছিলেন ॥ 
তখন ভিটামিন নিয়ে বিজ্ঞানী মহলে তৌলপাঁড় চলছে। এর ঠিক 


৯৭ 


পরের বছরেই হ্যারিয়েট চিক এবং হালডাস৷চনসক্কি আলাদা 


ল্যাবরেটারী গবেষণা করে প্রমাণ করলেন কডলিভার তেল, সুর্যের 


আলো ভিটামিন “ডি'র অভাব ঘটতে দেয় ন! এবং faced: প্রতিরোধ, 


করতে পারে | 

এই শতকের SAS থেকে মধ্য পর পর্যন্ত অনেক ভিটামিন 
আবিষ্কার হল |. পরে দ্রেখা গেল এই ভিটামিনের অপব্যবহার আরম্ভ 
হয়েছে। সাধারণ মানুষের মনে হল, যেহেতু ভিটামিন খাগ্চপ্রাণ__ 
সুতরাং এটি খেলে শরীরে শক্ত হবে, তাজা থাকবে, আর অসুখ fae 
হবে কম। 

কিন্তু এই ধারণা মারাত্বক ভুল, যে ভিটামিন জলে দ্রব হয়, 


যেমন ভিটামিন ‘বি’ ও “সি” তা বেশী খেলেও শরীরে ভাল না হলেও», 


ক্ষতি হবে না। কারণ তা শরীরে জমে থাকবে নাঃ প্রস্রাবের সঙ্গে 
বেরিয়ে যায় | 


তবে ভিটামিন «এ, fe, ই ও ‘কে’ প্রভৃতি যেগুলি তেলে দ্রব' 
সেগুলি থেকে সহজে বেরিয়ে যায় না। শরীরে জমে থাকে । ফলে' 


পরে নানা রকম মারাত্মক রোগ স্থষ্টি করতে পারে | 

তবুও অজ্ঞ মানুষ স্বতগ্রবৃত্ত হয়ে ভিটামিন খেয়ে চলেছে, নিজের 
শরীরের ক্ষতি করছে । আমাদের দৈনন্দিন খান্ত থেকে ভিটামিন 
সৃষ্টির উপাদান পেয়ে থাকি। বিনা দরকারে ভিটামিন খাওয়া হলে 
শরীরের নিজন্ব ভিটামিন স্থষ্টি ব্যাহত হয়। সুতরাং যাদের ভিট।মিন 
কিনে খাওয়ার আর্থিক সঙ্গতি আছে, তাদের জানা উচিত, দরকার 
নাহলে ভিটামিন খাওয়া ঠিক নয়। অপ্রয়োজনে ভিটামিন খেয়ে তারা! 
জাতীয় সম্পদ নষ্ট করছেন, যাদের সত্যই ভিটামিনের অভাব 
তাদের বঞ্চিত করছেন । ভিটামিন তাঁদেরই দরকার বারা গরীব,. 


পুষ্টিকর খাবার পায় না, নানা রকম রোগে ভোগে; আর থাকে. 
বস্তিতে বা! ফুট পাথে। 

তখন প্রথম বিশ্বযুদ্ধ চলছে। দক্ষিপভারতে মাদ্রাজ মেডিকেল 
কলেজের রেজিষ্টারের ঘরে প্রবেশ করল এক যুবক ৷ তার কাছে সে 
প্রকাশ করন মনের বাসনা ৷ ছেলেটি ডাক্তারী পড়ার জন্য মেডিকেল 
কলেজে ভি হতে চায় ৷ সে তখন বি. এস-সি পড়ছে | 

‘তুমি col বিজ্ঞান পড়ছো, তোমার হঠাৎ ডাক্তারী পড়ার ইচ্ছে 
হোল কেন? 

কিছুমাত্র দ্বিধা না ক'রে ছেলেটি উত্তর দিলো, “আমি স্প্রিং 
(9:5০ ) রোগের ওষুধ আবিষ্কার করতে চাই), 

রেজিষ্টার জোরে হেসে উঠলেন । ছেলেটি এমন এক রোগের ওষুধ 
আবিষ্কার করতে চায়, যার কারণ ইউরোপ ও আমেরিকার বিজ্ঞানীদের 
কাছেও অজানা | 

কিন্ত ছেলেটির মুখে তিনি কি দেখেছিলেন জানা নেই, তার কথায় 
প্রভাবান্বিত হয়ে তাকে মেডিকেল কলেজে ভি করে নিলেন 
সে-সময়ে ডাক্তারী পড়ার কলেজে ভতি হতে এত বাধানিবেধ ছিল না 
ছাত্র প্রশ্নের ঠিকমত উত্তর দিয়ে কর্তৃপক্ষকে খুশী করতে পারলে তাঁকে 
উচ্চশিক্ষার জন্য ভতি হবার সুযোগ দেওয়া হোত । 

যে ছেলেটিকে সেদিন মাদ্রাজ মেডিকেল কলেজে ভতি কর! হোল, 
তার নাম ইয়েলাপ্রাগড়া সুব্‌বা রাও ।  মীদ্রীজের কলেজে বিজ্ঞান 
পড়ছিল । চোখের সামনে ধীরে ধীরে মরে যেতে দেখল তার ছোট: 
ভাইকে । রোগে তার রং হয়েছে ফ্যাকাসে, জিভ ফুলে উঠেছে, 
পাতলা পায়খানা হচ্ছে । রোগের নাম নাকি স্প্র+। যে চিকিৎসক 
তার ভাই-এর চিকিৎসা করছিলেন, তিনি খোলাখুলি স্বীকার করলেন, 

এ রোগের চিকিৎসা তে| নেই-ই, এমনকি রোগের কারণটিও কেউ 
জানে না। 
খুব অবাক হলেন Val রাও; রোগের কারণই যখন অজানা, 
তখন মিথ্যে চিকিৎসার ভড়ং ক'রে কী লাভ? সেদিন তরুণ সুব্বা 
রাও কঠিন শপথ নিলেন, তাকে ডাক্তার হতে হবে এবং “সরু” রোগ 
নিরাময় করতে পারে এমন ওষুধ খুঁজে বার করতে হবে | 
তিনি সেদিন মেডিকেল কলেজে ভন্তি হবার জন্য আবেদন রেখেছিলেন 
রেজিষ্টারের কাছে এবং আমাদের অশেষ সৌভাগ্য যে সেদিন সেই 
অফিসার সরকারী আইন-কান্তুনের দোহাই দিয়ে সুব্বা রাও-এর 
আবেদন প্রত্যাখান করেন নি। 
ইয়েলাপ্রাগড়া RA রাওএর জন্ম ১৮৯৬ সালে জুলাই মাসে, 
মাদ্রাজ প্রেসিডেন্সিতে, আজ যে দেশের নাম তামিলনাডু ৷ 

সেইজন্য 


বাবা সরকারী কেরাণী, সামান্য রোজগার ৷ . পড়ার খরচ কি sre 
দেবেন? 

কিন্তু মনে যার দুর্বার ইচ্ছা, তার উদ্দেশ্য সিদ্ধির পথে কোন বাধাই 
বাধা হ'তে পারে না। সাহায্য দিতে এগিয়ে এলেন কয়েকজন বন্ধু 
ও আত্মীয়। তাদের সাহায্যে তিনি শেষ পর্যন্ত মেডিকেল গ্রাজুয়েট 
হলেন মাদ্রাজ বিশ্ববিদ্যালয় থেকে ১৯২১ সালে । একই বছরে তিনি 
বিশ্ববিদ্যালয় থেকে এম. এস-সি. ডিগ্রি পেলেন। তার পরে তিনি 
মেডিকেল কলেজে ফিজিওলজি'র ডেমন্সট্রেটর হলেন অল্প সময়ের জন্য 
১৯২১-১৯২২ সালে এইভাবে তার সাধনার প্রথম অংশে তিনি সফল 
হলেন | 

কিন্তু তার উদ্দেশ্য তে! ডাক্তার হয়ে পয়সা রোজগার করা নয়। 
তিনি ডাক্তার হয়েছেন এক মহৎ উদ্দেশ্য নিয়ে । আবিষ্কার করতে 
চাঁন এমন এক রোগের ওষুধ, যে রোগের কারণ তখনও বিজ্ঞানীদের 
অজানা | 


উদ্দেশ্য সিদ্ধির জন্য তিনি লণ্ডনে গিয়ে স্কুল অব ট্রপিক্যাল 
মেডিসিন'এ Sf হলেন এবং পরের বছর ট্রপিক্যাল মেডিসিনে 
ডিপ্লোমা পেলেন | 

লণ্ডনে তার সঙ্গে আমেরিকার হার্ভার্ড বিশ্ববিদ্যালয়ের অধ্যাপক 
য়িচার্ড হ্রংএর পরিচয় হয় । স্ব বাঁ রাও তাকে SI? সম্বন্ধে প্রশ্ন 
ক'রে ব্যতিব্যস্ত ক'রে তুললেন। শেষে অধ্যাপক বললেন, “দেখ, 
তোমার প্রশ্নের উত্তর আমার জানা নেই। তবে তুমি যদি হাঁভী্ডে 
আস, A,” সম্বন্ধে গবেষণার অনেক সুযোগ পাবে» ১৩ 

AIA রাও AAA ছাড়লেন না। মাত্র পঁচিশ ডলার হাতে 
নিয়ে এ বছরেই আমেরিকায় পাড়ি দিলেন ১৯২৩ সালে । কিন্ত এ 
- টাকায় কদিন চলতে পারে ? স্থতরাং তাকে কাজ নিতে হ'ল 
হাসপাতালের রাম্নাঘরে। বিশ্ববিদ্যালয় হাসপাতালে আর্দালির 
কাজ নিলেন তিনি, পথের বিড়াল ধরে গবেষণাগারে সরবরাহ করতে 


১৮) 


MR) না ক'রে উপায় কি? গবেষণা তে দূরের স্বপ্ন, পেটের 
ক্ষিদে মেটানোই তখন বড় ATT | 

কিন্তু কৌন বাধা, তা সে যতই কঠিন হোক, তাকে দমাতে পারে 
নি। প্রায় বছর খানেক কষ্ট করার পর তিনি এক গবেব্ণা-বৃত্তি 
গেলেন হার্ভার্ড বিশ্ববিদ্যালয় থেকে । এই বৃত্তি শেষ হতে তিনি 
আর একটি বৃত্তি পেলেন রকেফেলার ফাউন্ডেশন থেকে । ১৯২৫ 
সালে তিনি ও হার্ভার্ডের বায়োকেনিষ্টির অধ্যাপক ডাঃ fers 
‘কলোরিমিটার’ যন্ত্রের সাহায্যে শরীরে ফদ্ফরাস নির্ণয়ের পদ্ধতি 
অবিষ্কার করেন! ১৯২৭ সালে তিনি ও ডাঃ ফিস্‌্কে ছুটি মৌলিক 
গবেষণা প্রবন্ধ প্রকাশ করেন | সেই প্রবন্ধে পেশী সক্কোচনের ফলে 
শরীরে কী রাসায়নিক পরিবর্তন হয়, সেই বিষয়ে তারা আলোকপাত 
করেন | 

ফসফরাস নিয়ে গবেষণা করার সময়ে তিনি যকৃতে এমন রাসায়নিক 
পদার্থের সন্ধান পেলেন যা ‘পারনিসিয়াস এনিমিয়াঠরোগ চিকিৎসায় 
wien | এই কাজের মধ্যে তিনি পি-এইচ ডি’র জন্য গবেষণাপত্র 
জমা দেন | এবং ১৯৩০ সালে ডিগ্রি অর্জন করেন | প্রায় একই সময়ে 
হার্ভার্ড মেডিকেল স্কুন-এ বায়োকেমিন্ট্রির শিক্ষকের কাজ পান । 

শিক্ষকতার সঙ্গে সঙ্গে গবেগণ! চলতে থাকল | ১৯৩০-৩৮ সালের 
এর মধ্যে তিনি যকৃত থেকে প্রায় শতাধিক রাসায়নিক পদার্থ পৃথক 
করেন এবং প্রমাণ করেন, তার মধ্যে কয়েকটি পশু ও জীবাণুর পুষ্টির 
জনতা খুবই প্রয়োজনীয় । এই গবেষণা ভিট।মিনের রাসায়নিক প্রকৃতি 
বিষয়ে বিজ্ঞানীদের জ্ঞানের সীমা বাড়িয়ে দিয়েছে। হার্ভার্ড-এ 
থাকার সময়ে তিনি পেলাগর! (Pellagra) রোগে কার্ধকরী ওষুধ 
'নিকোটিনিক এসিড (NicotinicAcid) আবিষ্কার ও পৃথকী করণ 
কার্যক্রমে অংশ নিয়েছিলেন ৷. ১৯৩৫-৩৮ সালের মধ্যে তিনি ও 
তার নহযোগ্লীরা আরো! এগারোটি প্রবন্ধ প্রকাশ করেন প্রাণী ও 
জীবাণুর পুষ্টি বিষয়ে । ১৯৩৮ সালে তিনি হার্ভার্ড” বিশ্ববিদ্যালয়ে 

জৈব-রসায়ন বিজ্ঞানের সহযোগী অধ্যাপক পদে যোগ দিলেন । 

তবে হার্ভার্ড, বিশ্ববিদ্ভালয়ের কাজ তিনি ছেড়ে দিলেন ১৯৩৯ 
সালে। ওখানে তিনি গবেষণা কাজে আথিক সাহায্য পেয়েছিলেন 
কয়েকটি সংস্থার বদান্তায় | কিন্ত এই ধরনের গবেষণা কাঁজে দরকার 
বিপুল পরিমাণ অর্থ। সেইজন্য তিনি নিউইয়র্কে বিখ্যাত ওষধ 
প্রস্তুতকারক সংস্থা লেডারলে ল্যাবব্রেটারীতে সহযোগী পরিচালক পদে 
যোগ দিলেন এখানে গবেষণা কাজে টাকার অভাব হলো ন! ৷ ছু'বছর 
পরে তিনি সেখানেই পরিচালক পদে উন্নীত হলেন | 

তার পরিচালনায় এই ল্যাবরেটারী অনেক বিখ্যাত ওষুধ বিশ্বের 
রোগীদের জন্য উপহার দিয়েছে, তার মধ্যে কয়েকটি ওষুধের নাম 
সাধারণ মানুষের মধ্যে সুপরিচিত, যেমন, সালফামেজাথিন, অরিও- 
মাইনি, ভ।ইএখিল-কারবামেজিন ইত্যাদি | এই সময়ে বিজ্ঞানীদের 
মধ্যে এক ভুল ধারণা ছিল $ একই ডিটামিনকে বিভিন্ন ল্যারেটারী 
বিভিন্ন নাম দিয়েছিল, যেমন ভিটামিন এম, বি১০, fass, ইউ. আর. 
এস. ইত্যাদি। ডঃ সুব্বা রাও সেই ভুল ধারণা ভেঙ্গে দিয়ে 
জানালেন, নানা নামের এ ভিটামিন আসলে ফলিক এসিড। এই 
ওষুধটি “মেগালোব্রাস্টিক এনিমিয়া” রোগে খুব ভাল কাজ করে। 
শুধু তাই নয়, কয়েক বছর চেষ্টার পরে তিনি ও তার সহকারীরা 
ল্যাবরেটারীতে কৃত্রিম উপায়ে ফলিক এসিড তৈরী করেছিলেন। 

ডঃ Ha al রাও-এর নানা বিষয়ে গব্ষণীতীকে আন্তর্জাতিক খ্যাতি 
এনে দিয়েছিল । কোষের (Cell) পুষ্টি বিষয়ে তার গবেষণা! ক্যানসার 
কোষ ও লিউকিমিয়া রোগেও পরবর্তী বিজ্ঞানীদের সহায়তা করেছিল । 

মাত্র ৫২ বছর বয়সে অতিরিক্ত পরিশ্রমের ফলে তিনি হৃদ্রোগে 
আক্রান্ত হন এবং ১৯৪৮ সালের ৯ই আগষ্ট অকালে মারা যান । 
মৃত্যুকালে তিনি ছিলেন লেডারলে গবেবণ।গারের পরিচালক | তার 
মৃত্যুর পরে গবেবণাগারের লাইব্রেরী তার নামে উৎসর্গ ক'রে নাম 
দেওয়া হয়, “asl রাও স্মৃতি পাঠাগার (Subba Rao 

Memorial Library ) 1 

ডঃ সুব্বা রাওএর কর্ণ জীবন প্রায় সবটাই কেটেছে গবেষণা 
ও অধ্যাপনায়। শেষের দিকে তিনি বুঝলেন, জীবনের আরও একটা 
দিক আছে, যেদিকে তার দৃষ্টি দেওয়ার সময় হয়নি । শেষ বয়সে তিনি 
সাতার শিখলেন। গাড়ী চালানো, ঘোড়ায় চড়া, এমন কি বিমান- 
চালনা শিখে লাইসেন্স নিয়ে একটা বিমানও কিনে চালাতে আরম্ভ 
করেন। বোধহয় তিনি বুঝেছিলেন, তার শেষ সময় আসছে জীবনের 
শখ-সাধ অপূর্ণ থাকবে কেন? 

তিনি ছিলেন গরীবের ছেলে । গরীবের ছুঃখ তিনি অনুভব 
করতে পারতেন | নিজে যখন প্রচুর আয় করেছেন নিজের সংসার 
খরচের টাক! রেখে বাকী টাকা দান ক'রে দিতেন । টাকার অভাবে 
কোনো ছাত্রের ডাক্তারী পড়া হচ্ছে না, কথাটা কানে শুনলেই তিনি 
তাকে সাহায্য করতে এগিয়ে এসেছেন | তবে কখনো নিজের নাম 
প্রকাশ করেন নি। হাসপাতালে কোনো রোগীর টাকার অভাবে 
চিকিৎসা হচ্ছে না খবর পেলেই সাহায্যের হাত বাড়িয়ে দিয়েছেন | 

Raa রাও ছিলেন ধর্মবিশ্বানী, তবে সংকীর্ণচিত্ত নন। ১৯৪৮ 
লেডারলে কোম্পানি পশ্চিম ভারতের বুল্সরে একটি কারখানা স্থাপন 
করে। কারখানার প্রবেশপথে একটি ফলকের উপর YEA) রাওয়ের 
বাণী লেখা আছেঃ বিজ্ঞান কেবল আয়ু বাড়াতে পারে, কিন্তু ধর্ম 
জীবনে গভীরতার অনভূতি আনে 1 ধর্ম বলতে তিনি কোনো নির্দিষ্ট 
সম্প্রদায়ের বিশ্বাসকে বোঝান নি । 

ডঃ সুব্বা রাও উপাসন| করতেন গির্জায় । এবং টাকার অভাবে 
Pee বন্ধক দেওয়ার পর যখন ছাড়াবার জন্তে টাকার দরকার হয়, 
তিনি অক্বূপণভাবে সাহায্য করেন! বড়দিনের সময় Ass 
সেজে শিশুদের ইচ্ছাপূরণ ক'রে তিনি আনন্দ পেতেন । অথচ ও 
দিন গিয়েছে যে বড়দিনের সময় তার হাতে পয়সা নেই | 

উদারচেত| এই মহান বিজ্ঞানী ছিলেন এক প্রকৃত মানবতাবাদী ৷ 

এই তে| সেদিনের কথা 1. ১৯৬৮ সালের ১৭ অক্টোবর । সারা! 
ভারতের মানুষ খুশীতে ফেটে. AWA ও = 

কেন? 

অনেকদিন পরে একজন রে নামে নোবেল পুরস্কার ঘোষণা 
করা হয়েছে। তীর নাম হরগোবিন্দ খোরানা॥ এর. আগে সেই 
১৯৩০ সালে পদার্থ বিজ্ঞানে নোবেল পুরস্কার পেয়েছিলেন. অধ্যাপক 
চন্দ্রশেখর বেস্কটরমন | | 

ডাঃ ctatara fe অবদান, যে জন্য তাকে নোবেল পুরস্কার 
দেওয়া হল? 

খোরানা প্রমাণ করেছিলেন যে য নিউক্লিক আ্যাসিড তিনটি মৌলিক 
উপাদানে তৈরী এবং তিনি কৃত্রিম রাসায়নিক উপায়ে তা তৈরী করতে 
পেরেছিলেন | এর ফল হতে পারে স্ুদ্ুরপ্রদারী ৷ এর ছারা জীনের 
প্রকৃতি বদল সম্ভব হতে পারে। জীন বাহিত বংশগত রোগের 
হাত থেকে মানুষ হয়ত বাচতে পারবে সুতরাং. বিজ্ঞানের দিক থেকে . 
এই আবিষ্কার যুগ পরিবর্তনের সুচনা FAA | 

‘জীন’ কি? 

...জীন হোল বংশানুক্ৰমিক ধারার, বাহক. জীন: থাকে .ক্রোমো- 

জোমের সঙ্গে । _আর.ক্রোমৌজোম থাকে কোষের মধ্যে |: 

আর কোষের মধ্যে থাকে নিউক্লিয়াস; তার মধ্যে থাকে, 
পাকান দড়ির মত. ক্রোমোজোম। ala তার সঙ্গে -জুড়ে থাকে 

স্মরণীয়--৭ 


হরগোবিদ্দ থোরানা 


জীন। প্রাণীর প্রকৃতি ও রূপ প্রকাশে যার ভূমিকা গুরুহপূর্ণ। 

এ তথ্য আজ আমরা জেনেছি। কিন্তু অনন্তকাল থেকে দেখা 
যায় পিতা-মাতার চেহারার সঙ্গে সন্তানের চেহারার সাদৃশ্য আছে। 
কিন্ত কেন এই মিল? উত্তরাধিকার সুত্রে কি এমন জিনিষ সন্তান পায় 
যে জন্য এরকম সাদৃশ্য সম্ভব হয়? 

এই প্রশ্নের উত্তর পেতে হলে ডাঃ খোরানার নোবেল পুরস্কার 
পাওয়ার দিন থেকে আমাদের প্রায় ১১০ বছর পিছিয়ে যেতে হবে । 
১৮৫৯ সালে চাল'স ডারউইন ও বছরে তার বিখ্যাত গবেষণা পত্র 
প্রকাশ করেছিলেন “অরিজিন অব স্পেসিজ” ( Origin of Species ) 
বই এর মধ্যে | 

এই সময়ের আরও দশ বছর পরে ফ্রেডরিক মিশার নিউক্লিক 

a 


আযাসিড আবিষ্কার করেছিলেন । শুক্রকীট থেকে ডি-এন-এ ( Deory 
Nucleic Acid) আবিষ্কার করেন মিশার ৷ অর্থাৎ ডাঃ খোরানা 
নোবেল প্রাইজ পাবার একশ বছর আগে | AES আগে এই গুরুত্বপূর্ণ 
আবিষ্কার করেছিলেন মিশার। সেইজন্য তার আবিষ্কারের গুরুত্ব সে 
যুগের বিজ্ঞানীরা বুঝতে পারেন নি। 

সিশারের জন্ম ১৮৪৪ সালে। তিনি মারা যান মাত্র ৫১ বছর 
বয়সে ১৮৯৫ ATA | 

ডি-এন-এ আবিষ্কারের অল্পদিন পরেই আর-এন-এ ( Ribo 
Nucleic Acid ) আবিষ্কার হোল | এই দুটি উপাদান অনেকগুলি 
অণু দিয়ে তৈরী হয়েছে। আর সেই অনুর গঠনও খুব জটিল সেইজন্য 
সেকালের বিজ্ঞানীদের অনুর কার্যকলাপ বুঝতে অনেক সময় লেগেছিল। 


-*: এদিকে জার্মানীতে ভাইসম্যান নামে ea বিজ্ঞানীদকোবের মধ্যে 
কি থাকে, অনুবীক্ষণ যন্ত্রের: সাহায্যে" খুজতে! লাগলেন | ; -কৌবৈর 
প্রকৃতি ভাগ হয়ে সংখ্যা বুদ্ধি করা। চোখে, পড়ল ' কোষের মধ্যে 
পাকান দড়ির মত কি একটা জিনিব | দেখা গেল কোষ যখন ভাগ 
হয়ে এক থেকে ছুই হয়, তখন এ. 'দড়ি'র জট খুলে যায় : 
ভেঙ্গে টুকরো Batal হয়ে যায়। তারপরে ভাঙ্গা ট্করোগুলো, জোর 
জোড়ায় কোবের,হুই প্রান্তে এসে_জড়ো হয়৷ ভাইমম্যার দড়ির-ভাঙ্গ। 
অংশগুলির নাম দিলেন গক্রোমোসোম? নর )a oe 
গরীরের প্রতি কোবে থাকে ৪৬টি ক্রোমোসোম Io: এমি 

"বিজ্ঞান বৈ জ্ঞান আমাদের CrP তা লআমরা- মানুষ) শরানীনও 


রত af EES ৬ / Aik ¥ 
প্র a অনু বিভাজন করে; বিজ্ঞানীর) দারুণ 

রহিত ই গবেষণা’ Ga Sata মানুষের অনেক 
কল্যাণ করতে পারে। একই সঙ্গে এই জ্ঞান লাভ করে বিজ্ঞানীরা 


পরি, ক রোমা । / বাজি আমাদের কাছে ই, Seg 
টি করছে এ 


/ 


তি কের Ca Gare Sa দৈহের কোষ 
অংর্ নিয়ে গবেষণা কারে আমাদের "মনের অন্ধকারে 
সন খনত ক্ভাবে afar ৮ প্রাণ 
নীরা আয়ভ'করতে পারেন in) তারা 


রি বিভিন্ন বিষে ep eat’) রয়ে 
Af oe 


খোরানা'র অবদান ছিল 
খুব গুরুত্বপূর্ণ । . 
হরগোবিন্দের টি... ১৯২২ সালের ৯ই 


জানুয়ারী ৷ স্লেরণলেঞ্যাপড়া শে Sa ace, বিশ্ববিষ্ঠালয় থেকে 

| 
| 


বিজ্ঞানে BSE S380 A পাঞ্জা এবিশ্বরিদ্ভালক 'থেকে 
এম-এস-সি,পাশ SHAS SSO AGI, 77335. জা লা x 

. উচ্চতর-শিক্ষালাভের জন্য বৃত্তি ভিরমি গেলেন; শিক্ষা 
শেষ করে দেশে ফিরলেন ; ইচ্ছা এখানেই গবেষণা করবেন | 


‘কিন্ত কোথায় কাজ চাকা whe Te ক 
TMD AAT AS এর = রি চেহারার বট কেট 
পাত্তাই দিতে চায় নাও: 4 con dip ক শাক চন 


আর দেবেই বা কেন? yp ites eal Me ee 
না। বরং অন্যে কি বলে তাই মন দিয়ে শোনেন নানা কথা ভাবতে 
ভাবতে মাথা নীচু করে চলা ফেরা করেন। এমন, কে কি কেউ 
কখনও গুরুত্ব দেয়? £1" এ 

ভারত Sly স্বাধীন হয়েছে যাদের ওপর সক দেওয়ার 
দায়িত্ব, তারা con® বিষয়ে feo | হর্গা বিন্দের, মুত একজন 
সাধারণ মানুষকে চাকরী দৈবে কেন? চাকরী কি এতই ABI Y 

হতাশ হয়ে Balen ফিরে গেলেন, গরেকেমব্িজ। 
কথায় আছে না গয়ে” it —fee চি না না| ২ এক্ষেত্রে তাই 
ঘটে ছিল | gg 

- ইংল্যাণ্ডে ফিরে গিয়ে স্যার esate অধীনে 

ন্যফিন্ড ফেলো হিসেবে গবেষণা করেন। ১৯৫৮ সালে পি-এইচ-ডি 
জৈব রসায়নে । তারপরে আর থেমে থাকেননি, ধাপে ধাপে নিজেকে 
গড়ে তুলেছেন 

কেমত্রিজে তিনি নিউক্লিওটাইড “নিয়ে oleae করেন । অন্যের! 
এ পর্ব নিউক্লিওটাইড জোড়া দিতে পারেন fal খোরানা' নতুন 
রাসায়নিক পদ্ধতি ব্যবহার "করে: নিউক্লিওটাইড জোড়া দিতে 
পেরেছিলেন | তবে এই সমস্তা নিয়ে" তিনি তখন আর মাথা ঘামানিনি। 

কেমত্ৰিজ ছেড়ে খোরানা কানাডায় এলেন। : সেখানে ভ্যাঙ্কো- 


ভারে কৃষি বিভাগের গরেষণাগারে. কাজ. নিলেন। : সেকাজ পছন্দ 

হোল না ; কারণ সে কাজটা ছিল রুটিন বাধা, আর একঘেয়ে । 

সে কাজ ছেড়ে কিছুদিন জৈব রসায়ন নিয়ে গবেষণা করলেন । 
ক্যানাডিয়ান কেমিক্যাল সোসাইটি তাকে মার্ক প্রাইজ দিয়ে সম্মানিত 
করেন। 

কানাডা ছেড়ে এবার আমেরিকায় পাড়ি দিলেন। সেখানে 
উইসকন্সিন বিশ্ববিদ্যালয়ে গবেষণার কাজ আরম্ভ করলেন। দীর্ঘ 
আট বছর গবেষণা করে OE রকম ট্রাই-নিউক্রিগটাইড আবিষ্কার 


মধ্যের কালো৷ গোল চিহ্ন__হাইড্রোজেন 

হাইড্রোজেন শৃঙ্খল . &- এডিনিন.. Tare . 
-গুয়ানিন  ০-_সাইটোসিন 

ধারের কালো গোল চিহ্ন--পেনটোস 

ধারের সাদা গোল চিহ্ন_ফসফেট 


একনজরে জ্বীনের গঠন 

ডাঃ খোরানা জৈব রসায়নে যুগান্তকারী সফলতা ঘটালেন ডি- 
এন-একে সংশ্লেষণ করে! ডি-এন-এ একটা ছক বাধা নিয়মে দেহের 
প্রতিটি কোষে তেইশ জোড়! ক্রোমোজোমের মধ্যে সাজান থাকে! 
এরাই প্রাণীর বংশগত ধারা কেমন হবে তা নির্ণয় করে এবং প্রাণীকে 
সেই মত চালনা করে। 

যেহেতু ক্রোমোজোমের জীন কোষের সবরকম কাজ পরিচালনা 
করে ; সুতরাং জীনের চরিত্র জানা থাকলে প্রাণীর প্রকৃতি কি হবে, 
তা আগে জান! সম্ভব হতে পারে | 

জীনে'র মধ্যে লুকানো সাঙ্কেতিক তথ্য গভীর ভাবে জানা এবং 
সেগুলি বুঝবার সুযোগ এনে দিয়েছেন ডাঃ খোরানা। মানুষের 
দৃষ্টির বাইরের এই অতি ক্ষুদ্র অণু'র বিশাল জগৎ সম্পর্কে তার এই 
গবেষণা হয়ত কোন জন্মগত বা বংশগত রোগ কেন হয়, কিভাবে 
তার উৎপত্তি, কি ভাবে আমাদের. শরীরের কোষে কেন মারাত্মক 
ধরনের রপান্তর হয়, সে সম্বন্ধে আমাদের মনের অন্ধকার দূর রুরতে 
সাহায্য করবে | 

উইসকন্সিনে তিনি. যখন জীনে’র মর্সোদ্ধারে ব্যস্ত সেই সময় 
এনজাইম ইনস্টিটিউটের অধ্যাপক এলভিয়েম-এর মৃত্যু হোল। ডাঃ 
খোরানা তার সঙ্গে সহ-পরিচালক হিসেবে কাজ করতেন। এই 
পরিস্থিতিতে ডাঃ খোরানা+কে অধ্যাপক এলভিয়েম-এর পদে নিয়োগ 
করা হোল, তিনি কিন্তু তখনও আমেরিকার নাগরিক হন নি। 
তিনি আমেরিকান নাগরিকত্ব পেলেন ১৯৬৮ সালের ফেব্রুয়ারী মাসে | 

এ বছরেই ১৬ই অক্টোবর তার নোবেল প্রাইজ পাওয়ার খবর 
তিনি পেলেন তীর স্ত্রী এসথার-এর-কাছে। 


তার নোবেল প্রাইজ পাওয়ার খবর শুনে তার এক ie 38 
লর্ড টড মন্তব্য করেছিলেন, “আমি ও গোবিন্দ নিউক্রিওটাইড নিয়ে 
গবেষণা আরম্ত করে কয়েকটি উপায়ে কৃত্রিম ভাবে সেটি সৃষ্ট করতে 
পেরেছিলাম। আমার অবদান ছিল নিউক্লিক এসিডের রাসায়নিক প্রকৃতি 

উন্মোচন করা ৷ “গোবিন্দ তীর পরেও থেমে থাকেনি | আমি জানতাম 
ও শ্রকটা বড কিছু করবে | : ও অতি উচ্চ শ্রেণীর গবেষক যে দেশ 
তাকে গবেষণার সুযোগ দিতে পারে না, সে দেশ তাকে পাবে al | 
সে col থেমে থাকবার লোক নয় । আর আমার দিক থেকে বলতে 
পারি, শিষ্য নোবেল পুরস্কার পাক, এর চেয়ে বড় আশা করার আর 
কিছু থাকতে পারে না!" 

এই প্রসঙ্গে উল্লেখযোগ্য স্যার (পরে ae’ ) ভিন BG 
নিজেও নোবেল পুরস্কার পেয়েছিলেন ১৯৫৪. সালে | 

নোবেল পুরষ্কার পাওয়ার পর কিন্তু তার ব্যবহারে কোন রকম 
অহঙ্কার দেখা যায় fli সাংবাদিকদের তিনি বললেন, “আমার 
সহকর্মাদের পরিশ্রম আমাকে এই সন্মান এনে দিয়েছে ৷ 
- টেলিভিশন সাক্ষাৎকারে যখন তাকে জিজ্ঞেস করা হোল, “আপনি 
Col এখন অনেক টাকা পেলেন ; এ টাকায় কি করবেন?’ 

খোরানা হেসে উত্তর দিলেন, “কি আর করব? একটা বড়সড় 
ভোজ or’ 

ও দিকে নিজের সংসারের ব্যাপারে তার কোন: রকম দায়-দায়িত্ব, 
ভাবনা চিন্তা ছিল না? সে সব দায়িত্ব মাথায় নিয়েছিলেন Sta a 
এসথার। তীর মাথায় শুধু গবেষণার চিন্তা । এমন কি গল্প করার 
সময় তিনি অন্যমনস্ক হয়ে পড়েন ল্যাবরেটরী ও বিশ্ববিদ্যালয়ে 
তার বিভাগে প্রশাসনিক দাবি তার সচিবের ওপর দেওয়া আছে। 
eis রে মাথা ঘামাতে হলে হয়ত গবেষণ| করা সম্ভব হোত al | 

£ খোরানার এই সাফল্যে বোধ হয় ভাগ্যের কিছু সহায়তা 

৷ যদি ভারতে তিনি তখন কাজ পেতেন Sta পক্ষে গবেবণায় 
সাফল্য অজন সম্ভব হোত কিনা সন্দেহ |. হয়ত ‘তিনি বারবার চেষ্টা 
করে হতাশ হয়ে আর পাচ জনের মত গতান্থুগতিক- কাজে জড়িয়ে 
পড়তেন । সেইজন্য মনে হয় এখানে কাজ'না পেয়ে দেশের ক্ষতি: 
হলেও, তার নিজের ও বিশ্বের পক্ষে ভাল হয়েছিল | 

৮৮ 


২৩ 


২০ 


শুদ্ধিপত্র 
আছে পড়তে হবে 
Phyelonepritis Pyelonephritis 
Sphymomanometer Sphygmomanometer 
১৯১৯ সাল ১৯২৯ সাল 
ভেনাকেডা ভেনাকেতা৷ 
ফিকিওথেরাপী ফিজিওথেরাপী 
প্রনাণিত প্রমাণিত 
সায়নে  ব্রসায়নে 
প্রিসলি প্রিসলে 
১৭১৪ ১৭৯৪ 
হাভয়সিয়েরের ল্যাভয়পিয়েরের 
রোগ রোগে 
অথিকীংশের অধিকাংশের 
তলে ভ্‌গে 
চিকিৎক চিকিৎসক 
কিরূপ বিরূপ 
চিকিৎসক চিকিৎসা বিজ্ঞানে স্নাতক 
ae সৃষ্টি ' 
হাসনেন হানসেন 
মরভূমিতে অনুভূতিতে 
মাইকোব্যাকটেরিয়াল মাইকোব্যাকটোরিয়াম 
৮৮১ সালে ১৮৮১ সালে 
SI যেখানে t 
অপরদিন পরদিন 
ডাঃ ডাচ 
ক্রিশ্ছিয়ান ক্রিশ্চিয়ান 
খাচ্ছে খাচ্ছে 


এমাইল 


+গ্ররেষণার Vea পেলেন-- 
"(১৪১৫ সালে 


“খেলেন 
আযাসিড 
অভাবে হাড়ে 
রেজিষ্টারের 
রেজিষ্টার 


,রেজিষ্টারের 

য়িচাড 


. অরিওমাইনি 

এমাইন 
গবেষণা করার 
1১৯১৪ সালে 


হলনা 
SHR’ পাওয়া গেল 


মানুষের অভাবে হাড়ে 
রেজিষ্্রারের 

রেজিষ্টার 

রেজিষ্টারের 

রিচার্ড 

ডাঃ মনীশ প্রধানের জয় ১৯২৫ মালে কলকাতায় । 
পড়াশুনা কলকাতার হেয়ার স্কুলে | ১৯৪৭ সালে আর. জি 
কর মেডিকেল mat থেকে এম. বি. পাশ করেন। পরে 
মেডিকেল কলেজ । রিতা 
বিশ্ববিদ্যালয়ের এম. ডি. হন “আমেরিকান কলেজ অফ চেষ্ট 
ফিভিশিয়ানম্*এর সাগানিক এমেরিটাস ফেলো। আর. 
জি. কর মেডিকেল কলেজের বক্ষবিভাগের অবসর প্রাপ্ত 
বিভাগীয় প্রধান। পূর্বরেল হাসপাতালের কনসানট্যা্ট। 
চিকিৎসকদের জাতীয় সংস্থা ইণ্ডিয়ান মেডিকেল arent: 
সিয়েশনের বঙ্গীয় At শাখা ও কলকাতা শাখায় ভার 
অবদান উল্লেখযোগ্য | চিকিংসাবিজ্ঞান লেখক Renter তার 
অবদান প্রশংসার দাবী রাখে । “হাপানি রোগ” বইটিই তার 
প্রমাণ। বইটি সাধারণ মানুষের যথেষ্ট কল্যাণ সাধন 
করেছে। ডাঃ প্রধানের আর একটি উল্লেখযোগ্য জনপ্রিয় গ্রন্থ 
“আবিষ্কারের পিছনে”-র তৃতীয় মুদ্রণ ae প্রকাশিত হচ্ছে। 
“আবিষ্কারের পিছনে” ও বর্তমান গ্রন্থে তিনি প্রাচীনকাল 
থেকে চিকিংসা-বিজ্ঞানের ক্রমবিবর্তনের ওঁতিহবাহী ধারাটি 
তুলে ধরেছেন | তাঁর পরবর্তী প্রকাশিতব্য গ্রন্থ ছুটি যথাক্রমে 
“হৃদরোগ” ও “omg” ডাক্তারি জীবনের বিচিত্র 
অভিজ্ঞতা থেকে তিনি রচনা করেছেন একটি ati 
উপন্যাস, “খেনার পুতুল নহ” | 


প্রচ্ছদ ও অলংকরণ £ অনুপ রায়। 


